
CUVÂNT ÎNAINTE 


Cartea lui Gigi Avanti, „Trăiţi-vă tinerețea”, ne invită să 
pătrundem într-o lume complexă, delicată și... misterioasă:' 
cea a vârstei adolescenţei. Într-adevăr, cum să străpungi 
taina ce înconjoară desprinderea fluturelui din strânsoarea 
crisalidei și zborul avântat către înalt? E ca și cum ai vrea 
să cântărești ouă de furnică, așezate pe talgere din aripi de 
libelulă și aninate de fire de păianjen... Și totuși, autorul 
îndrăznește să pătrundă în acest univers cu delicateţe și 
curaj, cu luciditate și duioșie, cu spirit critic și umor, folosind 
cuvinte simple însă pline de miez și, mai cu seamă, fără să 
rupă vălul de taină, fără să distrugă «corola de lumini a lumii». 

Teolog și antropolog, profesor de religie și psiholog, 
implicat, alături de soția sa, în probleme de pastorală a 
familiei, Gigi Avanti începe prin a defini conceptul de 
«adolescență». Definiţie ce insistă pe ideea de creștere, 
fizică, psihică, intelectuală, însă în primul rând lăuntrică. Sunt 
analizate apoi, pe rând, cele nouă dimensiuni care, după 
părerea autorului, definesc personalitatea adolescentului: 
dimensiunea fizică, însoţită de schimbările, adesea 
imperceptibile, care-l transformă pe copilul de ieri în tânărul 
de mâine; dimensiunea psihică, cu rolul ei atât de important 
în formarea voinţei și a «caracterului»; sexualitatea, 
investigată fără false pudori, dar și fără a fi transformată 
într-un «idol», așa cum se întâmplă din păcate prea adesea 
azi; dimensiunea socială, de la celula familiei la educarea 
spiritului de dialog și toleraiță are se opune violenţei; 
dimensiunea culturală, cu accent pe bogăţia și diversitatea 
«culturilor», menite a denunța inconsistența acelei culturi 


limitate la individ; dimensiunea morală, întemeiată pe legea 
conștiinței, ea însăși luminată de «descoperirea uimitoare 
a lui Cristos»; dimensiunea profesională, îndreptată 
deopotrivă către împlinirea individului, dar și spre (sau mai 
bine zis prin) slujirea celorlalți; dimensiunea politică, unde, 
dincolo de feluritele «sisteme», se conturează conștiința 
civică, și, în sfârșit, dimensiunea religioasă. În cuvinte simple, 
pe înţelesul tuturor, adesea. inspirate din viața și universul 
«școlar», Gigi Avanti își conduce interlocutorul către 
pătrunderea misterelor de nepătruns precum Creaţia, ispita 
neascultării și păcatul strămoșesc, taina Întrupării. din 
Fecioară, cea a Învierii și a Răscumpărării, sacramentele 
ca semn al mântuirii. f 

La capătul acestui itinerar, tânărul (și nu numai) care a 
acceptat să-l însoțească pe autor, privind prin ușile sau 
ferestrele pe care acesta le-a deschis sau pe care ne-a 
îndemnat să le deschidem, în afară dar mai cu seamă în 
lăuntru, către nevăzut, ajunge la o sumă de «certitudini». 
Nu în sensul că taina s-ar fi spulberat, sau că problema ar fi 
fost rezolvată odată pentru totdeauna: pentru Dumnezeu, 
omul este și rămâne o Problemă. O dovedesc iubirea cu 
care El ne-a creat, libertatea cu care am fost dăruiţi, 
Întruparea lui ca Om născut din Fecioară, patima și moartea 
pe cruce, Învierea lui, temei al Învierii noastre. 

Către acest mister deschide cartea lui Gigi Avanti: omul 
nu trimite numai la om, realitatea nu se epuizează doar în 
materialitatea lumii acesteia, chemarea omului la împlinire 
este, de fapt, vocaţie divină de îndumnezeire. Și oare nu 
adolescența, vârstă a trecerii de la copilărie spre maturitate, 
exprimă cel mai bine misterul creșterii către «starea omului 
desăvârșit», către «măsura vârstei deplinătăţii lui Cristos» 
(Efes 4,13) 

Mihaela Voicu 


O MĂRTURISIRE 
_ ÎN LOC DE PREZENTARE 


Am primit de la viață, pe lângă câteva nefericiri și greșeli, 
multe succese și împliniri. 

Cea mai mare împlinire a fost aceea de a mă fi simțit 
mereu iubit, așa cum o simt și astăzi, fără vreun alt motiv 
decât acela de fi fost mereu eu însumi. 

Unul din succesele cele mai ciudate, însă, a fost și este 
acela referitor la munca pe care am îmbrăţișat-o, o muncă 
asemănătoare mai degrabă unei aventuri decât unei 
adevărate profesii, Cred că de aici mi se trage simpatia 
pentru exploratori, pentru misionari, pentru contemplativ și... 
pentru filmele Disney. | 

Sunt docent în predarea religiei în învățământul superior, 
dar celor care mă întreabă despre lucrurile interesante din 
viața mea prefer să le răspund că sunt «tată de familie», 
convins fiind că soția și fiii mei fac parte oarecum din 
identitatea mea. i 

Cu cât trec anii, crește și recunoştinţa și afecțiunea mea 
față de toate fetele minunate și băieţii formidabili pe care 
i-am întâlnit în drumul vieţii mele, la școală sau altundeva. 

Întâlniri, discuții, lecţii, confidențe, corespondenţă prin 
scrisori, telefoane, conferințe, colocvii și chiar glume, cine a 
stat să le numere? Şi totuși, datorită tuturor acestor lucruri 
am primit atât de mult! 

Între timp sper să fi reușit, cu eforturi proprii și fără grabă, 
să învăţ arta de a asculta și, pentru a mă convinge pe mine 
însumi, să fi reușit cu adevărat măcar în parte; iată că prin 
această neînsemnată formă de afecţiune prin scris încerc 
să mă revanșşez. ; 


Mă angajez să o fac cu aceeași bucurie cu care se pleacă 
într-o excursie, dar cu aceeași neliniște cu care se participă 
la o naștere... Acelora care citesc le doresc însă doar bucuria 
unei excursii plăcute. 

Gigi Avanti 


Legea creşterii 


“ Copiii, când sunt mici, au mereu tendinţa să se urce pe 
scaune, pe măsuțe, pe noptiere... și dacă se mai întâmplă 
să dea de vreo scară... Este o tendință înnăscută, fiziologică; 
o lege a firii; o lege a creșterii. 

Probabil că oamenii de știință care au studiat procesul 
de creştere al omului au pornit tocmai de la această 
constatare. Unul dintre ei, Erikson, pentru a descrie mai bine 
diferitele stadii și faze ale dezvoltării omului din copilărie 
până la maturitate, a creat o „scară a creșterii”, imaginară. 

Imaginea scării sugerează primele reflecţii: scara este 
rezemată de perete sau, dacă e dublă, se sprijină pe picioare, 
este alcătuită din mai multe trepte; și cu cât cineva urcă mai 
sus, cu atât riscă să ameţțească. . 

Lăsând la o parte metafora, fiecare treaptă corespunde 
unui moment din viață și este urcată sau depășită atunci 
când este satisfăcută o nevoie anume. 

Să luăm un exemplu din lumea fizică: prima nevoie care 
trebuie satisfăcută este cea de a mânca. Dar există și nevoi 
de natură interioară, de tip psihic ori spiritual. Și acestea 
sunt nevoi importante care trebuie și ele satisfăcute. Cine 
nu a dorit vreodată să fie lăudat? Sau să primească mulțumiri 
ori complimente? l 


Deocamdată este deajuns să ne convingem teoretic de 
câteva lucruri „evidente”, care în practică sunt adesea 
ignorate: scara trebuie urcată, dacă nu dorim să încercăm 
senzaţia tristă de stagnare; scara trebuie urcată treaptă cu 
treaptă, dacă vrem să nu alunecăm; trebuie evitată 
preocuparea de a urca mai repede, ca să nu sărim peste 
trepte; nu trebuie să eliminăm treptele deja suite, dacă nu 
vrem să se prăbușească scara; trebuie să admitem cu 
umilință că avem nevoie de ceilalți în acest urcuş obositor... 

Cel care afirmă că nu are nevoie de nimeni și de nimic 
pune un mare obstacol în fața creșterii sale umane. 

E „O precizare. chiar dacă nu o dorim, creștem oricum, și 
de aceea merită să ne străduim să creștem bine și nu la 
întâmplare. Este o problemă de corectitudine, de 
înțelepciune, de inteligenţă, de respect faţă de ceilalţi și de 
fantezie. 


co 


Să creştem „pe dinăuntru” 


Ar vorbit mai înainte de satisfacerea nevoilor existenţiale, 
fizice și interioare, fără de care nu putem crește. 

Acum am vrea să dăm întâietate nevoilor interioare; dacă 
nu sunt satisfăcute, omul poate fi cuprins de tristețe, se poate 
bloca și'chiar muri „pe dinăuntru”. 

De fapt, ceea ce este pe dinăuntru susţine ceea ce este 
pe dinafară. Ai văzut vreodată un sac gol care să sfea în 
picioare? Ceea ce se află înăuntru dă consistenţă și valoare 
exteriorului, uneori aparențele înșeală. 

De câte ori nu ţi s-a întâmplat să rămâi dezamăgit când 
ai deschis o cutie foarte frumoasă în care nu ai găsit însă 
mare lucru. Nu ţi s-a întâmplat niciodată să intri într-o vilă 
impresionantă din punct de vedere arhitectural, dar care să 
fi fost rece și goală? Nu ai întâlnit niciodată persoane 
considerate tipi bine sau senzaționali, dar a căror 
superficialitate te-a dezamăgit? Ce senzaţie de indiferenţă 
dinaintea unei fete care se străduiește doar să fie frumoasă 
sau dinaintea unui băiat cu părul dat cu gel, cu jeans moderni 
și cu fizic atletic! 

Atunci problema creșterii devine în mod esenţial aceea 
a creșterii pe dinăuniru, a maturizării, punând valorile proprii 
într-o ordine ierarhică, a creșterii împreună. 


Începem să creștem pe dinăuntru atunci când renunțăm 
la tendinţa de a salva aparențele. lar scuzele că nu suntem 
la înălțime nu-și au rostul! Toţi oamenii se nasc cu aceleași 
posibilităţi de dezvoltare. Este adevărat ceea ce spune 
proverbul că nu poti scoate apă din piatră seacă, dar este la 
fel de adevărat că pietrei nu i se cere decât să fie piatră și 
nimeni nu spune că dacă se străduiește, nu poate să ajungă 
o «doamnă piatră». 

Trebuie îndepărtat imediat un mare risc tipic adolescenţei, 
acela de a se pierde în labirintul unor atitudini dispersate. Şi 
ca să le dăm o nuanță mai culturală, le vom numi sindromuri. 


Sindromul dorinței 


Cuvântul „sindrom” se referă la o serie de cauze și factori 
care ajută la determinarea unei stări de boală sau de 
suferință. Pe noi nu ne interesează să analizăm de ce se 
poate ajunge la îmbolnăvire, ci vrem să descoperim cum să 
scăpăm de boală înainte de a fi prea târziu. 

Tuturor ni se întâmplă să ne dorim să fim mai înalţi, mai 
drăguți, mai robuști, cu ochii de culoare deschisă și nu 
închisă, să fim mai norocoși, cu părinţi diferiţi de ai noștri, 
cu profesori diferiți de cei pe care i-am întâlnit, însă este 
vorba tocmai de vise care se spulberă, care vin și se duc... 
Însă devin periculoase atunci când sunt încurajate în mod 
voit, atunci când devin un obstacol pentru liniștea proprie, 
atunci când, în loc să reprezinte o oază de destindere, se 
transformă într-o mlaștină în care ne cufundăm încet-încet. 
Așa se întâmplă și atunci când ne identificăm într-atât cu un 
personaj încât imităm mode și comportamente pierzându-ne, 
în cele din urmă, propria personalitate. E frumos să visezi, 
dar când devii obsedat de vise pierzi contactul cu realitatea, 
începi să o consideri neplăcută și ajungi să fii agresiv. 

La vârsta ta este normal să te plângi de anumite limite, 
de condiționări sau de lucruri care nu merg. Eşti încă în 
plină creștere și uneori îţi vine greu să-ți accepți propriul 
trup sau propriul caracter ori relaţiile cu ceilalți. Ceea ce 
contează este să înveţi arta de a nu dramatiza, gândindu-te 
că sunt doar „greutăți care se vor „maturiza”. Şi apoi nu e 
rău să amintim că termenul „condiţionări” ne trimite la 
„condiţii. De exemplu, a fi bărbat este o condiţionare în 
sensul că nu poți fi și femeie, dar aceasta este condiția prin 
care ești tu însuți... și invers. Și la fel e și cu celelalte realități. 


Sindromul judecării 


Odată am citit următoarea frază: «Cel care îndreaptă 
arătătorul spre cineva pentru a-l condamna, să nu uite că 
celelalte degete sunt îndreptate. spre sine». 

La vârsta ta te simți atât de curat și de perfect încât te 
cuprinde mânia dinaintea răului și a corupției. Există riscul 
de a o lua pe drumul acuzării altora, al învinuirilor pline de 
ură, al intoleranţei celei mai crude. Adică îţi poți pierde timpul 
căutând mai degrabă pretutindeni vinovați, decât să te edifici 
pe tine însuți. Este vârsta la care instinctului puternic de 
claritate și loialitate interioară i se poate alătura o atitudine 
de răutate generalizată faţă de cei care fac viata urâtă și 
coruptă. Însă trebuie să înţelegi mai întâi că viața devine 
plăcută și ușoară dacă tu personal te străduiești să fii curat 
și plăcut, lăsând pe seama istoriei și a lui Dumnezeu 
misiunea dd a judeca atunci când va sosi timpul. 

Toleranţa este o virtute dificilă și se desăvârșește o dată 
cu trecerea anilor, însă trebuie cultivată încă de pe acum. 
Este un semn de toleranţă atunci când nu judecăm persoanele, 
chiar și atunci când ne simțim jigniţi și răniţi. Condamnarea 
răului poate merge laolaltă cu toleranța față de răufăcător. 

În fond, nimeni nu e perfect și nimeni nu poate spune 
ultimul cuvânt până ce nu se termină spectacolul vieţii. Şi, 
în plus, te poti revolta împotriva răului dacă ești dispus să-ţi 
asumi răspunderea. Nu poti să spui una și să faci alta. 


Sindromul fugii 


Uneori ni se întâmplă să fim atât de sătui de noi înșine 
încât vrem să scăpăm de tot și de toate, inclusiv de noi 
înșine... Amijntește-ți că a fugi «de ceva» fără a ști «încotro» 
mergi, este o fugă fără scop. Este periculos să fugi de partea 
neplăcută din tine fără să te îndrepți spre partea mai bună. 

În adolescență, tocmai datorită lipsei de experienţă și 
instabilității afective, se poate întâmpla să dai de câte o 
neplăcere, să nu-ţi reușească ceva, să te simţi prost. Și nu 
mai lipsește mult pentru a te considera definitiv incapabil. 
Pierdem timp și energie atunci când ne cufundăm în gânduri 
ca acestea: «ce să fac?», «sunt un dezastru», «nu mă înțeleg 
cu nimeni», «mă fâstâcesc mereu în fața altora», «nu voi 
face niciodată nimic bun în viață»... 

Greșeala constă tocmai în tonul definitiv prin care ne 
evaluăm. Trebuie să știm să distingem între acțiunea făcută 
și persoana proprie. Ţi se poate întâmpla să faci câte o 
prostie, dar asta nu înseamnă că ești prost. Se poate 
întâmpla să faci ceva rău, dar nu trebuie să renunti cu totul. 
Este bine să-ţi păstrezi încrederea în tine însuţi și în 
capacitatea ta de a te maturiza. În loc să te cufunzi în anumite 
gânduri visând la o posibilă fugă de sine, e mai bine să te 
privesti în față, să-ţi dai o palmă și să mergi înainte. 

Ce înseamnă adolescența 
W 


Cuvântul pare că vrea să spună «apare adultul». Și ca 
orice naștere, și această «apariţie» implică suferință, teamă 
și un preţ care trebuie plătit. 

Dacă reușești să nu te blochezi datorită sindromurilor 
amintite mai sus, vei avea anumite avantaje: vei trăi o 
adolescenţă normală și vei ajunge la o maturitate senină. 

Primul lucrul și cel mai important este acesta: să trăiești 
o adolescență normală până la capăt, ca punct de plecare 
pentru o vârstă adultă decentă. Nu-i asculta pe cei ce te 
grăbesc pretinzând că vor să te facă «să te trezești» sau că 
o fac «pentru binele tău». Dacă sunt necesare două ore şi o 
temperatură de două sute de grade pentru a coace un pui 
la cuptor, același lucru nu se poate realiza într-o oră la o 
temperatură de patru sute de grade. S-ar arde puiul. 
Adolescenta este un moment al vieții unic și ireversibil și 
trebuie trăit ca atare, fără ezitări și fără grabă. 


Pumnul care strică un puzzle 


Este o imagine simpatică. La vârsta ta, toate piesele care 
alcătuiesc «puzzle»-ul personalității tale pe cale de 

maturizare, într-un anumit sens, sunt deja combinate: 
dimensiunea fizică, cea psihică, sexuală, socială, culturală, 
morală, profesională, cea politică şi cea religioasă. Adică, 
tu ai un trup, o interioritate, un sex, trăiești într-o familie și 
într-un context social, ai o cultură anume, o conduită morală 
proprie, tinzi spre o anumită profesie, ești cetățean al unui 
stat, posezi o anumită sensibilitate religioasă. O persoană 
adultă nu poate să renunte la nici una din aceste componente 
ale personalităţii proprii. 

Ce se întâmplă în adolescență? Piesele sunt amestecate 
sau, altfel spus, e ca și cum cineva s-ar distra lovind cu 
pumnul pe sub puzzle, stricându-i. 

Sigur, poţi să te superi pe cel ce ti-a distrus puzzle-ul, 
dar, dacă acest lucru se întâmplă, înseamnă că are un sens. 

Acest lucru se întâmplă pentru ca tu să înţelegi două 
lucruri importante: toate piesele sunt importante și nu trebuie 
pierdută nici una, și-apoi, poţi să le pui din nou laolaltă, 
folosindu-ţi creativitatea proprie. 

De fapt, în copilărie, aceste piese au fost ordonate, 
desigur, cu multă dragoste și scrupulozitate (uneori chiar 
prea multă...) de către părinţi sau de către alte persoane, 
prin porunci, ordine, exemple, promisiuni, convingeri... Acum 
însă, autorul recompunerii ești tu. 

Cineva corhpară adolescenţa cu un cutremur. Imaginea 
este dramatică, dar ne ajută să înțelegem că și ruinele pot fi 
folosite ca material de construcție. 

Toată lumea obișnuiește să-l considere pe adolescent 
ca pe o persoană în «criză». Termenul grec din care derivă 
cuvântul criză se traduce cu «a discerne». Așadar e clar că 
în adolescenţă suntem invitaţi să «discernem» modul în care 
să reunim toate piesele din care suntem alcătuiți. Și ai 
încredere în cei care-ţi vor binele. 

De unde v vii şi încotro mergi 


Vii dinspre cop//ărie și te îndrepţi spre maturitate. Fără 
să stăm prea mult să analizăm, așa cum bine știu psihologii, 
este suficient să aruncăm o privire de ansamblu asupra celor 
două lumi, a copilăriei și a maturității, pentru a ne da seama 
de particularitatea adolescentei, frumoasă şi totodată 
serioasă. | 

Lumea copilărieio putem descrie în două cuvinte. Copilul 
este, în principal, cel care se joacă, nu-și face planuri de 
viitor, nu lucrează. De fapt, un copil care nu se joacă sau 
care și-ar planifica în amănunţime viitorul sau ar pretinde 
să lucreze ar fi lipsit de firesc. 

La vârsta adultă, însă, va trebui să lucreze, să-și facă 
planuri de viitor fără pretenţia de a obține rezultate imediat 
și să nu ia jocul prea în serios. Asta nu înseamnă că 
persoana adultă renunță la joc sau la plăcerea de a trăi, dar 
le asociază ostenelii și angajării. Poetul Neruda afirma în 
acest sens: «Copilul care nu se joacă nu este copil, dar 
adultul care nu se joacă l-a pierdut pentru totdeauna pe 
copilul dinlăuntrul lui». | 

Lumea din care vii este așadar una minunată, unde în 
general alţii sunt cei ce se îngrijesc de tine, în timp ce în 
lumea spre care te îndrepți, tu vei juca rolul principal... 

O precizare: persoana adultă este un copil crescut bine. 
Copilăria trebuie depășită, și nu eliminată; așadar, să nu 
comiti greșeala, care la vârsta ta se poate întâmpla ușor, de 
a-ţi renega inocenta de copil sau valoarea simplităţii, a jocului 
sau pe cea a încrederii în viitor. 

Așadar, adolescenţa este acel moment de legătură care 
poate provoca tensiuni și nesiguranţă, mai mult decât orice 
alt moment din viața ta. 

lar această realitate poate să doară. Poate că ai observat 
acest lucru din modul contradictoriu în care vorbesc părinții 
sau adulții în general: «Nu mai ești un copil, încearcă să te 
descurci singură»; și poate că a doua zi spuneau: «Nu poți 
să ieși singură, ești prea mică». Ceea ce te face să rămâi 
pe drept cuvânt descumpănită și nu știi dacă adulţii te 
consideră mare sau mică, responsabilă sau naivă, cuminte 
sau dificilă. Poate că din aceste mesaje ar trebui să tragem 
următoarea învățătură: fii tare și hotărât dar prudent, spontan 
și naiv, curajos, dar rezervat... Și numai tu, cu abilitatea 
chimistului din laborator, vei îmbina aceste atitudini interioare 
astfel încât să rezulte o personalitate puternică și plăcută. 


Cine este adolescentul? 


lată că încet încet se conturează trăsăturile adolescentului. 
Aș îndrăzni să-ţi spun: ado/escentule, fi ceea ce ești! 

Este o expresie curentă în familie, dar în acest context și 
din osteneala și satisfacția căutării identității tale, care urmează 
să se precizeze și să se definească, se naște semnificaţia 
sa. Să nu faci ca alţii care, ajunși la vârsta de patruzeci- 
cincizeci de ani, merg la psiholog invocând «pierderea 
identităţii» sau faptul că «nu știu încă cine sunt». Ca să poti. 
deveni cine ești, trebuie neapărat să te accepti așa cum ești 
în persoana ta unică, irepetabilă, cu limitele și resursele sale. 

Ca să nu mai ocolim sau să o luăm pe alte căi, este bine 
să descriem scara creșterii persoanei umane construită de 
Erikson și adaptată pentru cazul nostru. În acest fel îţi va fi 
mai ușor, și chiar mai plăcut, să-ți dai seama dacă ești pe 
drumul bun sau nu, și să iei măsuri. 

Fiecare treaptă a scării corespunde unui moment din viață 
și este, ca- să zicem așa, «urcată» dacă nevoia sau cerința 
exprimată în acel moment este satisfăcută. În caz contrar, 
se pot cuibări în suflet senzații de indispoziţie și de suferinţă, 
care cu timpul pot lua forma unor adevărate complexe. 

Să dăm un exemplu pentru a înțelege mai bine. Privind 
schema lui Erikson, se poate observa că în primul an de 
viață (numit stadiul oral-senzorial pentru a indica nevoia 
copilului de a cunoaște prin simţuri, în special cu gura) se 
dobândește simțul de încredere în viață dacă persoana este 
primită și tratată cu toate gesturile de tandrete și cu toată 
atenţia prin care se deduce că viaţa este frumoasă. 
Bineînţeles că nu este vorba de ceva raţional, ci de senzații 
și de emoții puternice care trec în mod principal prin gesturi 
concrete care lasă urme. 

În caz contrar, un copil neglijat, care nu este luat niciodată 
în brațe, nu este stimulat să zâmbească și să vorbească, 
poate cădea într-o tristeţe care-l duce la îmbolnăvire. 

În al doilea an (numit stadiu muscular-anal deoarece 
copilul învață să meargă și renunţă la scutece), de obicei 
copilul învaţă să meargă și, deci, este stadiul în care este 
satisfăcută nevoia de autonomie în mișcare, care este prima 
formă de libertate. 

Probabil că de aceea copiii sar și aleargă înainte de a 
învăța să meargă... Datorită acestei dorințe de libertate. Dacă 
satisfacerea nevoii de mișcare ar fi obstrucționată grav din 
exterior prin fraze insistente de tipul «nu alerga pentru că 
transpiri», «nu alerga pentru că-ţi face rău», în sufletul copilului 
ar putea lua naștere un conflict între nevoia de a alerga și 

nevoia de a se supune ordinelor, care l-ar putea face să simtă 
îndoială asupra a ceea ce are de făcut sau chiar rușine pentru 
că nu știe ce să facă. Și așa mai departe... Observând cu 
atenţie întreaga scară și parcurgând-o treaptă cu treaptă vei 
descoperi lucruri surprinzătoare... 

Scara lui Erikson 
(sau a creșterii) 


AL VIII-LEA STADIU integritatea 
Maturitate eu-lui sau 
disperare 
AL VII-LEA STADIU | Productivitate sau 
Vârsta adultă stagnare 


< AL VI-LEA STADIU Intimitate-socializare 


Tinerețe sau izolare 
AL V-LEA STADIU | Identitate sau 
Adolescenta dispersare 


AL IV-LEA STADIU 
Perioadă de latență 


Iscusință sau sentiment 
de inferioritate 


AL III-LEA STADIU 
Locomotor-genital 


AL II-LEA STADIU 
Muscular-anal 


Inițiativă sau 
sentiment de vinovăţie 


Autonomie sau 
rușine și îndoială 


Încredere 
sau neîncredere 


Primul STADIU 
Oral-senzorial 


Fiecare stadiu exprimă o nevoie care, dacă nu este 
satisfăcută, 'se transformă într-un obstacol în calea creșterii. 
Viaţa concretă este mai nuanțată, dar indicaţiile rămân 
valabile. 

Explicații asupra scării lui Erikson 


primul stadiu (1 an): oral-senzorial 

al 2-lea stadiu (2 ani): muscular-anal J 
al 3-lea stadiu (3 ani): locomotor-genital 

al 4-lea stadiu (4-11 ani): perioadă de latentă 


Aceste prime patru stadii cuprind perioada pe care în 
mod obișnuit o numim COPILARIE. 


TRUP 


al 5-lea sladiu (11-19 ani): PSIHIC 


căutarea identității SEX 
CINE SUNT EU? | SOCIABIL/TATE 
DIMENSIUNE CULTURA 
MORALITATE 
PROFESIE 
POLITICĂ 
RELIGIE 
al 6-lea stadiu (19-25 ani): tinerețe 
al 7-lea stadiu (25-30 ani): vârsta adultă 
al 8-lea stadiu (peste 30 de ani): maturitate 


Anii de creștere din fiecare fază sunt desigur indicativi și 
trebuie luaţi în consideraţie cu elasticitate. Trebuie să se 
țină seama de capacitatea de resurse a persoanei. lată, 
însă, posibilele întrebări interioare, poate neexprimate, tipice 
pentru fiecare stadiu. Dacă circumstanțele «ambientale» 
favorizează satisfacerea unor astfel de întrebări-nevoi, 
persoana «va crește» în mod pozitiv: 

primul stadiu: viața va fi frumoasă? (încredere sau 
neîncredere) 

al 2-lea stadiu. mă voi putea mișca liber? (autonomie 
sau rușine și îndoială) 

al 3-lea stadiu: voi fi în stare să fac ceva? (iniţiativă sau 
sentiment de vinovăţie) 

al 4-lea stadiu: voi ști să mă străduiesc? (iscusinţă sau 
sentirnent de inferioritate) 

al 5-lea stadiu: cine sunt cu adevărat? (identitate sau 
dispersare) 

al 6-lea stadiu: mă simt bine singur sau cu alţii? (intimitate- 
sociabilitate ori izolare) 

al 7-lea stadiu: știu să construiesc ceva? (productivitate 
sau stagnare) 

al 8-lea stadju: mă simt împlinit? (intergitatea eu-lui sau 
disperare) 


Eu sunt eu 


Și nimeni nu te poate contrazice. Ai dreptate când nu 
vrei să te confunzi cu lumea sau cu ceilalţi. Uneori, deși îi 
iubești din tot sufletul, nu-i suporţi nici pe părinţii tăi care se 
străduiesc pentru binele tău și nu precupeţesc sfaturi sau 
mustrări, libertate și ajutor, mângâieri și palme, zâmbete și 
chipuri severe, încurajări și jigniri... Ajungi să nu mai înţelegi 
nimic, dar din această durere se va naște adultul din tine. 

Adolescenţa este acea perioadă a vieţii în care se 
construiește propria identitate. În buletinul de identitate sunt 
trecute trăsăturile esenţiale ale unui individ. Atunci când 
vorbim de identitate, înțelegem așadar înșiruirea tuturor 
trăsăturilor sau a tuturor pieselor din acel puzzle sau mozaic 
din care ești compus. O persoană cu adevărat adultă va fi 
formată Vin trup, psihic, sex, sociabilitate, cultură, morală, 
profesie, politică, religie. 

Fiecărei dimensiuni îi va fi acordată o atenţie aparte cu 
convingerea că cea mai mare parte din muncă îţi revine ţie. 
Ordinea în care au fost așezate diferitele dimensiuni nu este 
strategică și nici ierarhică, de la cea mai importantă la cea 
mai puţin importantă. Tu ești cel important. 

- Dimensiunea. corporală 


Trupul tău 


Prea înalt încât nu încapi în bancă la școală și nu știi 
cum să-ţi așezi brațele atunci când ești ascultat la lecție, 
sau poate prea scund încât te enervezi, prea atrăgătoare 
încât nu trebuie să te simţi vinovată când te fixează cineva 
cu privirea până roșești, sau prea rotunjoară încât îţi vine 
să crăpi de invidie când le vezi pe colegele tale suple, cu 
chipul încă neted sau plin de coșuri, cu nasul în sus când ai 
vrea să fie în jos, cu urechile cam mari care ies în evidenţă, 
cu ochi pătrunzători sau mari, cu tusea aceea supărătoare 
pe care nu știi cum să o controlezi sau cu transpirația de la 
subrat atât de naturală încât «nu am ce să fac»... 

Pe scurt, este vârsta la care-ţi dorești să poți cumpăra 
părți anatomice ale trupului tău pentru a le putea combina 
cum vrei tu și cine știe ce amestecătură ar ieși. 

Ești în plină creștere și totul se va stabiliza, inclusiv forma 
și greutatea, către vârsta de douăzeci și cinci de ani. Așadar 
trebuie să-ţi stăpânești teama. 

l Tendinta de a-ți schimba propriile caracteristici anatomice 
prin operaţii plastice artificiale sau cu întinderi de articulaţii, 
lămpi de bronzare sau lentile de contact colorate, prin exerciții 

fizice exagerate sau prin diete discutabile, este s/mptomatică 
pentru o opinie greșită despre sine și poate duce la tulburarea 
liniștii interioare și la alte nivele. Cine nu se acceptă pe sine 
cu sinceritate este adesea pe picior de război cu ceilalți în 
trupul cărora, spre exemplu, găsește mereu nod în papură. 

În zilele noastre, ca în nici o altă epocă, în special în 
marile orașe, au apărut săli de antrenament muscular sau 
centre de bronzare rapidă. În general nu este recomandat 
ceea ce forțează ritmul natural de creștere. În schimb este 
apreciat şi recomandat ceea ce favorizează o dezvoltare 
musculară corectă, armonioasă și estetică. 

Scoala, cu limitele ei, oferă totuși bune posibilități. 

Practica sportivă făcută cu înțelepciune este forma cea 
mai bună pentru dezvoltarea fizică și morală. Virtuţi ca 
lealitatea, perseverenta, râvna, sacrificiul sunt valori la care 
nu se poate renunța dacă se dorește reușita în marele joc 
al vieții. Ar trebui totuși ca exerciţiul fizic să nu fie concentrat 
doar într-o. singură perioadă a anului, ci continuat zi de zi 
câte putin. Plimbările și alergările, exerciţiile fizice și mersul 
cu bicicleta trebuie făcute puțin câte puţin zilnic. 

Cât privește a//mentația, suntem sufocaţi de sfaturi 
dietetice al căror volum ne îngrașă mai mult decât mâncarea 
însăși. Cu toate acestea, viteza ritmurilor vieții și o oarecare 
lene mintală, împreună cu o detașare treptată și fatală de 
natură, au condamnat noile generaţii să se hrănească 
adesea impropriu. 

Mi s-a întâmplat să întâlnesc copii care erau convinși că 
fragii cresc în coșurile din magazine. 

E mai simplu să dai pe gât o Coca Cola decât să cauţi un 
izvor de apă. E mai comod să cumperi o gustare cu înveliș 
aromat decât să-ți pregătești un sandviș; te murdărești și 
se fac firmituri... 

În. această privință, publicitatea este dăunătoare întrucât, 
în mod ascuns, crează nevoi false pentru a le satisface apoi 

cu produse la fel de false. Consumismul are o coerență 
proprie... 

Același lucru este valabil și pentru medicamente. Uităm 
că. organismul nostru are resurse cu care este gata să 
combată bolile cele mai naturale. Să faci să scadă 
temperatura termometrului cu cinci linii este un lucru magic, 
dar ajungi să faci să scadă și capacitatea de autoapărare a 
organismului. Și dacă vreun pediatru se arată încrezător în 
natură sau «spartan», căutăm un altul. 

Este oportună adoptarea unui sístem de îngrijire sau de 
susţinere a funcţiilor organismului care să fie mai puțin violent 
și mai natural. 

În acest sens, pare mai logic să recurgem la p/ante 
medicinale sau la medicina homeopatică fără a prejudicia 
medicina sau farmacologia oficială. Toată lumea știe că- 
medicamentele cele mai folosite au uneori efecte secundare 
mai numeroase decât efectele terapeutice. Nu ai auzit 
niciodată spunându-se că «medicamentele fac bine pe de 
o parte și rău pe de alta»? Medicina cea mai bună rămâne 
oricum prevenirea. Aceasta constă în respectarea structurii 
și a funcţionării organismului începând de acum. Obiceiurile 
proaste de alimentaţie sau de îngrijire pot să dea mai târziu 
rezultate negative. 

Dimensiunea psihologică 


a 


Psihicul tău 


„Prin psihic înțelegem mintea și întreaga lume interioară 
a sentimentelor și impulsurilor. Studiul minţii nu este atât de 
ușor ca cel al studierii formei unei mese sau al funcționării 
unei biciclete. Analizarea mecanismelor sale nu este atât 
de simplă pe cât e studiul legilor fizice sau chimice: cu toate 
acestea, există câteva reguli generale. 

Ai auzit probabil vorbindu-se de «psihanaliză»; prin acest 
termen se înţelege analizarea atentă a psihicului cu intenția 
de a afla ceea ce, dacă este cazul, nu funcționează bine. 
Un fel de microscop aplicat sufletului, cu diferența că 
«radiografiind» creierul sau fotografiind psihicul nu se pot 
vedea gândurile. De aceea e nevoie de umilinţă din partea 
aceluia care, Brin întrebări și teste psihologice, se apropie 
de mintea umană pentru a descoperi boli ce trebuie 
vindecate sau tulburări ce trebuie înlăturate. 

La această vârstă, și mintea, ca și trupul, începe să alerge 
mai repede pentru a dobândi așa zisul simţ critic și echilibrul 
sentimentelor. 

Probabil că ţi-ai dat seama adesea de alternanţa la care 
sunt supuse gândurile și sentimentele tale. Stabilitatea și 

liniștea par a fi himere și cu toate acestea te simți deja capabil 
să gândești singur, să te lansezi în discuţii, să te emoţionezi 
la primele semne ale iubirii... 

Aşadar ar fi bine să ne oprim puțin și să studiem această 
dimensiune a persoanei tale care se numește «raționalitate». 
Instrumentul și organul destinat să gândească este creierul. 
Atunci când auzim expresia «spălarea creierului», de obicei 
rămânem îngroziți ca atunci când ne gândim la violarea 
intimităţii proprii celei mai sfinte. Şi în realitate așa este. 
Pentru a evita riscurile în acest sens, există doar un sistem: 
să cunoaștem bine pe cât posibil structura și funcționarea 
propriului creier, conform științei actuale. 

Medicina a ajuns să descopere compoziţia creierului și 
funcționarea lui. Acesta este împărțit în trei părţi. Către el 
converg stimuli externi la care creierul răspunde 
transformându-i în senzaţii, emoții, gânduri. În funcţie de 
tipul de elaborare avem creierul A, creierul B sau creierul C. 

Creierul așa-zis «A» sau «rectilini» este considerat 
sediul instinctelor. Adică în e! sunt elaborate în mod automat 
reacțiile imediate, adică instinctive, la stimulii externi. Dacă 
simțim o înțepătură în mână şi o retragem imediat este opera 
creierului A. Creierul aceluia care în fața unui stimul dureros 
nu reacţionează imediat, ci se oprește, de exemplu, să 
analizeze natura sau motivul împunsăturii, trebuie considerat 
bolnav. | 

Creierul « B» este numit «/imbiœ și este sediul unde sunt 
elaborate reacţiile automate și emoţiile spontane la anumiţi 
stimuli. De exemplu: gesturile repetate pe care le facem în 
mod inconștient sunt înmagazinate de creierul B și repetate 
de fiecare dată când este vorba de o situaţie identică. La o 
bandă de montaj muncitorul face o serie de gesturi automate. 
Scriind la mașină, facem o serie de gesturi automate. Dorind 
să aprindem lumina, de exemplu, ridicăm spontan mâna la 
înălțimea la care ar trebui să fie întrerupătorul. Facem gestul 

fără a privi și fără a ne gândi la el. Este interesant de observat 
că schimbând locul întrerupătorului, la început mâna se va 
întinde spre locul de dinainte. Va fi nevoie de timp pentru a 
înmagazina în creierul B noua poziție. 

Ultimul este creierul «C» numit «neocorticab», care este 
sediul elaborării gândurilor, a reflecţiilor, a raționamentelor; 
adică este sediul în care sunt formulate răspunsurile la 
întrebări și sunt căutate motivații pentru propriile acţiuni; este 
sediul responsabilității. Lipsa de antrenament a creierului C 
ar putea fi periculoasă. 

Un exemplu te va ajuta să constati mai clar funcţionarea 
complexă a creierului tău: în timp ce conducem mașina 
facem gesturi automate (creierul B) și în același timp putem 
conversa cu persoana de alături (creierul C), sau poate ne 
scărpinăm în cap (creierul A). În momentele de concentrare 
maximă la volan, de exemplu, întrerupem conversaţia 
deoarece creierul C este angajat pe deplin. 

Așadar creierul este foarte important și este organul care 
ne caracterizează ca animale «raționale». «Folosește-ţi 
creierul», «Ai creier de găină», «Are o minte strălucită», «E 
fără minte», «Ce cap genial!» sunt câteva din expresiile 
curente care dovedesc cât de serioasă este problema. 


Si voința? 


Totuși raționalitatea nu se epuizează în capacitatea de 
gândire sau de judecată, ci cuprinde și capacitatea de a 
voi, Inteligența și voinţa sunt două instrumente de care ne 
slujim cu ajutorul creierului: prin /nfe//gență se tinde spre 
adevăr, prin voință se tinde spre bine. Atunci când înțelegem 
că un lucru este bun, intervine voinţa. 

Însă de aici pot apărea cele mai banale complicații, printre 
care o semnalănr, de exemplu, pe cea mai ciudată: aceea 

de «a se înșela». De fapt, uneori, sub vălul unor /spitiri 
ademenitoare, putem «vedea» ca bune și atrăgătoare lucruri 
lipsite cu totul de valoare. lar voinţa le vrea ca atare. Ce s-a 
întâmplat? Exact ceea ce se întâmplă în jocurile de 
iluzionism, în care totul este vizibil în afară de truc. Adică 
ispita caută să adoarmă creierul C (cel al raționamentului) 
pentru a se îndrepta spre creierul B și A. 

Este ceea ce se întâmplă cu publicitatea. De obicei un 
mesaj publicitar se adresează creierului A și B. El atacă 
instinctul sau emotivitatea prin slogane simple, culori, sunet 
și atmosferă capabile să dezactiveze raționamentul. De câte 
ori nu facem cumpărături pe care apoi le regretăm, mai ales 
în ocaziile de ieftiniri, oferte speciale și lansarea noilor mode! 

Fără a polemiza, este suficient să constatăm și să 
recunoaștem că scopul pieței este oricum acela de a vinde 
și că legea-cumpărătorului ar trebui să fie cea a inteligenței 
și a satisfacerii efective a nevoilor reale și nu a nevoilor 
prefabricate. Să umbli încă!/țat este o nevoie, dar etalarea 
unei etichete este o sclavie. Sã asculti muzică este o nevoie, 
dar irosirea emoţiilor la discotecă... 


Igiena mentală 


Această expresie îți este cunoscută, trebuie însă să-i 
acordăm atenţia pe care o merită, cel puţin la fe! cu cea 
atribuită igienei trupului. 

Igiena mentală nu este un lux rezervat celor care-i 
frecventează pe psihologi sau pe experţii sufletului, ci e o 
strategie care poate fi învățată de fiecare. 

Care pot fi «gândurile murdare» sau sentimentele 
«negative» capabile să mânjească sau să compromită 
curăţenia și armonia din noi? Sunt acele gânduri și 
sentimente «rele», cultivate în mod mai mult sau mai puţin 

conștient. Atunci când te oprești să coci resentimente, să 
visezi la răzbunări, să-ţi încurajezi vanitatea, să-ți imaginezi 
necurăţia, să-ţi priveşti viitorul pesimist, de fapt «mânjești» 
pereții interiori ai minţii tale, ai eu-lui tău. 

Însă există un sistem pentru a-ți păstra curat propriul eu. 
Și casa este curăţită și aranjată. Ne spălăm zilnic și tot zilnic 
facem o examinare a interiorului propriu, trecând în revistă 
ceea ce am făcut de-a lungul zilei, cu sinceritate și fără să 
inventăm scuze. 

Cu câtva timp în urmă acest lucru era numit «examen de 
conștiință» și de obicei era făcut înainte de culcare, cerând 
iertare lui Dumnezeu pentru răul făcut și luând angajamentul 
de a nu-l mai repeta a doua zi. Gândește-te la acest lucru, 
până acum nu a fost inventat vreun alt sistem... 

Nu ar trebui să fie imposibil să-ţi faci puțin timp seara 
pentru a-ți privi sufletul în oglindă. Punctele negre sau 
neplăcute pe care le descoperi sunt izolate și lovite cu 
aceeași încăpățânare și aceeași perseverenţă cu care te 
îndârjești împotriva unui coș. 

Se spune că «nimeni nu a trecut examenul de conștiință». 
E adevărat, dar nu trebuie să te deșcurajezi. Este adevărat 
și că zelul și bunăvoința de a te îndrepta sunt apreciate 
întotdeauna mai mult. decât rezultatele la care se poate 
ajunge. Închiderea în descurajare este o capcană tragică. 
Din ea se poate ieși doar cu o cheie care deschide pe 
dinăuntru... 

Speranţa este vis al celor treji, spunea filosoful grec 
Aristotel. Încearcă să nu adormi în toropeala care 
paralizează mintea. 

Dimensiunea sexuală 


Sexualitatea ta 

Să spui sau să crezi că sexul constă doar în a avea un 
aparat genital masculin sau feminin sau că sexualitatea este 
un /pstinct ca toate celelalte (mi-a spus-o cu simplitate un 
medic) sau că atitudinea corectă față de sex este 
spontaneitatea ori că sexul este ghidat de regula p/ãcerii 
căutată oricum sunt banalităţi dezastruoase. 

Dacă îţi dai seama că gândești astfel, poate că nu tu 
porți toată vina. Cultura în care trăiești prezintă modele 
sexuale subumane sau chiar dezumanizate, iar apoi se 
scandalizează atunci când au loc fapte de agresiune sau 
violență sexuală. 

Poate că este cazul să facem aici puţină lumină. 

Persoana umană și sexul se nasc în mod paralel. Nu 
există sex separat de persoană, așa cum nu există persoană 
fără conotaţii sexuale. Această constatare se întemeiază 
pe știința biologică. i 

Cum ne naștem din punct de vedere «sexual»? Din unirea 
celulei sexuale masculine, numite spermatozoid, cu cea 
feminină, numită ovul. 

Această unire se numește fecundație și din ea rezultă o 
singură celulă numită z/got în care sunt prezenți așa zișii 
cromozomi ce constituie amprenta speciei umane. 

Din acești 46 de cromozomi, 23 sunt de origine paternă 
și 23 de origine maternă. Fiecare pereche de cromozomi 
are sarcina de a transmite caracterele ereditare propriei 
familii (statura, culoarea pielii, culoarea ochilor...). 
Cromozomii însărcinaţi să dea sex fătului sunt numiţi 
cromozomi sexuali și sunt ultimii doi. 

Dacă cel care va fecunda ovulul (de tip X) va fi un 
spermatozoid de tip X, atunci se va dezvolta treptat un organism 
feminin; însă dacă cel care va fecunda ovulul (de tip X) va fi un 
spermatozoid de tip Y, se va dezvolta un organism masculin. 
Așadar bărbatul este cel care determină sexul fătului. 

Acești cromozomi sexuali sunt, prin urmare, deja prezenti 
în dimensiune microscopică în celula primară și vor da 
conotaţie sexuală întregii ființe, repetându-se în fiecare 
celulă. Chiar și analizând la microscop celula părului se poate 
stabili dacă este de sex masculin sau nu. 

E ușor de spus cât este de importantă conotaţia 
cromozomică. Ar fi de ajuns, de exemplu, un inconvenient 
al perechii de cromozomi 212 (numită în termeni medicali 
trisomia 21) pentru ca anomalia să fie imprimată în toate 
celelalte celule ale organismului, rezultând acea patologie 
generală caracteristică, numită popular «mongoloism» sau, 
mai bine, «sindrom Down». 

Așadar este clar că sexualitatea nu se rezumă la 
posedarea unui aparat genital, ci este caracteristica generală 
și fundamentală a persoanei. 

În loc să spunem «avem sex masculin sau feminin», ar 
trebui să spunem mai degrabă «suntem sexuați». 

De aici tragem următoarele concluzii. Príma. sexul tău este 
persoana ta; cine se joacă cu sexul său e ca și cum s-ar 
înșela pe sine (poate că acesta este sensul masturbării...); 

cine reduce sexul la aparatul genital reduce însăși valoarea 
persoanei; educaţia sexuală nu constă doar în a avea noțiuni 
de anatomie sau fiziologie, ci în acceptarea profundă a 
propriei identități sexuale cu scopul de a se dărui; dăruirea 
de sine este adevăratul scop. 

A doua. sexul ca instinct Câtă confuzie se face în această 
privinţă! Instinctele sunt energii ale persoanei care își asigură 
supraviețuirea. Așadar sunt energii pozitive; dar, ca toate 
energiile, se pot transforma în bombe distrugătoare dacă 
nu sunt înțelese și administrate în mod corect. Este cazul 
energiei electrice și a energiei atomice. 

Sexul este o energie /instinctivă foarte puternică, dar nu 
trebuie confundată cu alte instincte. Instinctul foamei îl 
îndeamnă pe subiect să dorească mâncarea. Prin urmare 
există un subiect personal, care simte atracţie pentru un 
obiect. În sectorul sexualității avem însă o atracție între doi 
subiecţi personal, un eu și un tu, și de obicei această atracție 
este reciprocă. În cazul foamei, mâncarea nu simte nici o 
atracție fată de cel care o înghite... 

Acest lucru ne ajută să înțelegem mai clar diferenţa dintre 
instinctele «private» și instinctul «sexual» care, mai corect, 
ar trebui numit instinct social deoarece introduce o relaţie 
interpersonală. 

În cultura actuală există totuși tendința de a reduce 
persoana la «obiect» de consum sau de plăcere (în 
detrimentul femeii). Din păcate, există un jargon care spune 
multe despre această tendință: Atunci când auzi pe vreun 
«băiat» că spune: «Eu, pe aia am s-o am...», ei bine, mi-aș 
dori ca tu să-i răspunzi așa cum se cuvine! 

Acum să ne întrebăm: la ce duce cu adevărat această 
atracţie instinctivă dintre un bărbat și o femeie care începe 
să se facă simțită tocmai la vârsta ta? Scopul ei nu este 
de «a avea» sau de «a poseda» persoana de care ne 
simțim atrași. În mod paradoxal, ea ne face să ne dăm 

seama că trebuie să ne dăruim: atracția instinctivă duce 
la iubire. - 

Anstinctul trezește dragostea. Instinctul te avertizează că 
trebuie să ieși din tine însuți pentru a te realiza. Poate fi o 
coincidență, dar se poate observa că persoanele cu mai multe 
tulburări sexuale sunt cele închise în sine, cele care-și păzesc 
spatele și nu-și dau seama că dragostea este viaţă. Poate 
chiar suferă, dar nu înţeleg că ușa închisorii lor se deschide 
pe dinăuntru... 

A treia concluzie: spontaneitatea. Se spune că 
spontaneitatea nu trebuie înnăbușită și învinovăţită. Dacă 
prin spontaneitate înțelegem alegerea liberă și moderată 
de a acționa, atunci e bine; dar dacă înțelegem prin ea să 
dăm curs, fără prea multe scrupule, impulsului la acțiune, 
oricare ar fi ea, atunci nu mai e bine. Acest lucru l-am putea 
numi, dacă vrei, spontaneism sau capriciu emotiv, pentru 
că ni s-ar putea întâmpla să simţim. dorința să facem un 
anumit lucru pe care apoi să-l tăgăduim. 

Este cu adevărat liber acela care poate decide dacă să 
facă sau nu o anumită acțiune chiar sub influența impulsului 
spontan. Este cu adevărat liber cel care transformă impulsul 
în alegere, nu cel care se încredințează impulsului. Un 
alergător care s-ar încrede doar în îndemnurile suporterilor 
nu ar ajunge prea departe. Așadar libertatea are de a face 
cu sfera raționalului, și nu cu ceaa instinctului. Libertatea 
este o victorie inteligentă. In domeniul sexualităţii trebuie să 
ocolim capcana de a considera permis și corect tot ceea ce 
simțim «în mod spontan plăcut». Este normal să simţim 
impulsuri sexuale, însă mintea și inima hotărăsc dacă să le 
dea o semnificație umană. 

Ultima concluzie se referă la echivocul p/ăcerii. În 
domeniul sexului este implicat și factorul «plăcere» și nimeni 
nu poate nega acest lucru; așa cum în cazul hranei vorbim 
despre factorul «gust». Dar trebuie să clarificăm ce loc ocupă 

plăcerea în cadrul sexului, dacă este scop sau dacă e doar 
instrument... Întreabă-te, spre exemplu, care este scopul 
hrănirii? Scopul este creșterea persoanei și nu gustul care 
este simţit. Cel care susține că mănâncă pentru a simți 
gustul, ar proceda la fel cu cel care susţine că scopul sexului 
este plăcerea. 

Scopul sexualității este de a face posibilă iubirea, iubirea 
fecundă. Aceasta va umple de «bucurie», de o bucurie 
profundă, care va cuprinde toți «porii» persoanei, nu numai 
pe cei ai pielii. Orgasmul genital are sens doar într-un context 
de iubire adevărată. 

Este un fel de tresăltare bucuroasă a cărnii provenită din 
simțirea unirii în dragoste. Un fel de descărcare electrică 
posibilă atunci când cei doi sunt în contact, cu mintea, inima 
și trupul... Dragostea nu este generată de plăcere, ci invers. 
Tragedia cea mai crudă este atunci când dragostea este 
separată de sex și sexul este văzut doar ca o vânătoare de 
emoţii și de plăceri... În general, bucuria interioară ne face 
să sărim în sus de bucurie; dinăuntru fâșnește scânteia. 
Într-o anumită cultură din zilele noastre suntem învăţaţi să 
sărim în sus fără a fi bucuroși. 

Acest lucru se întâmplă atunci când, de exemplu, reviste 
sau enciclopedii insistă să ne ofere «strategii» pentru «a ne 
bucura mai mult» sau « manualul dragostei» ori «o sută de 
poziţii erotice» sau chiar «tehnici de avangardă». 

Cu câtva timp în urmă, o revistă de scandal avea acest 
titlul pe copertă: «Mângâierile care-ţi trezesc dragostea». O 
prostie. Ar fi ca și cum s-ar scrie: «Frecarea mâinilor care 
trezește multumirea». Bucuria interioară ne face să ne 
frecăm mâinile și nu invers. Dragostea adevărată îmi inspiră 
gesturile de tandrete pline de fantezie și de respect. 

Dragostea adevărată, această dăruire disperată fără 
disperare, declanșează bucuria deplină, antrenează și trupul 
în vibrația sa fragilă... 

«Dragostea este atât de mare în comparaţie cu sexul, 
pe cât e incendiul față de scânteia care l-a aprins», scria 
Alexis Carrel, medic francez convertit după ce a văzut o 
minune la Lourdes. l 

Colecționarii de plăceri personale nu reușesc niciodată 
să-și completeze colecţia de imagini; rămân copii lacomi și 
nesatisfăcuți deoarece nu au albumul în care să le lipească, 
albumul iubirii. Vor să se bucure fără să iubească. Este oare 
posibil să râzi fără să fii mulțumit? 

Sexul redus la componenta genitală, la instinctul pur, la 
sponianeism, orientat spre pura plăcere fizică, sunt patru 
din cele mai vulgare confuzii ale culturii de astăzi. 


Recuperarea culturală a valorilor sexului 
f 


Pentru a nu te lăsa doar cu această descriere a laturii 

«negative», să încercăm acum să dezvoltăm partea 

„%pozitivă» a sexualităţii, așa cum se face într-un proces de 
prelucrare fotografică. 


Înainte de toate, trebuie să spunem că sexualitatea este 
însemnul radical și fundamental al persoanei. Cu alte 
cuvinte, născându-ne sexuati suntem într-un fel împărțiți (se 
pare că termenul sex derivă din cuvântul latin «secare» ce 
înseamnă a separa, a divide) și așteptăm să ne reunim cu 
cealaltă jumătate. Îmi vei spune: atunci cine nu-și întâlneşte 
jumătatea, va trăi înjumătățit? Cine nu se căsătorește nu se 
realizează din punct de vedere sexual? Nu, întrucât 
împlinirea proprie sau reunirea se poate realiza și la nivelul 
unui ideal sau al unei realități superioare cu care ne 
confruntăm și care dă sens vieții noastre. lubirea ne scoate 
din carapacea egoismului nostru.. Măscându-ne sexuafi ne 
naștem orientati spre o întâ/pire'care dă curs unei relatii, 

dar pentru aceasta e nevoie de o «iubire» puternică pentru 
a «iesi» din această singurătate inițială. 

d allae este dar pentru a iubi. Fie că iubim făcând 
dragoste pentru că asta ne e alegerea proprie, fie că decidem 
să iubim fără să facem dragoste pentru că e alegerea 
proprie, suntem în regulă în domeniul sexului atâta timp cât 
ieşim din noi înșine. Sexualitate este «împlinire cu»... 
Sexualitate este «viaţă cu»... Prin urmare, persoana umană, 
prin însăși modul în care se naște, nu se poate împlini decât 
trăind în relaţie și dând potențial vieții Este o concluzie logică. 

Probabil că Adam a înțeles repede acest lucru. Dar a fost 
norocos pentru că a fost ajutat de Creatorul însuși să-l 
înțeleagă. Adam, singur în Eden, nici măcar nu bănuiește ce 
înseamnă «a fi sexuat». Numai atunci când îi este prezentată 
domnișoara Eva «intuiește» imediat minunata poveste de 
dragoste și încheie cu acea frază minunată: «Aceasta este 
cu adevărat trup din trupul meu...». Cu alte cuvinte, aceasta 
mă face să înțeleg cu adevărat că viața mea începe cu mine, 
dar nu se termină cu mine; mă face să înțeleg că fără ea 
viata mea nu are sens pentru că s-ar termina cu mine.. 

Și începe /ub/rea. Sexul îhcepe să se distrugă atunci când 
este separat de dragoste. Garanţia sexului este iubirea, 
iubirea care acceptă și dăruiește, care devine spațiu pentru 
celălalt, care primește viața, care devine un adevărat joc al 
vieții. Totul este sex, ar spune cineva; dar sexul nu este 
totul, ar răspunde altcineva. Înlătură iubirea și vei vedea 
câtă dezolare urmează... Atunci vei înţelege aventura plină 
de farmec a vieţii trăită din dragoste. 


Capacitate și maturitate sexuală 


Dacă sexualitatea cuprinde toate componentele 
persoanei, va avea și caracteristicile acestor componente. 

Persoana este alcătuită dintr-o componentă /nsfinctivă 
(mecanisme automate), una emotivă (mecanisme semi- 
automate) și una rationa/ă (inteligenţă și voință). Așadar vom 
avea o sexualitate instinctivă (simțind în mod automat 
atracţie faţă de ce/â/a/! sex), o sexualitate emotivă (cultivând 
tandreţea atracției) și o sexualitate rațională (trăind atracția 
într-un proiect de iubire). Prin ele se măsoară nivelul de 
seriozitate al unei relații și gradul de maturitate al persoanei. 

O relaţie dintre un bărbat și o femeie este serioasă atunci 
când sunt prezente toate cele trei elemente: minte, inimă și 
trup. Trebuie să spunem că, trăind într-un context social, 
aceste condiţii nu sunt suficiente pentru a-i autoriza pe cei 
doi să se izoleze într-un fel de «poveste clandestină de 
dragoste». Căsătoria este o instituție prezentă în toate 
culturile tocmai pentru că dragostea depășește simpla 
bunăvoință a celor doi de a se iubi. Societatea vrea să se 
asigure împotriva slăbiciunilor iubirii și vrea să se protejeze 
în cazul în care această iubire ar da naștere unor vieți noi. 

Toţi știu că bărbatul și femeia își pot trăi sexualitatea la 
diferite nivele: conviețuirea, pentru că nu se poate renunta 
la ea, este proprie instinctului; conviețuirea din plăcere este 
proprie emotivităţii; alegerea vieţii «conjugale» ca sistem 
de viaţă este proprie raționalității. 

Rămâne de stabilit un detaliu. Toţi suntem tentaţi să 
confundăm cuvintele capacitate și maturitate. Atunci când 
devii capabil să faci un anumit lucru, ti se poate întâmpla să 
ți se urce la cap. 

Acest lucru se poate întâmpla și pe plan sexual. E mai 
rău atunci când unul din părinți spune: «Ştiţi, de acum e 
flăcău, trebuie să facă și el unele experienţe folosind, desigur, 
precauțiile necesare». Aplicarea aceleași fraze în cazul 
fetelor poate fi deja simptomatică. Prin ea este autorizat 
sau motivat un anumit gest «genital» numai datorită 
capacității fizice de a o face. 

Capacitatea sexuală nu este totuna cu maturitatea sexuală. 
lar experiența nu vine din «exerciţii» artificiale, ci din 
înțelepciunea cu care încercăm să trăim. Nu înțelegem doar 
din ceea ce experimentăm. Ba se. poate întâmpla chiar 
contrariul dacă, experimentând, nu ne folosim creierul. Nu este 
nevoie să fii găină ca să înţelegi dacă un ou este stricat, spune. 
un proverb. lar un alt proverb spune că experienţa este numele 
pe care-l dăm propriilor greșeli. Un copil este capabil să 
vorbească, dar nu poate ţine discursuri. Folosirea cuvintelor 
nu înseamnă comunicare sau dialog. Folosirea sexului nu 
înseamnă iubire. Ba mai mult, sunt peisoane care vorbesc 
singure și persoane care vorbesc la întâmplare. Și în sex sunt 
persoane care «vorbesc singure» și persoane care «vorbesc 
la întâmplare», persoane care spun tuturor același lucru... 


Sexualitatea deviată 


lată că discursul se îndreaptă spre anomaliile sexuale. 
Nu este și nu intenţionează să fie o predică morală, ci o 
simplă semnalare a pericolelor reale întâlnite într-o trăire 
a sexualității în afara contextului și a scopului pentru care 
a fost gândită de Creator. Prin urmare nu voi vorbi despre 
păcătoşi, ci poate despre greseli, mai mult sau mai puțin 
serioase, mai mult sau mai puțin condamnabile, mai mult 
sau mai puţin scandaloase. Dar scopul meu este de a 
promova adevăratele valori sădite în sexul uman, împotriva 
unei anumite tendințe zi/nice de a face totul în grabă, cu 
un superficial «faceţi cum credeţi, numai să nu vă 
îmbolnăviţi». 


Am amintit mai înainte despre cel care «vorbește singur». 


Masturbarea pare a fi ceva de acest gen atunci când cineva, 
în loc să încerce să iasă din sine pentru a se orienta spre o 

relaţie și spre fecunditate, se închide în sine pentru'a dobândi 
plăceri solitare neproductive. Ce-ai spune desprecineva care 
și-ar spune singur bancuri? Vei întâlni persoane care fie nu 
vor da vreo importanță acestui lucru, fie.vor exagera în a-l 
condamna. Cine are dreptate? Adevărul se găsește în 
această simplă afirmaţie de tip sexologic: masturbarea nu 
este saluţia problemelor sexuale. De ce? Pentru același 
motiv pentru care o bicicletă trebuie condusă respectându-i 
natura, adică în echilibru. Natura sexului este în sine 
orientată spre relaţie și spre viaţă. Prin masturbare suntem 
departe de această perspectivă. 


Homosexualitatea. același lucru este valabil și pentru 
homosexualitate, care constă în tendinţa înnăscută sau 
dobândită de a se simţi atrași de persoanele de același sex. 
Și aici tebuie să fim atenţi: sunt persoane care spun că, în 
definitiv, sexualitatea poate fi folosită în diferite moduri și că 
homosexualitatea este tocmai un mod diferit de a trăi 
sexualitatea. Unii insinuează chiar că nu se știe cu exactitate 
ce este «natural» și «normal» în cadrul sexualității. Și ca 
dovadă a acestei afirnaţii convingătoare unii ajung să spună : 
«În definitiv, ce este mai natural, a trăi sau a muri?». Astfel 
de_argumente, care în filosofie se numesc «sofisme», 
trebuiesc analizate. 

O frunză este diferită de altă frunză, dar dacă dau de o 
frunză de plastic mă gândesc că această «diversitate» 
ascunde ceva. O celulă cancerigenă este «diferită» de una 
sănătoasă, tocmai pentru că este bolnavă... 

Așadar trebuie analizat cu atenţie conceptul de 
«diversitate» și conceptul de «patologie». 

Diversitatea, la anumite nivele, începe să devină 
«anomalie». Mizeria nu este o curățenie diferită, aşa cum 
întunericul nu este o lumină diferită, sau mirosul urât un 
parfum diferit. Anomalia homosexualității constă în special 

într-o relație cu «dublu» sens, din care nu izvorăște o viaţă 
nouă, ci doar una de menaj în doi. 

Atunci când homosexualitatea pare a fi ceva natural (şi 
uneori este), celui în cauză nu-i rămâne altceva de făcut 
decât să se încreadă în persoana care știe să accepte 
această situaţie deosebită fără a dramatiza și fără a-și găsi 
motive pentru experienţe care nu eliberează. 


Prostituţia este, poate, printre anormalităţile sexuale, cea 
care atinge gradul cel mai înalt de decădere. Prin ea, gesturi 
sfinte de iubire sunt folosite fără a iubi și unirea nu este 
deschisă spre viață. Dacă mai adăugăm și existenţa «pieţei», 
datorită căreia se cumpără prestații, cu prețuri fixate pentru 
fiecare tip de activitate și cu «protectoratul» masculin parazit, 
atunci e de înţeles de ce nu se pate găsi un alt adjectiv 
decât «dezgustător» pentru a defini această experiență. Nici 
măcar teama de boli venerice și perspectiva unor noi boli 
nu reușesc să-i împiedice pe bărbaţi să le frecventeze pe 
femeile de pe trotuar... Pare a fi o carnalitate fără viaţă, 
incapabilă de a da glas în văzduh cântecului său de 
dragoste... 

Același lucru se poate spune despre dragostea în grup 
unde persoanele rămân veșnic copii, închise în cuibul: 
plăcerii, sub aripa unui erotism incapabil să izbucnească 
într-o iubire adevărată. 


Ar trebui să vorbim și despre multe alte forme de deviere 
sexuală, dar nu am face altceva decât să prezentăm 
spectacolul degradării sexului din alte perspective și, sincer 
vorbind, scena nu ar fi deloc încântătoare. Masochismul, 
sadismul, fetișismul, narcisismul, pederastia, relaţiile 
împotriva naturii, bestialitatea sunt cuvintele cu care sunt 
definite astfel de devieri și sunt îndeajuns. 

Nudul care ucide 


Nu putem trece sub tăcere una dintre degradările sexuale 
„cele mai tulburătoare din epoca noastră, cea a pornografiei. 

Cei care studiază fenomenele sociale ne avertizează 
asupra creșterii violenţei sexuale. Unii dintre ei întrevăd chiar 
o oarecare legătură între violența sexuală și pornografie. 
Cu câtva timp în urmă un expert francez ajunsese să 
demonstreze cu date statistice că delicvenţii cei mai 
periculoși erau'tocmai cei cu tulburări sexuale. Adică, trăirea 
necorespunzătoare a sexualităţii reprezintă un explozibil care 
nu poate fi localizat și care poate să explodeze în orice 
moment; atunci când o energie nu este înțeleasă în natura 
ei proprie, se întâmplă ceea ce se întâmplă cu orice energie, 
adică ne doboară. Dacă energia electrică nu este studiată 
și nu este transmisă prin fire de cupru izolate, ne arde. 

Acelaşi lucru se întâmplă și cu sexul atunci când este 
separat de dragoste. Este ca un fir de înaltă tensiune 
neizolat, care ne poate electrocuta. Pe lângă aceasta, mai 
este și societatea de consum, care dă mai multă importanță 
lui «a avea» decât lui «a fi». lar atunci când persoana nu 
reușește să aibă ceea ce vrea, devine agresivă, violentă, 
criminală. 

Un stimulent pentru explozia acestei violențe este 
pornografia scrisă, cinematografică și cea din transmisiunile 
televizate: toate acestea încarcă sexualitatea ta cu o 
tensiune erotică agresivă. Trebuie să știi să te aperi cu ironia 
cea mai dezlănţuită și mai plină de fantezie. 

Să ne înțelegem: nu nudul în sine scandalizează, ci golul 
pe care-l conține, ipocrizia sa. Dacă este adevărat că nu 
haina îl face pe om, este la fel de adevărat că nu goliciunea 
îl face pe om bărbat sau femeie. Nu nerușinarea cretină a 
despuierii duce la modernism sau la lipsa de inhibare ori la 
emanciparea femeilor. Poate că este adevărat că această 

inflație de goliciune ar putea să ascundă dorința de a regăsi 
o identitate fără măști, dorința de a depăși temeri și tabu-uri 
vătămătoare; e adevărat poate că unii catolici înspăimântați 
în fața trupului trebuie să înveţe de la acest «nud» că 
Dumnezeu însuși a creat bărbatul și femeia după «chipul» 
său... dar sigur că modalitatea și calea pornografiei nu sunt 
tocmai cele potrivite pentru a ajunge la această perspectivă. 
«Nu te-ngriji de ei, doar uită-te și treci», ar spune Dante. 


De ce suntem sexuaţi? 


O ultimă observaţie în încercarea de a pătrunde în 
profunzimea realităţii sexului. Încearcă să răspunzi la aceste 
întrebări: de ce este omul «sexuat»? De ce, chiar și în 
mitologie, găsim povestiri despre crearea bărbatului și a 
femeii ca ființe unitare, distincte din punct de vedere sexual, 
pentru ca mai apoi să se recompună vechea unitate? De ce 
Adam, doar în Eden, nu știe că este bărbat și nici că poate 
să supraviețuiască singur? 

Răspunsurile pot fi chiar simple dacă ne încredințăm 
explicaţiilor Bibliei, cea mai veche carte care poate să 
precizeze cu mare simplitate realitatea sexului uman, și care 
o face prin fraze simple: «Dumnezeu l-a făcut pe om după 
chipul său, după chipul său l-a făcut; bărbat și femeie i-a 
făcut»; apoi le spuse: «și vor fi un singur trup», și «creșteți 
și vă înmulțiţi»... 

Așadar bărbatul și femeia sunt sexuaţi în măsura în care 
sunt după chipul lui Dumnezeu. Așa cum Dumnezeu este 
Relatie între trei persoane, tot așa crează între două 
persoane diferite din punct de vedere sexual o capacitate 
de a intra în re/afie. Așa cum Dumnezeu este creator, tot 
așa face ca în cadrul acestei relații să poată izvori 
fecunditatea. Şi întrucât Dumnezeu este /ubire, relaţia dintre 

bărbat și femeie și fecunditatea umană nu pot să fie după 
chipul lui Dumnezeu dacă nu sunt făcute din /ub/re. 

Atunci când te îndrăgostești, ţi se întâmplă același lucru 
ca și lui Adam. Atunci când simţi atracţie faţă de o persoană 
de alt sex, în mintea ta fragedă începi să înţelegi că viata 
nu este singurătate, ci întâlnire cu..., întâlnire capabilă să 
dea naștere unei relaţii..., relaţie care nu ai vrea să se 
sfârșească vreodată... și chiar dacă s-ar sfârși prin moartea 
naturală, s-ar perpetua prin fii... 

lată de ce suntem sexuaţi. Pentru a putea cânta în fata 
lumii întregi cântecul iubirii, al iubirii care dă viaţă... Poate 
că de aceea lumea de astăzi pare că îl neagă pe Dumnezeu? 
De ce bărbatul și femeia nu fac vizibil «chipul» lui în 
dragostea lor? 


Asupra capacilății afective 


Așadar sexualitatea este dar pentru a iubi. Deci e normal 
să vorbim puţin despre dragoste. Întotdeauna este puţin 
riscant, dar și minunat. lată câteva expresii adunate de ici 
de colo: «De când m-am îndrăgostit, lumea s-a schimbat». 
«Mă simt atât de bine cu el, încât mă întreb cum am putut 
trăi atâta timp fără el». «Nu e greu să iubești, dar există și 
greutăţi». «M-a părăsit; nu am înţeles bine de ce, dar am 
înteles ce înseamnă să iubești». «Ceea ce contează în viaţă 
este să iubești, chiar dacă tu nu însemni nimic pentru alții». 

Aceste expresii și multe altele, deși se referă la situații 
precise, ating absolutul. Este magia veșnică a iubirii. 

Se vorbește despre «capacitate afectivă». Este o expresie 
pretențioasă folosită de psihologi, dar pe care o putem folosi 
și noi. Dacă vorbim despre ea nu înseamnă că epuizăm 
realitatea iubirii umane, ci doar oferim unele impulsuri 


importante care urmează a fi apoi analizate personal. 

Începem cu conceptul de organ. Având un «organ», 
suntem dotati cu capacitatea de a exercita o functie. Acest 
lucru este valabil pentru mână, gură, ochi. Cu ochii putem 
vedea dar și «comunica». Ce mai ocheade aruncăm uneori! 
Mâna îndeplinește diverse funcţii, de exemplu: apucă, 
mângâie, arată, cântă la instrumente, ciupește, lovește... 
Este greu să spunem care este funcţia specifică a mâinii 
întrucât întotdeauna depinde de situaţia reală în care se 
află persoana, dar cu siguranţă că nimeni nu este dispus să 
jure că functia principală a mâinii este aceea de a gândi... 
Cu gura mâncăm, vorbim, sărutăm... 

Considerând persoana umană în totalitatea ei ca un 
ansamblu de organe, o putem defini foarte bine ca organism. 
Şi atunci ne întrebăm în mod spontan, care este capacitatea 
principală a organismului uman; deci care este capacitatea 
prin care persoana se simte și reușește în totalitatea sa să 
fie persoană. 

Este capacitatea de a iubi. 

Este o afirmație importantă și de netăgăduit, și totuși 
trebuie argumentată putin. Cum de este aleasă dintre toate 
celelalte capacități, precum gândirea, voința, înțelegerea, 
intuiţia, tocmai capacitatea de a iubi ca semnificativă pentru 
definirea persoanei în adevăratul sens al cuvântului? Toţi 
înțeleg că, de exemplu, capacitatea de a procrea este 
comună animalelor inferioare ca şi alte capacităţi. Există 
însă un nivel la care fiintele inferioare par să nu ajungă, și 
nu este vorba doar de gândire cât despre /ubi;re, prin 
alegerea mintii și a vointei. 

Această capacitate de a iubi le unifică și le întărește apoi 
pe toate celelalte. Trei observaţii simple ne dovedesc 
veridicitatea afirmației. 

Prima. existența personală însăși ar putea fi tristă și 
întunecată dacă nu ne-am simți iubiți. Atunci când nu ne este 
recunoscută existenta, când nimeni nu ne bagă în seamă, 

când avem impresia că suntem lipsiți de importanță, atunci 
simțim vântul rece al singurătăţii și al lipsei de sens. De fapt, 
prima formă a iubirii este aceea de a observa existența unei 
persoane și de a simţi nevoia să ne deschidem în faţa ei. 

A doua. creșterea ca persoană umană se realizează doar 
prin iubirea umană. Știm cu toţii cât de rănite sunt persoanele 
care au avut de suferit din cauza lipsei de afecțiune. 

Acest lucru este valabil cel puţin la nive! general, deoarece 
resursele sufletești ale omului sunt mari și imprevizibile; chiar 
și persoana cea mai nefericită din punct de vedere afectiv 
poate hotări să iubească, printr-un gest interior ferm. 

A treia. procrearea umană, dacă nu se realizează într-un 
climat de iubire, poate cunoaște anxietatea, teama, tristețea 
și uneori tragedia (ca de exemplu cazul celor care recurg la 
avort). 

Așadar iubirea este esențială pentru a putea «exista», 
pentru a «crește» și a «procrea» din punct de vedere uman. 

Și din această perspectivă, iubirea este văzută ca o 
capacitate de a trăi în relaţie, o relaţie deschisă... cu rădăcini 
în pământ și ramuri în cer... 

Persoana care trăiește în mod normal relaţia «cu», are o 
adevărată capacitate afectivă. Adolescentul care înțelege 
imediat că persoana începe în sine și se termină cu celălalt 
se află pe drumul cel bun în dezvoltarea acestei capacități 
înnăscute a persoanei umane. 

Adolescentul atent să trăiască o bună relație cu sine 
Însuși, cu ceilalți (care trebuie acceptaţi așa cum sunt, deși 
uneori ni se par ciudati), cu întreaga natură, cu Dumnezeu 
se îngrijește de dezvoltarea capacităţilor sale afective. 

Cine poate face abstracţie de faptul că este o «creatură», 
inclusă în planul creaţiei? Cine poate lua prea ușor faptul că 
nu a primit viață de la sine, ci de la Creator? 

Ca urmare, cel care, într-un fel sau în altul, nu se îngrijește 
sau chiar nu se apreciază pe sine, pe ceilalţi, natura, pe 

Dumnezeu, poate fi considerat departe de drumul spre o 
maturizare afectivă. ` 

Capacitatea afectivă, ca şi toate celelalte capacități fizice 
şi morale ale persoanei, nu se dezvoltă automat. Capcanele 
egocentrismului, egoismului, intoleranței, sunt mereu 
prezente pentru a ne încătușa capacitatea de a iubi. 

Trebuie să ne obișnuim să ne acceptăm pe noi înșine, 
să ne stimăm, să ne deschidem faţă de alții și să le acordăm 
atenție, să fim disponibili și să legăm prietenii profunde cu 
alții, să respectăm natura și să ne bucurăm de ea, să 
contemplăm semnele pe care Dumnezeu le face în natură 
și în istorie. 

Este un program pentru o adevărată împlinire de sine. 
Privește în jur și observă unde sălășluiește adevărata 
bucurie; nu te lăsa vrăjit.de larma unei bucurii care este 
doar exterioară sau de sunetele lucrurilor; lasă-ţi inima să 
cânte. Observă chipurile și scrutează privirile celor care-ţi 
sunt alături. Inima este rădăcina ochilor... Astfel vei putea 
descoperi prin claritatea lor sinceritatea iubirii... lar după 
aceea, hotărăște! Fericirea, spune un autor german, nu este 
punct de sosire, ci mod de a călători... 

Sper că tu ești deja pe drum și că ai învăţat deja arta de 
a călători bine, fără teamă, umplând de sens fiecare clipă. 

În caz contrar, să știi că nu ai nevoie de bilet pentru a 
pleca; e deajuns să te privești în oglinda sufletului, să alungi 
plictiseala și tristețea și să spui: «vreau să iubesc». 


Când ne ardem inima... 


Nu există adolescent care să nu știe ce este o înflăcărare, 
un flirt, o simpatie, o îndrăgostire... cu alte cuvinte, care să 
nu știe că atunci când inima începe să se înflăcăreze se 
poate arde. 

În această parte voi încerca să ilustrez pe scurt (cinstit, 
mai mult nu se poate face) acea realitate frumoasă și 
complexă, poetică și delicată, fragilă și puternică a primelor 
întâlnjri de dragoste... 

- Înflăcărarea. nu se știe niciodată cum începe, dar poate 
ti s-a întâmplat și ţie să te. afli în mijlocul unui fluviu fără să 
mai știi cum ai ajuns acolo. Te simti înflăcărată după «el» și 
nici măcar nu știi cum îl cheamă... lar seara, când întunericul 
îi conturează imaginea mai clar și mai strălucitor, în loc să- -ti 
tii în frâu visurile, le lași libere, în speranța că-l vei vedea 
venind să te «salveze»... 

Este atât de puternic, atât de sigur de sine, atât de drăgut, 
cu modul lui de a merge și de a-și mângâia barba scurtă 
că-ţi vine să mori... Dar cum să-l faci să înțeleagă că jurnalul 
tău e plin de cuvinte de iubire adresate lui și că, de când i-ai 
aflat numele, ţi se pare numele cel mai frumos din lume, că 
ai căutat să afli ziua lui de naștere... 

Și când, dintr-o dată te «fixează» de departe cu privirea 
aceea care vrea să te pătrundă, te simți ca și a lui. 

Dar dacă întârzie să intre pe poarta școlii, te agiti pentru 
că te gândești că poate s-a îmbolnăvit sau poate că a 
«chiulit» împreună cu altă fată... 

Rămâi stupefiată atunci când intră pe neașteptate în clasa 
ta ca să anunte ceva; este în clasa a cincea» , are examene 
în acest an, a cumpărat deja multe cărți poștale ca să le 
scrie atunci când va pleca în armată. Tu ești abia într-a doua, 
ești drăguță, cu ochii tăi albaștri senini ca cerul de vară și cu 
acea blândețe care nu poate să nu-i placă. 

Ai încercat să te îmbraci în toate felurile; ieri, pentru prima 
dată te-ai hotărât să-ți pui fusta scurtă de jeans ca să-ţi 
arăţi picioarele cu ciorapi negri de plasă, ţi-ai pus eșariă de 


= În învățământul italian cursurile elementare durează cinci ani, şi sunt urmate de 
o serie de examene (n. trad.) 

culoare roșie și un fard delicat, de aceeași culoare, pe pleoape. 
Ai trecut pe lângă el aproape «din întâmplare», una din 
«întâmplările întâmplătoare» petrecute la fel de «mii de ani»... 
Te-a fixat cu privirea... «Înveţi în școala asta?». Asta 
înseamnă că nici nu mă observase până atunci... «Le-ai furat 
plasele pescarilor ca să-ţi faci ciorapi?». Dar e chiar lipsit de 
tact. «Cretinule!». 

lar «înfierbântarea» îngheață imediat. 

Dar se poate întâmpla ca el să nu poată să trăiască fără 
tine, te caută, îţi trimite poezii, te privește cu prea mare 
insistență, îl întâlnești acolo unde tu îi spuseseși că nu te 
duci tocmai ca să scapi de el și-și cere mii de scuze... 

Aproape mereu împreună, tandri, lipicioși, dar nici nu-și dau 
seama de acest lucru, se sărută deodată în vâzul tuturor, se 
așteaptă în fața casei la plecare, își telefonează ca să-și 
potrivească ceasurile, se plimbă împreună și nu-și dau seama 
când dau peste alții, se așează pe aceeași bancă pe care 
«prietenii», distrându-se, scriu expresii piperate mai mult sau 
mai puțin poetice; această «înflăcărare» reciprocă se poate 
transforma în îndrăgostire adevărată și apoi în dragoste, dar 
de obicei sfârșește cu o arsură frumoasă. De ce? 

Din simplul fapt că inima e caldă, iar la vârsta ta «circuitul 
de răcire» al creierului funcţionează cam încet. Suntem prinși 
în acest «cuptor» și «ne ardem». Şi este atât de frumos și 
de natural, pentru că astfel inima începe să învețe să 
iubească. Așadar, trebuie să prevezi o oarecare suferință 
pricinuită de vreo «arsură». 

Uneori «arsurile» sfârșesc așa cum au început, și după 
ele poate să urmeze o perioadă de ariditate, de tristețe 
existenţială, de faliment... Atenţie la capcană. Ai pierdut o 
fată, sau nu ai cucerit un băiat..., dar nu ţi-ai pierdut inima! 

Îndrăgostirea este ceva mai mult decât înflăcărarea, ceva 
mai i putin decât dragostea și ceva diferit de simpatie. Trebuie 
să recunoști că nu este ușor să precizezi toate «nuanțele» 

dragostei. Se vorbește de îndrăgostire atunci când cei doi 
nu se mai gândesc doar la momentul magic «prezent» 
(înflăcărarea), dat încet-încet își îndreaptă privirea spre viitor 
(îndrăgostirea) chiar dacă nu este încă vorba de alegere 
(dragostea). Cei aflaţi în această fază sunt mai mult romantici 
și idealiști și nu cred că ziua de mâine nu va fi la fel de roz 
ca cea de azi. 

Îndrăgostirea are rolul de a purta spre dragostea 
«realistă» datorită căreia viitorul va fi acceptat fără condiţii, 
conștienți că acest viitor nu va putea aduce doar fericire și 
bucurie... 

_Îndrăgostirea tinde să redimensioneze defectele și să 
supraaprecieze calitățile partenerului: un nas cu adevărat 
«monstruos» poate fi numit chiar «caracteristic» de către o 
persoană îndrăgostită, așa cum un simplu gest frumos poate 
fi socotit «excepţional»! Dacă nu ar fi așa, nu s-ar mai naște 
niciodată dragostea care duce la căsătorie. 


Simpatiile din timpul adolescenţei dintre persoane de sex 
diferit sunt caracterizate de plăcerea reciprocă de a fi 
împreună, fără nuanţa aproape molipsitoare a înflăcărării și 
fără proiecte pentru viitor. O prietenie cu celălalt sex poate 
să nu fie exclusivă, în sensul că pot fi mai multe și cu aceeași 
încărcătură afectivă; se spune că suntem prieteni cu mulți, 
dar cu fiecare într-un mod aparte; este legea adaptării 
dragostei la persoană. Ea este simpatică și este de ajuns. 
El este foarte simpatic și e de ajuns! Uneori ţi se poate 
întâmpla să ai «prietene» care nu se înţeleg între ele... 
Misterele inimii. 


Flirtul este o relaţie afectivă care vrea să fie mai mult o 
aventură de moment decât o prietenie. Se bazează mai mult 
pe un fel de pact ascuns prin care cei doi se leagă deoarece, 
pe moment, se plac reciproc, dar rămân «liberi» să se 

dezlege «cu sinceritate» atunci când relația devine mai puțin 
plăcută. Aspectul erotic este prezent, dar este trăit în mod 
epidermic și supus unor confruntări continue. 


Exaltarea este un fel de «înflăcărare» imposibilă. Să vă 
explic. În mod obișnuit, suntem exaltați de o persoană la 
care «nu putem ajunge» fie datorită distanţei (idoli din diferite 
domenii), fie datorită vârstei (profesorul cu părul cărunt ale 
cărui defecte nu se văd, desigur, niciodată, sau profesoara 
de treizeci de ani, o «femeie adevărată» în comparaţie cu 
colegele atât de imature...). Tipică pentru exaltare este 
rotația: în momentul în care dispare un idol, este găsit un 
altul. 


Prietenia dintre băieți și fete este posibilă și este acea relaţie 
atât de frumoasă bazată pe interese, gusturi, intuiții comune 
pentru momentul prezent. Atenţie: prin «comune» nu se 
înțelege egale; uneori devenim prieteni tocmai pentru că 
suntem atât de «diferiți», dar ne simțim la fel de «sinceri» 
trăind aceste intuiții împreună... Specifice pentru această 
relaţie sunt gratuitatea, plăcerea de a face surprize, bucuria 
de a trăi luată ca scop al vieţii. Ne simţim uniţi dincolo de 
faptul că ne placem sau că gândim la fel. Aspectul erotic este 
absent sau este trăit într-o manieră ușor nuanţată și care nu 
contravine relației. i 


Dragostea. ne-ar trebui o carte numai pentru ea. Sau 
poate chiar o viață... Însă ea ar trebui să sintetizeze toate 
elementele pozitive ale «situatiilor relationale» precedente. 
De exemplu, alegerea unei iubiri de o viață ar putea sintetiza 
poezia înflăcărării, căldura înălțătoare a îndrăgostirii, 
precaritatea plăcută a flirtului, simpatia profundă a prieteniei, 
fantezia creativă a exaltării, totul contopit în acea alegere 
care-i face pe cei doi să spună «te iubesc»... 


50 


Problema ciudată a raporturilor sexuale de dinaintea 
căsătoriei 


În capitolul despre sex nu putea să lipsească această 
problematică aparte. Și pornesc de la date statistice. Într-un 
chestionar făcut pe această temă cu șase sute de tineri de 
18-20 de ani de ambele sexe, la întrebarea dacă au avut 
relații sexuale cu persoana de care ar fi vrut să-și lege viata, 
răspunsurile au fost afirmative într-un procent de 39% pentru 
băieţi și 37% pentru fete. 

Una din întrebările care urmau era un fel de capcană: 
«Crezi că ceilalți colegi ai tăi au avut și ei relaţii sexuale?». 
Răspunsul afirmativ a urcat vertiginos: 91% dintre băieți și 
89% dintre fete. 


Prima constatare fundamentală nu crezi că unii au relații 
sexuale înainte de căsătorie doar pentru că ești influențat 
de ideea că marea majoritate se comportă astfel? În primul 
rând, ar fi o alegere comună și lipsită de responsabilitate. O 
acţiune nu încetează să fie discutabilă doar pentru faptul că 
mulți o săvârșesc. 

Și apoi, pe ton de glumă, putem să spunem că relaţia 
sexuală poate fi numită «dinainte de căsătorie» abia după 
încheierea căsătoriei. Un aperitiv este numit ca atare abia 
la sfârșitul prânzului. 

Nu-mi lua în nume de rău această observaţie 
provocatoare. Trebuie să adaug că la vârsta ta este greu să 
fii deja logodit, dar chiar dacă ai fi, acest lucru nu te 
autorizează să ai relaţii sexuale ca și cei căsătoriți. Dacă ar 
fi așa, nu ar fi de înțeles de ce în fiecare cultură și în fiecare 
legislație cele două situații, logodna și căsătoria, sunt 
considerate separat. 

Este doar ceva de probă? 


Uneori aud spunându-se: «Dar știți, dacă nu încercăm 
înainte, cum vom putea ști dacă va merge bine și dacă ne 
vom potrivi?». Ca și cum potrivirea ar deriva pur și simplu 
din a ști să faci dragoste! Cine-ţi garantează că reușita «de 
după» are loc prin anticiparea relațiilor intime? Acest lucru 
trebuie dovedit. Și asta și pentru că povestea cu «încercatul» 
se aseamănă cu exercițiile pe care un elev le face acasă 
înainte de o temă în clasă: nu garantează reușita temei. Am 
citit pe undeva că dragostea este ca și moartea, nu poate fi 
încercată. În nici un concurs nu sunt valabile probele pentru 
calificarea finală. Antrenamentele în dragoste sunt 
consimţite, dar ele constau în respect, în cunoașterea 
treptată a întregii persoane și nu numai a părții fizice, dialog 
în încredere, tandrete respectuoasă, putere a simţurilor 
finalizată în dăruirea conjugală din iubire și nu consumată 
în dăruirea fizică pentru a demonstra puterea simţurilor... 

Și dacă nu ar fi de ajuns, trebuie reamintită problematica 
valorii și a semnificației unui gest uman. Strângerea mâinii 
unei persoane are o anumită semnificație; punerea mâinii 
pe umărul cuiva are altă semnificație; sărutul pe obraji are o 
semnificație, iar sărutul pe buze o alta. Unirea celor două 
organe genitale este un gest care are o semnificaţie în sine 
și exprimă voinţa de a uni în dragoste două vieţi, în mod 
profund și pentru totdeauna. De fapt. este singurul gest care 
este numit «intim», și asta pentru că are o anumită 
importanță. Dacă cei doi nu sunt «intimi» cu inima, cu mintea, 
cu voința de a se alege unul pe altul și în fața comunităţii, la 
ce folosește gestul? Un gest atât de mare, definitiv și plin 
de semnificaţie pare ilogic dacă este făcut într-o situaţie de 
nesiguranţă și de parţialitate așa cum este situaţia logodnei. 

Şi să nu spuneți că iubirea trebuie totuși demonstrată! 
Ce vreţi să spuneţi, că cine nu face dragoste nu iubește? 

Că acela este singurul mod de a «demonstra» iubirea? Un 
proverb anglosaxon spune: «Nimeni, nici măcar cel care 
are apetitul cel mai puternic, nu ar da foc unei păduri ca 
să-și prăjească două ouă». Multe din relațiile sexuale de 
dinaintea căsătoriei seamănă tocmai cu această «prăjire»... 
Şi apoi, a face dragoste nu înseamnă în mod automat și a 
iubi; ar putea fi contrariul sau s-ar putea întâmpla ca, în 
această situație, măsura iubirii să fie tocmai cea a așteptării 
de a face dragoste. 


Cele trei valori ale unui gest profund uman 


În lumea noastră există gesturi ale omului și gesturi 
omenești. A lupta în război este un gest al omului, dar nu 
este și un gest «omenesc». Prin gest omenesc se înțelege 
acea capacitate de a «umaniza» ceea ce facem. 

Pentru ca acest lucru să fie posibil, trebuie ca acest gest să 
cuprindă trei elemente foarte importante. Pentru a fi considerat 
uman, un gest trebuie făcut de persoana ca atare (cu inteligenţă 
și voinţă), trebuie să aibă un scop care să nu contrazică gestul 
(nu putem face un gest urât pentru o faptă bună sau invers) și 
trebuie făcut ţinând cont de consecințele asupra ce/o/a/fi. În 
realitate, fiecare gest uman ar trebui să fie caracterizat de 
prezenţa «persoanei», a «scopului» și a «comunităţii» (factorul 
personalizator, finalizator şi comunitar); în caz contrar, ar putea 
fi doar un gest al: omului sau, mai rău, al sub-umanului, al 
dezumanizării... | 

Gestul intim de dinaintea căsătoriei, admițând și prezența 
valorilor «personalizatoare» și «finalizatoare», pare 
incomplet fără dimensiunea «comunitară». Pare un gest 
clandestin. De aceea este nevoie de o oficializarea a alegerii 
persoanle de a se dărui pe deplin într-un mod reciproc. 

Despre semn 


Poate că cineva ar obiecta: căsătoria legitimează ceva 
murdar? Sigur că nu! Dragostea, pentru a putea deveni 
«semnificativă», trebuie să iasă la suprafaţă! 

Și aici intrăm în domeniul credinței. Ştii cât este de 
important în creștinism conceptul de «semn». Sacramentele, 
de exemplu, sunt definite ca «semne», deoarece exprimă 
realități adevărate care pot fi înțelese prin semne și lucruri 
materiale. Acest lucru este valabil și pentru sacramentul 
căsătoriei. Ei bine, dacă trebuie să fie «semn» al iubirii lui 
Dumnezeu pentru întreaga omenire și a iubirii lui Cristos 
pentru Biserica sa, trebuie să fie și pentru ceilalți, și asta în 
mod special. Un semn ascuns nu este de folos nimănui. Un 
semn indescifrabil te enervează. Apropo, câte «semne» de 
oameni căsătoriţi în biserică, în cadrul unei ceremonii 
frumoase și în sunetul orgii, sunt capabile să ne indice 
frumusețea și puterea dragostei lui Dumnezeu? Aici trebuie 
să ne plecăm toţi capetele! 


Și Dumnezeu așteaptă 


Nu trebuie să vă grăbiţi. Răbdarea este virtute și nu virus 
care trebuie învins. Și Dumnezeu a așteptat...: «La 
împlinirea timpurilor, Cuvântul s-a făcut trup». /nainte de 
această etapă, în care «oficializează» înaintea omenirii 
voința sa de a se «căsători» pentru totdeauna, Dumnezeu 
folosește duioșia cuvântului, a încrederii, a promisiunii. Cred 
că are un anumit sens această așteptare răbdătoare. 

Sunt persoane care susțin că au toate actele în regulă 
și, neținând cont că în acest domeniu este ușor să crezi că 
tot ce zboară se mănâncă, se consideră pregătite pentru 
un gest intim serios. Eu nu pot să citesc conștiințele 

oamenilor, dar dacă cei doi consideră că sunt sinceri și fără 
rezerve în dorința lor de a împlini un gest intim înainte de 
căsătorie, ei bine, să se gândească la faptul că un asemenea 
gest, în mod paradoxal, ar putea avea valoarea unui gest 
«matrimonial». Dar oare este chiar așa? 

În cazul în care și-ar da seama de neautenticitatea 
gestului, trebuie știut că, în creștinism, darul iertării e la 
îndemâna tuturor. Este momentul pentru a cere iertare 
reciproc și, împreună, lui Dumnezeu. Şi iertarea trebuie 
oferită cu umilință. 

Apelul la castitate nu este însă inoportun. Este o virtute 
care nu poate fi improvizată, nu este reprimare, ci hotărâre 
de a se opri cu respect în pragul libertăţii celuilalt, este 
sintonie de respect reciproc care poate fi preludiu armoniei 
iubirii conjugale... 

Dimensiunea socială 


Discursul «social» despre care vorbesc astăzi mulți 
oameni poate să pornească din mai multe poziţii, dar 
întotdeauna ajunge la o simplă constatare: omenirea este o 
familie care însă nu știe să trăiască «în mod familiar». 

Această constatare este adevărată și tulburătoare. - 


O societate cu nucleu familial 


Nu vreau să prelungesc prea mult discursul pe tema 
familiei, care întotdeauna este prima celulă a «societăţii» și 
de sănătatea căreia depinde sănătatea întregului țesut 
social. Nu vreau să prelungesc discursul, deoarece cred că 
ești de acord cu mine când spun că viata de familie se 
bazează sau ar trebui să se bazeze pe principii elementare 
de «conviețuire» între ființele umane, înclinate să-și 
potolească reciproc foamea după o viață în dragoste fără 
să se mănânce unii pe alții.. 

Lăsând deoparte vechiul proverb, «problema» vieții în 
doi ar putea fi redusă la o simplă teoremă. 

Pitagora a rămas în istorie pentru o problemă de ordin 
geometric și ne-a învățat că până la urmă ne e de folos... 


56 


O viaţă «conjugală» care vrea să fie o viață împlinită ar 
trebui să se bazeze pe această teoremă: convieţuire, 
împărtășire, comunicare. O «conviețuire» între două 
persoane este posibilă atunci când se pleacă de la ideea de 
a «împărtăși» totul; și acest lucru este posibil printr-o 
adevărată «comunicare». Atunci când împărtășim altcuiva 
greșelile din propria viaţă, nu sunt permise zone private în 
care celălalt să nu poată intra (doar dacă este vorba de 
probleme profunde de conștiință în fața lui Dumnezeu). Ceea 
ce nu este împărtășit poate să-i «despartă» pe cei doi creând 
bariere și suspiciuni reciproce și chiar gelozii distructive. 
Pentru a realiza o bună comunicare, este nevoie să se știe 
că oamenii comunică doar 7% prin cuvânt, iar restul o fac 
prin ochi, prin tăcere și prin gest. De aici rezultă că o lege 
fundamentală a comunicării este cea de a nu fi ipocriți şi cu 
două feţe. 

Un alt aspect fundamental este cel de a nu confunda 
comunicarea cu «eu vorbesc liber». A comunica nu 
înseamnă a spune tot ceea ce gândești despre altul, ci a 
exprima propriile sentimente interioare, aici și acum, fără a 
judeca și fără a-l condamna pe celălalt. Există o diferenţă 
între «dragă, mi-e rușine să ies cu tine» și «te-ai îmbrăcat 
ca un clovn». Acest al doilea caz poate duce la ceartă, în 
timp ce în primul caz ne-am putea aștepta la o altă întrebare 
ca răspuns: «de ce?». 

Fără a ne lungi prea mult cu vorba, ai înțeles probabil că 
multe căsătorii eșuează datorită unei comunicări insuficiente, 
nesigure sau chiar incorecte între cei doi. Acest lucru duce 
la reducerea spaţiilor de «împărtășire», iar «conviețuirea» 
devine insuportabilă... 

Acestea fiind spuse, trecem la dimensiunea «socială» 
mai largă, dar cred că ai înțeles deja că premisele pentru 
dezvoltarea dimensiunii sociale a personalităţii tale trebuie 
construite în familie. 

Fiecare se mulțumește adesea să trăiască în cochilia 
proprie fără să facă rău cuiva, dar pretinde să fie primit atunci 
când se hotărăște să iasă afară. 

Pentru a forma o societate mai bună, nu este suficient 
să nu faci rău; este necesar să faci bine. 

Lumea este făcută din ființe umane și nu din formule, din 
persoane cu aceleași gusturi și aceleași așteptări; așadar, 
conviețuirea trebuie să fie bazată pe simpla și fundamentala 
acceptare ș și toleranță reciprocă. De aici mai e un pas pană 
la o colaborare efectivă. 

Lucrurile se complică tare rău atunci când se pornește 
pe picior greșit: adică atunci când, în loc să începem prin a 
încerca să devenim mai buni, vrem să-i facem mai buni pe 
alţii, pe cei care ni se pare că pătează chipul «social» pe 
care noi îl visăm.. 

Este greșeala pe care o comit unii revoluționari. Aceștia, 
de fapt, se împart în două categorii: cei care în elanul de a 
voi să-i «revoluționeze» pe ceilalţi uită să se revoluționeze 
ei înșiși și, deci, rămân nemișcaţi și sunt depășiți de istorie, 
și cei care «revoluţionează» punându-se în discuţie mai întâi 
pe ei înșiși și propriile convingeri, fără să piardă din vedere 
că persoana umană este mai importantă decât ideile. 
Aceștia, deși nu renunţă la propriile convingeri, sunt toleranţi 
și «răbdători» faţă de cei care par să nu-i înțeleagă. 

Fiecare revoluționar are probabil meritele sale istorice, 
dar acest lucru nu ne scutește de datoria de a-i prefera pe 
cei de orice culoare care, în loc să întreprindă «cruciade» 
mai mult sau mai puţin ideologice sau pragmatice, au ales 
«crucea». lar acest lucru nu este propagandă, ci recunoștință 
omenească față de cei care, vrând «să-l făurească pe om», 
au început prin a-i respecta identitatea de creatură. 

Printre acești revoluționari, /sus din Nazaret ocupă cu 
adevărat un loc special deoarece a știut, printre altele, să 
îmbine realitatea familială cu cea socială. A fost primul care a 

mărturisit cu propria viață că, dacă este adevărat că societatea 
este un ansamblu de familii, viața socială ar trebui să fie 
caracterizată de un comportament «familial». Fundamentul 
acestei «descoperiri» constă în faptul că a «revelat» cu 
simplitate că Dumnezeu, Tatăl său, este și Tatăl nostru. A fă; 
ca fratinu este decât o deductie logică. Acum este clar de ce 
nu ar mai fi de folos nici măcar vechile porunci. Ar fi de ajuns 
«să-i iubești pe ceilalţi ca pe tine însuți». Un program cu 
adevărat formidabil, prea simplu de pus pe hârtie! 

/ubirea ridicată la statutul de «armă socială», familia ca 
măsură a raporturilor sociale. De fapt, în famile se trăiesc 
sau ar trebui să se trăiască valorile fundamentale ale existenţei 
umane: acceptare, disponibilitate, toleranță, respect, dragoste, 
răbdare, încredere, speranță, sprijin, iertare... 

De ce acestea nu ar putea fi transformate pe o rază mai lar- 
gă? Utopie? Și dacă ar fi luată în serios măcar o singură dată? 

Probabil că ţi-ai dat seama că problema socială, vrând 
nevrând, începe acolo unde lipsește sensul «familial» 
autentic. Începe acolo unde oamenii, în loc să se recunoască 
«fraţi», se confruntă din motive rasiale, politice, de vârstă, 
de zone geografice, de confesiuni religioase... 

Începe deoarece «ceilalţi» sunt adesea consideraţi o 
povară în plus pe globul pământesc, ceva care există, dar 
ar putea și să nu fie. Începe atunci când lucrurilor nu li se 
mai spune pe nume: vortul este numit «întrerupere» de 
sarcină, de parcă o persoană ar fi un bec; răzbunarea este 
numită «impunerea propriului punct de vedere»; trădările 
conjugale sunt- numite în glumă «escapade»; omuciderile 
sunt asimilate cu «a da o lecție»; iertarea se numește 
«slăbiciune „de neiertat”». 

Desigur că nu este ușor să trăiești ca persoană umană 
printre alte persoane. Există riscul de a fi luat în râs, de a fi 
neînțeles sau ironizat. Dar cine va avea dreptate în cele din 
urmă? 

Oare este chiar atât de greu de învățat dimensiunea 
socială a legii iubiri? Cum se face că suntem atât de 
mulțumiți atunci când în birourile publice sau în bănci ori în 
spitale dăm peste persoane care știu să zâmbească și te 
servesc fără să piardă prea mult timp? 

Cu câtva timp în urmă, a avut loc o conferinţă 
internațională unde se discuta problema războiului. Era o 
comisie însărcinată să studieze «garanţiile reciproce», 
pentru ca în cazul unui conflict condamnabil să fie evitate 
cel puţin «atrocitățile». Adică un fel de «cod al bunelor 
maniere» pentru un război «educat»... Ce paradox! 

Atâta timp cât se va discuta în acești termeni, nu va începe 
niciodată adevărata «istorie» a omenirii. Istoria, cu îngăduința 
autorilor textelor istorice, începe atunci când iubirea devine 
posibilă. Istoria p/anetei pământ va începe atunci când se va 
putea numi p/aneta iubire. Să nu crezi că vorbesc de iubire ca 
despre un afrodiziac capabil să slăbească dorința de viață și 
forța strădaniilor pentru o lume mai bună. Din contră. Încearcă 
să te gândești la schimbarea care are loc într-o viață atunci 
când persoana se «îndrăgostește». Amintește-ți câtă suferință 
și cât plâns la moartea unei iubiri! De câte ori, neputincios în 
fața plânsului tău pentru o iubire frântă, ţi-am intuit visul tău 
pentru o viață fără suferință, pentru o viață fără sfârșit, pentru 
un destin fără eșecuri. Visele tale sunt visele tuturor... sunt 
visele lui Dumnezeu. Dar atunci realitatea constă în a visa? 
Vis sau ideal aievea? Idealul unei fraternități datorită căreia tot 
ceea ce «ai vrea să ai» te străduiești «să fii» zi de zi... 

Hotărăște să fii pur și simplu un «om printre oameni» și 
va fi deja destul. Încetează să mai crezi în iluzia că, pentru 
a face o lume mai curată, trebuie eliminaţi oamenii 
«murdari». Pentru a avea o lume curată trebuie să ne spălăm 
toți, din cap până-n picioare, zilnic. De mai multe ori pe zi. 

Nu ţi se va cere cont de altceva. Nu ţi se cere altceva 
decât să fii tu însuți, cu calităţile și limitele tale. Nu vei fi 

întrebat de ce n-ai fost în nu știu ce revoluție sau în nu știu 
ce răzmeriţă. Vei fi întrebat doar dacă ai crezut în revoluția 
iubirii. l 

Şi dacă vei începe să răspunzi bâlbâindu-te sau căutând 
scuze ori dând vina pe alţii, ar putea fi rău... 


Jucăria prostească a violenței 


Toţi ar accepta să fie buni dacă ar începe să fie buni toți 
deodată. Așa că amână mereu! E mai grăbiţi, însă, riscă să 
facă mari boroboaţe. Celor cărora nu le place societatea așa 
cum este ea, le vine ideea să o schimbe și, pentru a face 
acest lucru cât mai repede, recurg la un raționament simplu: 
să elimine structurile și persoanele care o fac urâtă și coruptă. 

De aici și până la feoretizarea violenței nu mai este mult. 
Violenţa, însă, este o jucărie periculoasă. Să ne imaginăm 
pentru o clipă că suntem copii și că o demontăm. Ce găsim 
înăuntrul ei? Un mecanism foarte simplu: cel care folosește 
violenţa cu intenţia de a o înlătura se contrazice. 

` Există expresii care ne pot lămuri: nu se aruncă apa 
murdară cu tot cu copil; nu se scoate pata de pe haină 
aruncând haina... 

Cei care vor cu adevărat să combată răul și corupția 
trebuie să înceapă prin a se întreba despre ce fel de «pată» 
este vorba și ce anume ar fi putut-o «produce». 

„Este banal să spui că toată vina aparţine structurii sau 
sistemului. Cine lucrează în interiorul structurilor și în sisteme 
dacă nu persoana umană? Trebuie găsit cu exactitate terenul 
în care înmugurește rodul veninos al violenței. În loc să ne 
hazardăm în discuţii despre structuri, sisteme și culturi mai 
mult sau mai puțin favorabile dezvoltării violenţei și corupției, 
ar trebui să delimităm care este zona de umbră sau terenul 
poluat din care aceste structuri pot să tragă seva morții. 

Totuși, această sevă a morţii se cuibărește în /n//na 
omului, în acea parte din inima omului asupra căreia nu a 
răsărit încă soarele iubirii... 

În acest sens, moartea, în felul ei, se maimuţărește și 
imită dinamica vieții, înmugurind și regenerându-se în forme 
din ce în ce mai monstruoase. 

Omul este cel care produce violenţa și de aceea violența 
trebuie pusă pe seama omului. Dacă vrem să fim, măcar o 
dată, meticuloși, putem semnala care ar putea fi forma 
primară și ernbrionară a violenței din care apar toate 
celelalte: vjo/ența se naște gin minciună. Își începe gestația 
în inima omului atunci când acesta, din mii și mii de motive 
sau convingeri confuze, nu reușește să înțeleagă cel mai 
elementar adevăr, acela că «suntem frați». Această 
incapacitate de a înțelege este terenul prielnic pentru 
dezvoltarea violenței. De aici apare apoi tendinţa de a-i 
considera pe «ceilalți» străini, incomozi, ostili, dușmani de 
care trebuie să te fereşti. Însuși faptul că suntem tentaţi să 
vedem mereu violenţa și răutatea din ceilalţi este dovada 
că ea se ascunde și în noi. De fapt, și noi pentru ceilalți 
suntem «ceilalți»... Ciudat, nu? Așa cum este ciudat că 
anumite state se înarmează din precauție față de alte state 
care ar putea fi potenţiali agresori..., așa încât în cele din 
urmă toți sunt înarmați până-n dinţi! lată de ce Cristos o 
spune deschis: «schimbă-ţi inima». Schimbându-ne inima 
sau schimbând mentalitatea, structurile mincinoase vor 
cădea de la sine. 

Ca să nu mai adăugăm faptul că teoreticienii violenţei 
alunecă tocmai pe terenul teoretic. . 

Atunci când se afirmă că, în anumite situaţii, scopul scuză 
mijoacele, suntem foarte în urmă din punct de vedere istoric. 
Mai recent, Antoine de Saint-Exupery (autor, printre altele, 
al capodoperei «Micul prinț») susținea: «Scopul scuză 
mijloacele dacă acestea nu contrazic scopul». E ca și cum 

am spune că nu se poate răspândi iubire folosind metoda_ 
impunerii sau a forţei. 

În afara acestei mari greșeli a intelectualilor, trebuie să 
adăugăm, din punct de vedere creștin, că Dumnezeu s-a 
făcut «om» şi nu idee. 

Așadar, primul adevăr, prima valoare rămâne totdeauna 
persoana umană. Cel care, în numele unei idei, ajunge să 
jignească, să umilescă sau să ucidă persoana umană se 
află fără nici o îndoială în afara strategiei adevărului. 

Însă cel care, din respect profund pentru persoana 
umană, reușește chiar să nu-și «impună» ideea, acesta e 
pe drumul bun. 


Violenţa și forța 


Un filosof francez, al cărui nume nu mi-l amintesc, susţine 
că violenţa este un factor natural și, deci, nu este 
condamnabilă în sine. Și dă exemplul copacului, care pentru 
a se naște «violentează» terenul, al copilului care pentru a 
se naște o «violentează» pe mamă.. 

Chiar dacă trebuie să acceptăm limitele limbajului 
omenesc, în mod cinstit nu putem confunda conceptul de 
violenţă cu cel de forță. «Violenţa» înseamnă «a viola » 
identitatea și natura unei realități distrugând-o: o plantă care 
iese din pământ forțează pământul, nu îl distruge; un copil 
care se naște o «forțează» pe mamă, dar nu o distruge. 
Aceste analogii ale filosofilor de duzină au aspect de 
prefabricate sau sunt firmituri culturale. foră înseamnă 
echilibru de valori. Violenţa nu înseamnă distrugere. 

Forţa cea mai mare este cea a dragostei. Cercul se închide. 
Violenţa poate fi combătută doar cu forţa iubirii. Aș spune, 
cerând iertare multor persoane, depășind chiar și faza non- 
violenței. Adică trebuie să trecem de la această fază la «a da 

curaj», «a face bine», a fi «făuritori de pace», «făuritori de 
iubire». A 

Programul este greu. Nu-l putem înfăptui singuri. «Fără 
mine nimic nu puteți face», a spus Isus. O frază extraordinară. 
Bunăvoinţa noastră și programele noastre precise sunt inutile 
fără El. Nu este posibil să acceptăm în cuvânt și faptă adevărul 
fraternității fără să-l recunoaștem pe Dumnezeu ca Tată; și 
acest lucru nu este posibil dacă nu avem Duhul lui Cristos ca 
să ni-l sugereze cu acea descriere minunată, tipică pentru tot 
ceea ce este în mod autentic «spiritual». «Adevărul vă va 
face liberi», a spus Isus. Liberi de structuri opresive și de 
culturi mincinoase (cea mai mare minciună din istorie, de 
exemplu este aceea care afirmă că totul este materie...), 
liberi de lanțurile rasiale, politice, geografice. Cristos a bătut 
deja la poarta acestor închisori în care s-au închis oamenii în 
orice epocă..., dar numai dinăuntru se poate deschide. 

O constatare care mă face să sufăr. Cineva a spus că 
mulți teroriști de astăzi şi de ieri au ieșit de sub tiparul 
creștinismului. Creștinismul nu poate fi confundat cu 
mărturisitorii săi, aşa cum nu trebuie confundată Biserica 
cu clericii săi. Greșelile istorice ale Bisericii se datorează 
limitelor persoanelor din Biserică. Chiar și în politică se 
obișnuiește să se spună: «oamenii pot să greșească, dar 
partidul nu greșește»... 

Terorist este acela care l-a urmat pe Isus numai până în 
seara din joia sfântă și apoi, în noaptea minţii și a inimii, 
probabil că nu a mai văzut nimic... Pot să se gândească la 
acest lucru, ca și tine, tinere: adevărata istorie începe de pe 
Calvar și de la un mormânt gol, nu de la o catedră, dintr-un 
fotoliu sau dintr-o ascunzătoare. Şi dacă oamenii ies în piață, 
așa cum a făcut Isus de multe ori, nu o fac ca sâ-ș; croiască 
drum în istorie, ci ca să croiască drum «istoriei»... Tinere, 
îți doresc ca într-o zi să poți striga cu lacrimi în ochi: «A 
izbucnit pacea», sau: «Mulţumesc, Isuse, aveai dreptate!». 

Dimensiunea culturală. 


Termenul de cu/tură este folosit în toate felurile și e pe 
buzele oricui. Însă ea este ansamblul tuturor elementelor 
care alimentează și hrănesc viața personală și socială, adică 
al tuturor acelor elemente care «cultivă» propria viață 
personală și socială. În acest sens totul este cultură. Este 
imposibil să trăiești fără cultură, doar dacă nu ești refractar 
față de tot ceea ce se întâmplă în jurul tău. 

În mod obișnuit, mai devreme sau mai târziu, toți 
dobândesc o anumită cultură în baza căreia își orientează 
apoi acţiunile. Ca urmare se poate spune că o persoană 
este de cultură laică, religioasă, tehnică, materialistă, rigidă, 
elastică, în funcţie de elementul care prevalează. 

Cultura unei persoane este așadar viziunea ei asupra 
vieții, mentalitatea cu care înfruntă realitatea. 

Cuvântul «cultură» mai este folosit și pentru a indica toate 
cunoștințele și competențele unei persoane, dar nu acest 
sens ne interesează pe noi în acest capitol. 

Şi tu, ca fiecare persoană, ești rodul epocii de astăzi și 
nu ești tu vinovat dacă uneori porți mai mult greutățile decât 
aspectele ei pozitive. 

Pentru a înțelege mai bine caracteristica culturii de astăzi 
din care faci parte și cu care te hrănești, poate, fără să-ţi dai 

seama, te invit într-un mod provocator dar prietenesc să 
analizăm împreună două rea/itățiaparent distante și diferite: 
publicitatea oferită de mijloacele de comunicare în masă 
(presa, radioul, televiziunea) și /eg/s/afia care reglementează 
cele două fundamente ale vieții sociale, adică legile privitoare 
la căsătorie și la viața noilor născuți. 

De ce o astfel de apropiere ciudată și stridentă? Simplu: 
pentru că publicitatea propune cum ar trebui să fie o viaţă 
omenească și /egi/e asupra căsătoriei și a vieţii ar trebui să 
indice limitele care, dacă sunt depășite, sunt considerate 
reguli încălcate. De fapt, dragostea se trăiește în cadrul 
căsătoriei și din ea rodește viața, și dacă aceste govă 
fundamente devin nesigure, subiective și șubrede nu mai 
poate fi garantată o viață decentă..., în ciuda publicității 
convingătoare... 

Ca să nu mai vorbim de cei care ajung să facă reclamă 
la broșuri sau obiecte pentru «o crimă perfectă», «un divorț 
fără suferințe», «un avort plăcut», «o trădare fără urmări», 
«un furt pentru a pune la încercare poliția», «o cotă-parte 
cu alibi»... 

Revenind la subiect, putem observa cu ușurință în 
publicitate o insistență în a vrea «să înfrumusețeze» viața 
într-un mod ciudat. 

Uneori te simţi vinovat dacă sosește un prieten pe 
neașteptate și nu ai în casă nici o licoare care să încălzească 
inima și nici o hârtie igienică de marcă... Un anumit 
deodorant, pentru o anumită ocazie, pentru o anumită zonă 
a corpului, nu trebuie confundat cu un altul; deodorantele 
«marchează zona», ca în fotbal... Și ce să mai spunem de 
detergenti? Înainte de a ajunge pe ecranul televizorului, se 
luptă până la sânge într-o luptă pe viață și pe moarte, așa 
încât să se prezinte atât de albi încât «mai alb de-atât nu se 
poate»... Ca să nu mai vorbim de mii de prieteni ascunși, 
gata mereu să apară din orice colț al casei ca să rezolve 


66 


toate problemele gospodinelor proaste și înapoiate. în ciuda 
sfaturilor soacrelor... Și medicamentele? Este mai bine ca 
instrucţiunile de folosire să fie citite cu atenţie, așa încât să 
știm dacă ele ne fac și bine; un fel de autohipnoză... Scutecele? 

uțin mai lipsește și le vom vedea ca izolante împotriva umidității 
și a infiltraţiilor de apă datorită luptei crâncene pe care o duc 
împotriva oricărui tip de pipi... Și mâncarea pentru câini și pisici? 
Și hainele? Vai de cel care nu recunoaște o marcă sau culoarea 
care «se potrivește»... Şi muzica? Dacă spui că notele sunt 
șapte, poți fi luat în râs pentru că ai uitat numărul zgomotelor... 
Şi dragostea? E de ajuns să foloseşti cuvântul «control», chiar 
dacă nu ştii ce e «autocontrolul»... Şi, în încheiere, se pare că 
nimeni nu s-a gândit vreodată că «eticheta neagră, un brandy 
care face atmosferă», ar trebui sorbit, în noiembrie, stând pe 
iarbă, aproape de un cimitir... 

Datorită tuturor acestor «salvatori», viața pare să fie la 
adăpost de orice surpriză și de orice nenorocire..., dacă, 
totuși, reuşim să ne naștem și să fim iubiți! 

Aici apare discursul despre legi o ciudată și răsunătoare 
dezminţire. Fără să intrăm în detalii tehnice și lăsând 
deoparte și disputa dintre legile civile și legile morale sau 
de conştiinţă, trebuie să spunem că ele contrazic anumite 
principii fundamentale ale vieţii. E de ajuns să ne gândim la 
posibilitățile de divorţ sau de avort atunci când, practic, se 
dorește acest lucru. Exprimate astfel, aceste adevăruri ar 
putea părea o lipsă de respect; privite însă din punct de 
vedere cultural, pot da de gândit. 

Dacă, din punct de vedere «civil», nu se face nimic pentru 
a sensibiliza opinia față de seriozitatea angajamentului 
căsătoriei, cum poate fi considerat logic ca statul să 
legifereze separarea soților sau divorțul? 

Dacă avortul este considerat o plagă de persoanele care 
fac avort, de ce nu se lucrează la o legislație capabilă să 
elaboreze discursuri «preventive» eficace și serioase? 

Realitatea este că, atunci când se renunţă la viața care 
urmează să se nască (de fapt femeia poate, în baza legii, 
să hotărască singură dacă să avorteze sau nu), se pierde 
credibilitatea atunci când se vorbește despre «condiții de 
viaţă mai bune»... Dacă dificultățile unei relații conjugale 
sunt luate ca pretext pentru a destrăma o căsătorie în loc 
să fie folosite pentru a o maturiza, atunci este evident că, 
de fapt, cultura legii îl răsplătește mereu numai pe individul 
cel mai puternic, acela care hotărăște fără să ţină cont de 
consecințele «sociale» ale gestului său. Și acest lucru, 
permiteţi-mi să o spun, este de-a dreptul ipocrizie, într-o 
epocă în care se vorbește adesea de «administrare socială», 
de «problema socială», de «democraţie». Este vechea 
cultură a dreptului individual... 


Cultura individului 


Trăsăâtura caracteristică culturii actuale este tocmai 
aceasta. Totul se concentrează asupra unei persoane, a 
individului, asupra a ceea ce el hotărăște să aibă: a avea 
sau a nu avea copii, a avea copii cu orice preţ, a avea o 
aventură sau nu, a mai dori să continue o relație sau nu... 

În cultura de astăzi hotărârea de a avorta este ca și 
hotărârea de a merge în vacanţă, dacă ni se pare că... 
merită. 

Fără a te plictisi cu discursurile, îți cer în mod sincer să 
te gândești la aceste întrebări: și dacă s-ar decide o dată 
pentru totdeauna «să se întrerupă» avortul pentru că nimeni 
nu are dreptul să spună altcuiva «tu nu ai dreptul să trăiești»? 
Și dacă atunci când am vrea să ne căsătorim, ne-am gândi 
cu mai multă seriozitate și realism la cele mai elementare 
reguli de convietuire între persoane umane încetând cu 
comportamentele de tată veșnic, de adolescent veșnic, de 

colecţionar de alibiuri, de victime demne de compătimit, de 
antagoniști... Și dacă am înțelege că «a avea cu orice chip 
un _copil» nu înseamnă și că suntem niște părinţi 
extraordinari? Şi dacă, mai ales, căsătoriți fiind sau nu, am 
înceta să ne mai credem deștepți și stăpânii lumii, ai timpului 
cară nu ne duce decât la greşeli? 

Se spune că «cei care se simt cel mai prost pe pământ 
sunt tocmai cei care se gândesc numai la pământ»... 


Cultură laică și cultură religioasă 


Astfel, se deschide cortina asupra unui aspect al culturii 
care nu trebuie trecut cu vederea, adică asupra confruntării 
dintre cultura «laică» și cultura «religioasă». Nu ar trebui să 
fie o confruntare dureroasă, ca să vedem cine câștigă, ci 
una serioasă, pentru a putea scoate la iveală tot ce este 
mai bun în aventura omenirii. 

Să ne punem de acord asupra termenilor. Prin cultură 
«religioasă», se înțelege un mod de a considera viața 
capabilă să meargă dincolo de ea însăși, căutând o 
«legătură» (religie înseamnă tocmai «ri-legare», a lega...) 
dincolo de ce e pământesc... 

În acest sens, toți ne naştem «religioși», adică toţi ne 
naștem curioși să știm «de unde venim, «de ce trăim şi 
«/ncotro ne îndreptărm. Dacă aceste întrebări «existenţiale» 
sunt analizate cu atenţie, atunci apare experiența religioasă 
care va putea lua mai apoi forma unei religii istorice sau a 
alteia. 

În caz contrar, vom ajunge la o formă de indiferenţă, de 
viață vegetativă ori de ateism practic (trăind ca și cum nu ar 
exista o lume de dincolo). Ducând până la extrem această 
formă de indiferență față de factorul religios, se trece la 
laicitate sau la «cultura laică». Trebuie să lămurim și termenul 

de «laic». Acest cuvânt este întrucâtva cameleonic deoarece 
i se poate schimba înțelesul în funcţie de mediul în care 
este folosit, cel religios sau politic. 

În jargon, ca să zicem așa bisericesc, «laic» este cel 
care nu este preot. În /argon politic, indică în schimb o 
persoană lipsită de cultură sau de mentalitate religioasă. 
Uneori mai auzim, în mod ciudat, vorbindu-se de «morală 
laică», înțelegându-se prin această expresie un fel de cod 
moral bazat pe valorile veşnice ale omului. Trebuie să 
spunem că fundamentul moralei laice uneori, așa cum afirmă 
scriitorul venețian Sgorlon, se aseamănă cu un zid de lut în 
care Încercăm să batem cuie... 

Atunci când se construiește un simbol al laicității 
ducându-l până la consecințe extreme, se ajunge la 
«laicitate». Poate ar fi cazul să ne gândim că orice formă 
de «fanatism» mai mult sau mai puţin ideologic sau religios 
nu are și încuviințarea lui Dumnezeu. Omul este om: aceasta 
este o observaţie de bază pentru a forma o laicitate 
sănătoasă și tolerantă și chiar și o religiozitate întrupată. 
Așa cum fundamentul unei religiozități umile și atente este 
considerarea omului ca fiind o cutie mare, care în ceasul 
morții se golește. 

Afirmând că omul este doar pământ se trece în domeniul 
laicității. 

Nimeni nu neagă faptul că omul are dreptul să 
administreze în mod autonom problema politică, economică 
şi socială, dar trebuie dovedit dacă aceste dimensiuni ale 
vieţii epuizează bogăţia și dorința după adevărata viaţă... 

Nimeni nu poate să nege că cultura este rodul inventivității 
omului; dar ar putea fi periculos dacă nu ne-am pune 
niciodată problema izvorului unei astfel de «inventivități». 


70 


Dumnezeu îi crează pe bărbat și pe femeie «laici»... 


Să nu mi-o ia în nume de rău preoții și călugărițele... 
Dumnezeu l-a vrut pe om creatură a sa, înzestrată cu 
liberțate Și inteligenţă, într-un cuvânt Dumnezeu a creat 
„prima pereche într-o situație «/aicâ». Dumnezeu îl vrea pe 
om pentru sine însuși, doar că nu vrea să fie exclus din 
acest proiect de laicitate serioasă. Adevăratul laic ar trebui 
să fie, așadar, omul creat în lumea lui Dumnezeu. Între un 
Dumnezeu interesat de om ca atare și o cultură interesată 
doar de o dimensiune sau alta a omului, l-aș alege cu 
sinceritate pe Dumnezeu. 

Există o carte renumită a lui Richard Bach, Pescărușu/ 
Jonathan Livingston, considerată un best-seller al secolului. 
Un tânăr prieten m-a sfătuit să o citesc. Când îmi vorbea 
despre carte, îi străluceau ochii. Îl cheamă Alois. Cartea 
„este un imn închinat libertăţii. Cine nu simte nevoia de 
libertate, farmecul sau imboldul ei? 

Există însă o //bertate care nu mai le libertate. Este 
libertatea față «de Dumnezeu». Gândește-te la acest 
paradox aparent... Atunci când îţi afirmi libertatea absolută 
față «de Dumnezeu» încep funeraliile omului 

A-I avea pe Dumnezeu de partea ta nu înseamnă, cu 
siguranță, să te închini necontenit la cer sau să colecţionezi 
semnul crucii, ci înseamnă pur și simplu să trăiești cu 
«atenţie» toate darurile vieții, cu inima gata să spună mereu 
și discret «mulțumesc»... 

Sufletul «atent» are parte de multe daruri... Atenţia este 
prima expresie a iubirii... Dumnezeu este iubire... Aceasta este 
religiozitatea imediată și evanghelică, e oarecum contrariul unei 
anumite culturi pline de predici, de proclamări, afirmaţii, 
declaraţii și denunțări. Poate că abia acum o anumită cultură 
va învăța arta «celei de-a șaptea zi», adică arta contemplării 
minunatea realităţii darurilor lui Dumnezeu. În loc să observăm 

misterul cu suspiciune pentru a descoperi cât de «științific» 
este, ar trebui să observăm realitatea din punctul de vedere ' 
al misterului. Cine poate să spună că s-a bucurat de o 
capodoperă după ce a studiat «din punct de vedere rațional» 
structura și natura ei? În mare parte cultura speculează, 
discută, persecută, analizează, dar nu contemplă. Îmi vine în 
minte acest cântec de copii: «Stătea într-un bătrân stejar o 
bufniță bătrână, și cu cât penele-și umfla, pe-atât tăcută 
devenea, și din tăcută cum era, din asta mai mult învăţa, cu 
cât din asta învăţa, pe-atât tăcută rămânea»... Şi poate că 
acest lucru este valabil și pentru credincioși, pentru mine în 
primul rând, care am mereu de-a face cu predicile, 
demonstrațiile, discursurile... Puţină tăcere, nu pentru că nu 
am avea nimic de spus, dar pentru că ar fi prea multe 
mulțumirile pe care să le aducem... 


TU... UN dar 


Doi prieteni, Michele Resta și Rita Congedi, au scris 
aceste cuvinte minunate pe care le transcriu întocmai: 

«Dacă privim în faţă cu curaj istoria proprie, nu putem să 
nu observăm realitatea extraordinară care străbate existența 
și viața fiecărui om; realitatea darului, a gratuității, a 
generozităţii. Este vorba de un ansamblu de fapte care ne 
influențează profund viața și cărora adesea nu le dăm 
importanță deoarece ne obișnuim cu ele, și ajungem să le 
ignorăm și să le uităm rostul. 

Darurile din experienţa care definește povestea unei vieți 
sunt multe. Viața, familia, prietenii, sunt daruri; calitatea, 
inteligenţa, viitorul care e în mâinile noastre, sunt daruri; 
timpul care se scurge, aerul pe care-l respirăm, natura care 
ne înconjoară sunt daruri; uneori, daruri pot fi și limitele, 
defectele, încărcătura misterioasă de suferință și durere pe 

care viața o poartă cu sine; fiecare întâlnire și fiecare 
întâmplare care ne maturizează și ne împlinește sunt daruri. 
Persoana cu care împarţi existența, soțul sau soţia, tovarășul 
sau tovarășa de călătorie pe calea vieţii, sunt un dar special. 

Dacă mă opresc să reflectez asupra sensului darului, 
descopăr că este semn al unei realități mai mari: este semnul 
lucrării lui Dumnezeu. 

Dumnezeu, atunci când lucrează, dăruiește; și oferă totul 
gratuit și cu generozitate. Poate părea banal că Dumnezeu 
nu cere o p/ată pentru darurile sale, că nu cere nici măcar 
să fie despăgubit atunci când eu distrug ceea ce mi-a fost 
dăruit; și totuși este o realitate pe care trebuie să o meditez 
profund: Dumnezeu ne cere doar să primim și să acceptăm 
darul. Abia atunci darul devine vocaţie care trebuie trăită și 
realizată. Discipolii care primesc darul lui Dumnezeu trebuie 
să fie, la rândul lor, semne ale lui Dumnezeu în lume. Chiar 
în lumea în care totul are un preț, unde totul este măsurat în 
bani, chiar în această lume suntem chemati să fim semn al 
darulub» (Michele Resta și Rita Congedi în «Tu... un dar»). 


73 


SS 
Legile morale și conștiința 


Atunci când conștiința vrea un lucru, iar legile morale 
spun altceva, intrăm pe moment în panică. 

În general ne considerăm liberi atunci când ne urmăm 
conștiința. Atunci de ce uneori suntem cuprinși de 
remușcare? 

Conștiința noastră este chiar imună la greșeli? Cum se 
formează conştiinţa ta? Cu alte cuvinte, cum se formează 
măsura cu care îţi vei evalua faptele și intențiile? Te încrezi 
doar în tine însuţi sau ești dispus să auzi și «celălalt 
clopoțel»? 

Odată am citit această frază care m-a blocat: «dobândirea 
libertăţii umane coincide cu observarea inteligentă a legilor 
morale». Pe moment mi se părea a fi o frază contradictorie și 
“enigmatică, chiar antipatică, dacă vrei... Mai apoi, analizând-o 
bine și fără prejudecăţi, m-am convins de realitatea ei. Adică, 
e ca o mimoză care «ascultă» și înflorește primăvara, fiind 
fidelă naturii sale, într-un loc, un moment și un mod anume... 

O mimoză care ar face «din capriciu» ardei ar fi ciudată 
dar și ridicolă... Şi dacă fiecare realitate ar avea «capricii», 
ce-ar fi viața? lată de ce sunt din ce în ce mai convins că 

libertatea este inteligență, este dobândirea prin strădanie a 
capacităţii de a fi noi înșine acolo unde suntem, respectându-ne 
propria natură... 

O persoană este inteligentă, adică eliberată de ignoranță, 
atunci când, după ce a înţeles din interior natura și 
funcţionarea existenţei sale ca «persoană printre persoane», 
le respectă. Nimic mai simplu! 


Instructiuni de folosire «din interior» sau «din exterior» 


Pentru a putea vedea un obiect sunt necesare trei lucruri: 
vederea, obiectul și, un lucru de obicei ignorat, lumina. 
Aceasta este legea «vederii». Pentru a merge sunt necesare 
picioarele, sau labele, un sprijin și... echilibrul. Aceasta este 
legea mersului. 

La școală sunt studiate multe legi și, atunci când îţi dai 
seama de /ogíca lor internă, ţi se face părul măciucă: legi 
matematice, fizice, chimice, juridice, poate chiar și filosofice... 
Așadar, nu ar trebui să ne deranjeze cuvântul «lege» de parcă 
ar fi vorba de cuvântul «dictatorial». Poate că a sosit momentul 
să lepădăm masca și să nu mai spunem: «Dumnezeu l-a 
creat pe om liber și apoi, dacă nu face ce spune el, îl 
pedepsește». Legile morale sunt în fiecare dintre noi. Aceste 
instrucţiuni pentru buna funcţionare a mecanismului-persoană 
sunt în persoana însăși, dar au fost și proclamate oficial de 
Creatorul însuși pentru a evita osteneli și neclarităţi. În 
realitate, fiind supuși greșelii datorită moștenirii primite de la 
prima pereche de oameni, există mereu riscul ascuns de a 
considera ca fiind «lege morală« ceea ce «simțim» că este 
mai potrivit. Chiar și atunci când vorbim de «loialitate» (care 
este o virtute laică prin excelenţă), există riscul să greșim.: 
pentru un mafiot, răzbunarea pentru o jignire primită poate fi 
considerată «loială»... dă 

Proclamarea legilor morale despre care vorbeşte Biblia 
datează din epoca mozaică. Este vorba de zece reguli 
fundamentale, potrivite unui popor abia ieșit din sclavie și 
conținând valori indispensabile pentru a putea începe o viaţă 
umană decentă. Formularea juridică «să faci», «să nu faci» 
pot fi comparate cu niște cutii mari pe care scrie «fragil», 
«nu răsturnați», «manevraţi cu atenţie». Chiar și persoana 
cea mai simplă, dar care știe să citească (și aceasta este 
conștiința cu care Dumnezeu l-a înzestrat pe fiecare), 
înțelege că înăuntru este ceva valoros. Dumnezeu ţine atât 
de mult la oameni încât «scrie» pe fiecare «nu omorî», «nu 
abuza », «nu fura», «nu dori», «cinstește-i pe părinţi», «fii 
sincer»... În ce-L privește, întrucât nu vrea să fie exclus din 
viața creată de El, își rezervă doar trei indicații: «supt unic» 
(afirmaţie pe care orice tată ar spune-o copiilor săi; de fapt, 
fiecare dintre noi are un tată «unic»!), «nu-mi aduce jigniri 
(este cererea legitimă a oricărui părinte de a fi respectat), 
«amintește-ţi să-mi aduci laude din când în când» (cui nu-i 
place să fie sărbătorit?). | 

Aceasta este valoarea /eg;/or morale, este o valoare 
ascunsă în formularea juridică. Un fel de comoară ascunsă. 

O ciudățenie. Există unele legi exprimate într-o formă 
negativă. «nu călcaţi spațiile verzi», și anumite reguli exprimate 
afirmativ ca «respectați spațiile verzi». Cum e posibil? Ce 
diferenţă este? Chiar și poruncile lui Dumnezeu sunt exprimate 
în formă negativă (să nu ucizi) sau afirmativă (cinstește pe 
tată! tău și pe mama ta, sfințește ziua Domnului...). 

Ar putea fi doar o problemă de ordin lingvistic, dar ar 
putea să conţină o indicație subtilă. Rãu/ trebuie evitat oricum 
și nu există alt mod de a-l evita decât de a nu-l comite. 
Dacă un geam «nu trebuie spart», nu există posibilitatea de 
«a-l sparge încet»: nu trebuie spart și gata. În schimb binele 
poate fi făcut cu fantezie și în diverse moduri sunt multe 
moduri de a respecata spațiile verzi, de a-i cinsti pe părinţi, de 

a sfinți zilele de sărbătoare... Dumnezeu respectă într-atât 
fantezia omului încât ne lasă să o folosim, dar se teme atât de 
mult de pericolele în care putem cădea din imprudenţă încât 
ne impune «interdicții» drastice și precise.. 

O dificultate. Dacă lucrurile par atât de simple, cum poate 
cineva comite răul fără să simtă remușcare? De ce-i auzim 
pe unii spunând «dar ce e rău în asta?». Este vorba despre 
problema spinoasă a conștiinței. Pentru a vedea este nevoie 
de vedere, dar cineva poate chiar să nu-și dea seama că 
este miop sau prezbit dacă nu a avut ocazia să facă anumite 
comparații... 

Ceea ce pot să-ţi spun pentru vârsta ta este doar să te 
gândești din când în când, cu sinceritate, că, dacă există 
oculiști, probabil e bine să faci o dată un control..., măcar 
ca să scapi de-o grijă... Și știi bine cine sunt oculiștii. 


«Descoperirea» minunată a lui Cristos 


Isus nu a suferit niciodată de gelozie sau de invidie și nu 
avea nimic cu conaționalul său Moise; însă nu a șovăit să se 
arate «supărat» atunci când «înțelepții» din timpul său 
continuau să citeze legea lui Moise ca să-l prindă în capcană. 
Și iată că într-o zi le-a arătat tuturor sâmbure/e noi; legi morale 
«iubește-l pe Dumnezeu cu toată inima ta» și «iubește-l pe 
aproapele tău ca pe tine însuţi». Apoi s-a rezumat să dea 
lecții ajutătoare celor care nu înțeleseseră cuvântul 
«aproapele» (și a reușit, inventând pe moment parabola 
Bunului Samaritean) încheind totul cu două fraze care m-au 
cutremurat întotdeauna: «iubiţi-vă asa cum v-am iubit eu pe 
voi» (acest așa cum este ceea ce nu-mi dă pace...) și apoi 
«nimeni nu are o iubire mai mare decât acela care-și dă viața 
pentru prietenii săi» (ceea ce înseamnă că nu am dat nimic 
atâta timp cât nu am dat tot...). 

Era de ajuns ca să fie arestat. Și acest lucru se repetă. 
Este ciudat destinul de prigoană la care este supus adevărul, 
sau mai bine zis Adevărul. Adevărul îi incomodează pe leneșii 
din orice epocă... 


Pornirea dinăuntru 


Aceasta este noua lege pe care Dumnezeu i-a încre- 
dințat-o lui Isus Cristos ca să o ducă la împlinire. El va spune 
mai apoi, într-unul din momentele importante ale vieţii sale: 
«După aceasta vă vor recunoaște, dacă vă veţi iubi unii pe 
alţii»... lar această invitaţie mi se pare actuală întotdeauna; 
chiar și astăzi, când mulţi credincioși se prezintă mai degrabă 
cu o carte de vizită (sunt din grupul cutare, din asociația 
cutare, din comunitarea cutare, de cutare spiritualitate..., 
ca și cum ar fi fost sponsorizați...) decât ca «frați». Astăzi 
avem nevoie de credincioși «doc»*. Încearcă. 

Chiar dacă acest discurs ți s-ar părea prea deductiv, să 
încercăm să-l abordăm de la bază. Intră în tine însuţi și vezi 
cum ești făcut. Ba chiar, mai înainte de asta, este mai bine 
să dăm un exemplu. 

Cum explici mersul pe bicicletă? E de ajuns să observi 
cum este «construită». Observând construcţia, nu trebuie să 
ți se pară greu să înţelegi că trebuie condusă pedalând în 
echilibru. Cel care ar trage-o cu o funie ar face un «păcat»... 
din punctul de vedere al bicicletei, și ar primi fluierături... 

Din ce este alcătuită persoana umană? Am văzut acest 
lucru. Este alcătuită în mod esenţial din inteligență și voință. 

Natura inteligenței este de a tinde spre «adevăr». Atunci 
când asiști la proiecția unui film polițist, de ce ești interesat 


* Prescurtare pentru "denumirea originii controlate” (n. trad.) 

să vezi cum se termină? Pur și simplu deoarece inteligența 
ta caută singură să afle adevărul. Ba chiar, când soluția ți 
se pare banală și superficială, ești în stare să-l trimiți la 
plimbare pe autor sau pe regizor... Adică legea inteligenţei 
este căutarea adevărului în orice moment și în orice situaţie. 

Natura voinței este de a tinde spre bine. Fiecare, în afara 
unor patologii grave, are tendinţa de a dori pentru sine binele. 
Se fac gesturi de implorare către cel care ne-ar dori răul. 
Este contrar naturii voinței să dorești răul și, atunci când se 
întâmplă să-l comiti, se datorează faptului că, într-unul din 
acele jocuri de scamatorie ciudate în care diavolul este foarte 
priceput, nouă ni s-a părut că este bine. 

Adevărul și binele devin astfel acea renumită /umină 
interioară care trebuie să ne călăuzeasă în fiecare acțiune 
a noastră. 

Așadar, ar trebui să ne întrebăm mereu: acest 
comportament al meu este sincer? Este conform cu adevărul 
proiectului-persoană? Doresc cu adevărat binele sau caut o 
mulțumire capricioasă? Nu ne putem înșela pe noi înșine. 


Moda și majoritatea 


Toţi îşi bagă degetele în nas, dar gestul rămâne 
caracteristic oamenilor needucati. Majoritatea persoanelor 
are dinții cariați, dar caria rămâne o boală. 

În domeniul moral nu merge cu majoritatea sau cu moda. 

Statistica este o știință ciudată și tu știi asta; dacă cineva 
mănâncă doi pui şi un altul moare de foame, din punct de 
vedere statistic mănâncă fiecare câte un pui. Morala nu poate 
fi dedusă dintr-un calcul statistic. Aceasta ar fi o câpcană 
ascunsă. Datele statistice spun că majoritatea soților își 
trădează soțiile, că majoritatea cetățenilor nu-și plătesc taxele, 
că majoritatea comercianților fură la cântar, că majoritatea 

tinerilor se masturbează. Ce înseamnă acest lucru? Că este 
normal? Că se susține? Că moartea, întrucât toți mor, este 
normală? Atunci de ce toţi se tem de ea? Este un paradox. 

Este «normah, din punct de vedere moral, ceea ce este 
adevărat și bun din punct de vedere existenţial, indiferent 
de număr și de zarva. Dacă o bombă este făcută în mod 
«normal» ca să explodeze, este ridicol ca o majoritate să 
scrie deasupra ei «nu exploda». Este o glumă provocatoare 
care se referă la anumite legi civile. De exemplu, majoritatea 
a decis să scrie deasupra avortului că nu este omucidere, 
ci «întrerupere de sarcină»... Trage tu concluzia! 

Oswald Schwarz, autor care nu poate fi bănuit de 
bigotism, în cartea sa Psihologia sexului ajunge să spună 
că legea morală pentru persoana umană este perfecțiunea, 
adică tendinţa puternică spre adevăr și bine. 

Și întrucât culmea perfecțiunii este iubirea, înseamnă că 
sâmburele legii morale este iubirea. Îmi amintesc de fraza 
simplă a sfântului Augustin «lubește și fă ce vrei». 

Descoperirea lui Isus Cristos de fapt era deja prezentă 
în inima «de carne», care ar fi fost pusă în locul inimii de 
piatră despre care vorbește Biblia. 

Legea morală a iubirii, așadar, nu este o închisoare pentru 
conservatoriști bigoţi sau un fel de casă de odihnă unde să 
te retragi, ci este un spațiu de acţiune pentru fanteziștii vieții, 
iar tu ești unul dintre ei... Câţi oameni, voind să se despartă 
de Dumnezeu pentru a se simţi liberi, sfârșesc prin a rămâne 
închiși în plasa legilor ideologice, de conveniență, de modă, 
de salon... Câţi oameni care nu vor să audă de săgeți 
indicatoare, de semne de interdicţie, de indicatoare precise, 
ajung mai apoi într-un deșert unde nu mai găsesc oaza. La 
ce servește libertatea într-un deșert? Îţi e de folos dacă ai 
mai păstrat o fărâmă de sinceritate cu tine însuți. 

Oricum ar fi, să-i respecţi mereu pe cei care se străduiesc 
să nu rămână într-un deșert... 

Dimensiunea profesională 


Pare de prost gust să vorbești la vârsta ta despre meseria 
pe care o vei practica. Este încă prea devreme, și cu drama 
șomajului ești în pericol să te descurajezi înainte de vreme. 
Și nu ar fi demn de un creștin. 

- Această dimensiune sau aspect al personalităţii tale în 
formare trebuie analizată nu ca muncă pe care o vei 
desfășura, cât ca predispozitie interioară pentru a o practica. 
E ca în proverbul «adună astăzi pentru zile negre», înțeles 
în sensul cel mai larg al cuvântului, adică pregătește 
instrumentele inteligenţei tale, ale voinţei, ale capacității de 
organizare, ale măiestriei tale, așa încât să fii pregătit pentru 
orice fel de muncă vei avea ocazia să practici. Nu este posibil 
întotdeauna să alegem munca visată, dar chiar de-ar fi așa, 
nu va fi totul mereu în roz. 

Așadar, ce se înțelege prin «profesionalism»? - 

De exemplu: vei fi un adevărat profesionist, un angajat 
valoros, un bun muncitor dacă astăzi te străduiești să fii un 
elev adevărat, bun și capabil. Un bun elev de astăzi va fi un 
bun muncitor de mâine. A ști să colaborezi la muncile casei, 
la școală, la joacă, în parohie, este o premisă foarte 
importantă pentru un viitor plin de viaţă. 

Muncă și slujire 


Legată de tema muncii este cea a slujirii. În mod corect 
nu se poate vorbi despre muncă doar în termeni de producție ` 
și consum, de salariu și prestații... Omul nu este o simplă 
mașină care produce. 

Această observație ciudată poate părea la prima vedere 
cam nepoliticoasă față de problema sindicală. 

În realitate, o adevărată atitudine de slujire și de 
colaborare predispune la un profesionalism de viitor foarte 
apreciat și mult mai bun. 

Ar trebui să dăm încă de pe acum curs ideii de slujire, de 
colaborare, de împărtășire a eforturilor vieţii, în ambientul 
familial, fără distincții comode de sex sau alte motivații. 

Numai așa vei putea exercita mai târziu o profesie fără 
greutăţi, fără mofturi, fără acel comportament plictisitor de 
victimă datorită eforturilor pe care trebuie să le depui. 

Trebuie să te predispui la un fel de slujire sau obligaţie 
gratuită, ca modalitate normală pentru viitoarea ta profesie. 

Și ca să ne referim și la rea/ifatea familială, cine nu 
constată în ea oare comportamente îngrijorătoare? 

De ce doar femeia trebuie să strângă paturile? De ce 
mai există încă persoane care consideră imposibil ca un 
bărbat să spele vasele? De ce numai femeia trebuie să spele 
lucrurile murdare? Nu ţi s-a întâmplat să vezi bărbați la bar 
stând în picioare sau așezați la măsuțe, befi, în timp ce soțiile 
sau mamele lor sunt acasă ca să facă curat și să gătească? 

Sunt rare cazurile când fraţii mai mari le constrâng pe 
surori să le calce cămășile și să le curețe încălțămintea? Și 
cumpărăturile sunt doar o obligaţie feminină? Cum se poate 
ca un bărbat să nu știe să bată un cui în casă? Cine i-a 
crescut așa? Nu crezi că tocmai anumite «mame» îi servesc 
și-i alintă pe băieții lor făcându-i «incapabili» să-şi coase un 
nasture sau să prăjească un ou? 

Atunci când crești într-un mediu în care ai impresia că ți 
se cuvine totul, încet încet capeți o mentalitate ostilă sau 
refractară față de munca însăși. 


Orientarea spre profesie 


Probabil că, încă de la sfârșitul clasei a șaptea, ai auzit 
vorbindu-se de «orientare». Se referă la alegerea tipului de 
studiu pentru cursurile superioare. De-a lungul acestor ani, 
cuvântul ajunge să indice mai clar alegerea profesiei. 

Așadar, pentru o bună alegere, trebuie să știi să te 
«orientezi» încă de acum spre un studiu sau o profesie 
anume, spre o muncă practică sau creativă, adică să te 
orientezi spre un scop sau mai multe scopuri. la aminte însă 
ia un lucru important: astăzi nu mai există o distincție clară 
între munca manuală și munca intelectuală. 

În ultimul timp, distincţia dintre munca manuală și munca 
intelectuală a suferit o modificare, în sensul că mintea și 
creierul trebuie folosite în ambele cazuri. Diplomele continuă 
să aibă valoare, deși mulți consideră că nu reprezintă 
întotdeauna adevărata valoare a persoanei. 

Deci, în acest sens, este absolut necesar să reușești să-ţi 
imaginezi și să programezi un drum propriu către viitorul tău. 


Drumul către viitor 


Un astfel de drum presupune etape obligatorii, care pot 
fi ilustrate prin următoarele întrebări: cine sunt eu, ce vreau 
să fac, ce se întâmplă în jurul meu și care sunt principalele 
necesități și nevoi ale societății de astăzi? 

Fără lungi discursuri, să încercăm să dăm câteva indicații. 
Oricine dobândește în acești ani o bună stintă și cunoaștere 

a propriilor /nferese, aptitudini şi valori este pe drumul cel 
bun pentru a face alegerea potrivită. a profesiei sale. 

Valorile se referă la loialitate, colaborare, corectitudine, 
curaj, sacrificiu. Încerci să le cultivi? 

Aptitudinile se referă la anumite înclinații. 

/ntereselese referă la atracția instinctivă față de o anumită 
profesie. 

Primul risc constă în confundarea aptitudinilor cu 
interesele, dacă te simţi «atras» (interesat) de teatru, nu 
înseamnă că ai și «aptitudini» pentru interpretarea de roluri, 
adică nu înseamnă că ești făcut pentru asta. Dacă simți 
farmecul muzicii, nu înseamnă că ești făcut să devii 
muzician. Cu ajutorul unor teste psihologice, pot fi 
descoperite calitățile și capacităţile propriilor aptitudini. 

Oricum, pentru a învăța arta de a alege bine după ce ai 
analizat bagajul de valori, aptitudini și interese, trebuie să 
te pregătești în mod constant și pentru lucrurile mărunte de 
fiecare zi: să poți face o evaluare critică a ceea ce se 
întâmplă în jurul tău (simţul critic este esențial dacă nu vrei 
să cazi pradă emoțiilor), să hotărăști (nesiguranța asupra a 
ceea ce ai de făcut este o barieră în calea profesiei), să 
studiezi continuu (elasticitatea minţii este un bun care trebuie 
îmbunătățit permanent), să nu respingi schimbarea și să fii 
flexibil (rigiditatea minții este simptomul fricii și al răutății). 

Astăzi, în domeniul muncii, sunt mai necesare o formare 
generală şi o cultură de bază solide, decât o specializare 
izolată și exasperată. 

De fapt, există o tendință spre așa-zisa profesionalitate 
polivalentă (fiecare trebuie să știe să presteze mai multe. 
servicii) și co/ectivă (în mod normal, fiecare muncește. 
împreună cu alții, în grup). 

În plus, muncile repetitive și standardizate vor fi înlocuite cu. 
timpul de mașini. Însă activităţile de proiectare, de creaţie, 
promoționale, de relație, vor deveni din ce în ce mai importante. 


co 
da 


Școala își mai poate spune cuvântul în acest sens, dacă 
nu se limitează să fie un «loc executiv» unde se «transmite» 
cultură, dar nu se produce prea multă. 


Profesie și stare de vială 


Oricare va fi meseria pe care o vei practica, vei rămâne în 
mod radical o persoană umană, bărbat sau femeie. Așadar, 
meseria de a trăi ca persoană umană va fi prima și cea mai 
importantă meserie pe care va trebui să o înveți și să o practici. 

Legat de acest subiect este cel al alegerii «stării de viață». 
Şi aici trebuie să dăm câteva explicaţii. Prin «stare de viață» 
nu se înțelege «ce vo; face când voi fi mare», ci «ce vo; f 
când'voi fi mare». Este o mare diferență. Modurile de a fi sau 
stările de viaţă în principal sunt două: căsătoria și ce/ibatul 
Sunt două stări de viață care au sens și valoare mai ales 
dacă sunt trăite în lumina credinței. Să mai adăugăm că cei 
care nu se căsătoresc datorită nefericitului fapt că nu și-au 
găsit jumătatea, ar trebui, cu seninătate, să se resemneze 
dacă nu vor să fie cuprinși de o ciudată stare de deprimare. 

Atunci când copiii sunt întrebaţi cu acea insistenţă lipsită 
de fantezie: «ce vei face când vei fi mare?», în general 
aceștia dau răspunsuri comice. Însă, atunci când, din dorința 
de a-i ajuta să dea răspunsul, sunt întrebaţi «te vei face 
preot sau avocat?», «vei fi călugăriță sau asistentă 
medicală?», se face o mare confuzie deoarece se confundă 
o meserie cu o stare de viață. A fi preot, călugăriță sau 
căsătoriţi nu este o meserie, ci o stare de viață. O meserie 
se poate schimba, o stare de viață este în general definitivă. 

Starea de viață cea mai «obișnuită» pare să fie căsătoria. 
Spunând «obișnuită» nu înseamnă că trebuie luată în conside- 
rare cu prea mare ușurință și nu ne scutește de pregătirea cu 
seriozitate pentru realizarea unei astfel de alegeri de iubire 

veșnică. Unii se consideră capabili să trăiască în doi și apoi 
cedează dinaintea primelor greutăți întâmpinate. Din datele 
statistice rezultă că eșecurile în căsătorie au loc într-un 
procent de 67% în primii zece ani de căsătorie și, în mare 
parte, sunt cauzate de mari neînțelegeri. Ce înseamnă acest 
lucru? Poate că cei doi nu au înţeles bine că o «stare de 
viață» este, din punct de vedere calitativ, diferită de o alegere 
de viață fără obligații. | 

Chiar și băiatul cel mai naiv sau fata cea mai romantică 
intuiesc angajarea și munca necesare stabilirii unei bune relații 
bazată pe acceptare reciprocă, pe respect adevărat, pe 
împărtășire sinceră, pe tandrete, pe toleranța față de aspectele 
mai puţin plăcute ale celuilalt ș.a.m.d. 

Starea de viată «feciorelnică» sau «a celor consacrați în 
Domnul» poate fi înțeleasă, semnificativă și eficace, numai 
ca alegere făcută din credinţă şi poate fi trăită numai prin 
adoptarea unei strategii evanghelice bazată pe fraternitate, 
pe seninătate, pe simplitate. Ceva asemănător cu a fi «utili, 
umili, prețioși și puri» pentru Împărăţia lui Dumnezeu, ca să 
folosim cele patru adjective alese cu atâta intuiție de Sfântul 
Francisc: pentru a defini proprietăţile apei... Nu este cazul 
să lungim discursul, dar este evident că nu putem inventa 
singuri o alegere de acest tip și că aceasta trebuie trăită cu 
dârzenie zilnică și cu multă, multă umilință... 


Ce este vocatia? 

Oricare din cele două stări de viață vei alege poate, ba 
chiar trebuie să fie trăită ca o «vocaţie». 

Acest cuvânt simplu este capabil să creeze alarme false 
în sufletul părinților «foarte» credincioși. De ce? 


* Este vorba de Sfântul Francisc de Assisi (n.trad.). 

Pentru că atunci când aud acest cuvânt, și-l imaginează 
deja pe fiul lor «devenind preot», sau pe fiica lor «făcându-se 
călugăriță». | 

Se tem că seminariile și mănăstirile sunt ca niște 
«ascunzători» sau: «închisori» î în care fiii lor ar putea fi închiși, | 
sărăcuții! 

Uneori, părinţii înșiși retează aripile copiilor, aflați în 
căutarea unui mod pozitiv de a-și trăi viața, răspunzând unei 
chemări... 

Aceiași părinţi îl roagă, poate, pe Domnul secerișului să 
«trimită lucrători în via sa», dar totodată îi cer să-i lase în 
pace pe fiii lor. 

Lăsând deoparte această contradicţie curioasă, trebuie 
să spunem că viața este o vocaţie în sine. 

Născându-ne suntem deja «chemaţi» să frâim ca 
persoane umane (și nu ca animale sau plante, de exemplu), 
să trăim din plin, ieșind din noi înșine... Primind botezul, 
prin credința părinţilor, tră//n ca fii ai lui Dumnezeu și fraţi cu 
toți oamenii; și aceasta constituie vocaţia creștină. Pentru 
acest lucru este mereu nevoie de «harul» lui Dumnezeu 
care lucrează prin sacramentele Bisericii. l 

Viața ca vocație nu trebuie considerată un lux pentru 
preoți și călugăriţe, ci un mod normal de a ne găsi un «loc» 
în viață, conștienți fiind de propriul destin ca fii ai lui 
Dumnezeu și creaturi ale sale. Atât în căsătorie cât și în 
viața consacrată putem fi mărturisitori ai acestui lucru, fiecare 
după caracteristicile proprii. Întrebaţi-vă din când în când, 
atunci când distracţiile pot să complice lucrurile: «Ce rost 
am pe lume?». Calitatea răspunsului dă măsura calității 
alegerii vocației. Ar fi trist dacă te-aș auzi răspunzând: «ca 
să-mi fac o situaţie în viață», sau alte banalități de acest 
gen... 

Dimensiunea politică 


Pe seama politicii se spun multe lucruri care-l 
descurajează pe cel ce vrea să ia în serios acest subiect. 

Cu toate acestea, depășind această fază oarecum 
ironică, va trebui, totuși, să reflectăm puţin. 

«Politica reprezintă un capitol din meteorologie. 
Meteorologia este, de fapt, știința curentelor» (Herriot). 

«Politica rezidă în a prevedea prezentul» (Turgot). 

«Politica depinde de oamenii de stat așa cum depinde 
timpul de astronomi» (De Gourmount). 

«Politica este cea mai vestită școală pentru mincinoși» 
(V.G.Rossi). 

«Deputaţii sunt numiţi „onorabili” așa cum academicienii 
sunt numiți „nemuritori”» (J.Bernard). 

«Democraţia este numele pe care îl dăm poporului ori 
de câte ori avem nevoie de el». 

«Când cei puternici se ceartă, cei săraci trag ponoasele» 
(Fedru). 

«În această lume, lucrul cel mai aproape de nemurire 
este o instituție guvernamentală» (Anonim). 

«Patria este acolo unde putem trăi fericiţi» (Voltaire). 

Cu cât ai mai mult cu atât vrei mai mult. Ce înseamnă de 
fapt să maturizezi dimensiunea «politică» a personalității tale? 

Pur și simplu, să recunoști că ești cefâfeanal unei naţiuni, 
cu drepturi și răspunderi, şi, mai concret, înseamnă să te 
străduiești să fii, zi de zi, cetățean educat și nu parvenit, să 
fii activ în viața publică și nu parazit, conștient de drepturile 
tale și nu manipulat, conștient de răspunderile tale și nu 
trândav... 

Din această conștientizare simplă derivă apoi o întreagă 
serie de consecinţe practice mărunte pe care nu le mai enumăr. 

Cuvântul «politică» derivă din termenul grec «polis», care 
înseamnă «oraș» și poate indica în mod sumar întreg 
ansamblul de legi, reguli și structuri financiare din viața unui 
oraș, a unei țări, a unei regiuni, a unui stat... 


Un cuvânt despre sistemele politice 


Politica și puterea au mers mereu mână în mână și au 
reușit să se înțeleagă întotdeauna dând roade din când în 
când, adică, realizând formele de guvernare cele mai 
contradictorii. 

Poate că nu există, în absolut, o formă de guvernare foarte 
bună, chiar dacă trebuie spus că cele cu adevărat democratice 
(adică cele indicate de marea majoritate) sunt mereu cele mai 
bune pentry că pot fi răsturnate «în mod democratic»... 
Pe scena istoriei continuă să se succeadă //mperii mai 
mult sau mai puţin sacre, monarhii cu mai mult sau mai 
puțin sânge albastru, o/garA/; mai mult sau mai puțin 
interesate, aristocrații mai mult sau mai puțin dubioase, 
dictaturi mai mult sau mai puţin colorate, economice, 
ideologice și care au în comun prostul obicei de a trage linii 
drepte slujindu-se de curbe, repub/ici;mai mult sau mai puțin 
haotice, democrații mai mult sau mai puţin populare... 

Cum să ne mișcăm în această lume complicată a politicii? 
Cum să ne mai înțelegem în special în lumea politicii 

românești, reușind să combine formule, proiecte și persoane 
care, din punct de vedere chimic, ar fi în stare să provoace 
o explozie? 

Cum să ne descurcăm în labirintul cu majoritari, opoziţie, 
decret lege, proiect de lege, lege, referendum, comisie 
parlamentară, grup parlamentar, cameră, senat, guvern, 
cabinet, consilieri, putere, magistratură? 

Există o cale pentru a reuși: să frecventezi, atunci când 
vei putea, facultatea de științe politice, iar pentru moment, 
să fii atent la lecţiile de educaţie civică (atunci când sunt 
ținute «în mod pedagogic», adică fără scopuri ascunse...). 


Constiinta civică 


Conștiinţa civică, indiferent de structura politică în care 
se află, va trebui să-și dea socoteală sieși, în mod cinstit. 

Sunt așteptate mereu exemplele bune. E obsedant să 
auzi spunându-se: «exemplul bun trebuie să vină de sus»... 
Sus este Dumnezeu... Adică vreau să spun că nu mai e ia 
modă să aștepți exemple în mod «provincial». Poate că sunt 
oameni politici leneși și corupți, ca și oameni politici «săraci 
cu duhul» și care sunt o categorie în minoritate dar 
apreciată... Dar tu ce aștepți? Vrei să-i vezi pe toți perfecţi? 

Dacă societatea merge prost, poate că se datorează 
faptului că fiecare este un «om politic» cu neregulile sale, 
cu decăderile proprii. O societate merge prost mai ales 
pentru că fiecare încearcă să arunce primul piatra împotriva 
altora.. și acest lucru este într-adevăr curios deorece, la 
urma urmei, și tu poți fi lovit de pietrele «altora»... 


Ecologia integrală 


‘Îi simpatizez pe ecologiști, și pentru faptul că-mi fac milă. 
Ca și mecanicii auto, atât de atenţi la luciul vopselei... Asta 
este meseria lor. La fel ca femeile care fac masaje cu cremă 
împotriva celulitei..: Grăsimea nu este îndepărtată din 
exterior, ci topind-o prin mișcarea din interior. 

Discursul ecologic este un fel de discurs moral laic aplicat 
ambientului..., totuși ambientului extern, asemenea 
caroseriei unei mașini în comparaţie cu motorul, asemenea 
frumuseții exterioare în comparaţie cu sufletul... 

Ecologia este ceva foarte frumos. Ar fi de ajuns să o 
aducem la consecinţele ultime. Dumnezeu a creat ambientul, 
dar nu numai pe cel exterior... L-a aranjat și în interior. 
Conștiința ta... 

Grija, meticulozitatea, sensibilitatea cu care este 
controlată puritatea aerului, a mării, a pământului, claritatea 
radiațiilor ar putea fi extinse și în ambientul interior al 
persoanei. Cine altcineva garantează o conștiință curată, 
sănătoasă, dacă nu Dumnezeu, autorul proiectului «doc» 
(denumirea originii controlate) a persoanei? 

Ce-ai spune de niște relații umane sănătoase, clare, 
limpezi, pure, deschise? Atunci și «politica» şi viața în 
colectivitate ar fi mai puţin «cancerigene». 

Utopie? Utopia este forma neprelucrată a speranței. 
Perfecţioneaz-o puţin cu ajutorul lui Dumnezeu ; și... poate 
că se vor ivi zorii unei noi politici. 

Atunci cetățeanul bun ar putea fi «samariteanul milostiv», 
«bunul păstor», «vestea cea bună»... 

Închei cu această poezie mișcătoare a unui adolescent 
de 18 ani, Walter Spadoni, intitulată «Orașul fără nume»: 

Orașul fără nume 


Odată am luat trenul spre un oraș fără nume, 

unde oamenii trăiesc sub semnul iubirii și al onestității. 

Am trecut printr-un loc unde toți se luptau 

pentru o cauză dreaptă, 

dar nimeni nu știa exact împotriva cui... .. 

Am trecut printr-un loc unde nimeni nu suferea de foame, 

dar toți mâncau fără să se oprească... 

Am trecut printr-un loc unde toți sufereau de foame, 

dar nimeni nu le dădea ceva să mănânce... 

Am trecut printr-un loc 

unde cineva care predica despre pace 

a fost omorât de oamenii 

care erau îngroziți de bunătatea lui... 

Am trecut printr-un loc unde peștii cei mari 

îi mâncau pe cei mici doar pentru că erau mai slabi, 

și unde caii albi îi maltratau pe cei negri 

doar pentru că erau negri... 

Am trecut printr-un loc unde toţi erau soldați 

chiar dacă nimănui nu-i plăcea să se lupte, 

și unde cineva le ordona să lupte 

doar ca să se simtă soldați... 

Am trecut printr-un loc unde gazdele 

îi închideau pe oaspeți 

și unde oaspeții erau uciși 

dacă încercau să se elibereze... 

Atunci l-am întrebat pe mecanic . 

cât mai era până la orașul fără nume... 

Mi-a răspuns că toată lumea coborâse 

și că trenul urma să se oprească 

întrucât nu avea să-și continue drumul doar pentru mine... 

Stau și-acum și aștept pe cineva 

cu care să-mi continui călătoria spre orașul fără nume... 
(Walter Spadoni, 18 ani - Roma) 


Dimensiunea religioasă 


Aici trebuie să pășim pe vârfuri. Odată am citit această 
frază: «Există oameni care mor fără să fi vorbit vreodată cuiva 
de Dumnezeu». Pe moment am rămas uimit, dar m-am liniștit 
imediat, deoarece mă credeam cu conștiința curată. 

Acea liniște, însă, a durat puțin, adică până am dat de o 
altă frază: «E mai bine să vorbești corect despre 'minerale 
decât să vorbești prost despre Dumnezeu». Cu toată teama 
interioară, încerc totuși. Cred că această dimensiune a realității 
tale le «leagă» pe toate celelalte și le dă sens deplin... Fie că 
vrei fie că nu vrei, face parte din totalitatea fi intei tale. Chiar 
dacă vrei să o lași deoparte, trebuie să o iei în considerație. A 

Discursul «religios» a mers mereu paralel cu cel referitor 
la căutarea adevărului. Acest lucru este curios deoarece îţi 
indică deja că este vorba de ceva serios. 


Modalitatea umană de a căula adevărul 

Trebuie să-i mulțumesc lui Galileo (și cine știe câtor altora) 
că m-a făcut să înțeleg că pentru a cãuta adevărul trebuie 
să respect anumite reguli. Galileo a stabilit criterii pentru 


cercetarea știinţifico-umană a adevărului; pentru a înțelege 

legile care guvernează un fenomen oarecare, trebuie să-l 
observăm de multe ori, să formulăm ipoteze, să căutăm să 
reproducem fenomenul și să ajungem să a/egem ipoteza 
convingătoare... care devine în acest moment «adevărată», 
adică teză. 

Această regulă este valabilă pentru lumea materială și 
nu în totalitate, deoarece există realități de mijloc între lumea 
materială și cea spirituală (poezia, arta, iubirea...) greu de 
analizat prin intermediul acestui criteriu. Cum poți demonstra 
în mod ştiinţific că o poezie este poezie? Cum poţi enumera 
regulile științifice necesare pentru a te «îndrăgosti»? Planeta 
«spirit» nu se parcurge pe jos... 

Și iată că astfel cineva s-a gândit să considere suspecte, 
ba chiar neadevărate acele adevăruri care «nu se pot 
demonstra din punct de vedere științific». Atenţie la capcană. 
Într-o lume în care nu există miroscoape este ușor să negi 
existenţa virușilor... 

Nu putem închide în întunericul neadevărurilor tot ceea 
ce «lumina» minţii nu reușește să «lumineze». Mintea omului 
seamănă adesea cu o baterie puțin descărcată care 
luminează slab, dar care chiar și atunci când luminează 
puternic nu luminează totul. 

Trebuie așadar să-ţi deschizi sufletul pentru o doză bună 
de umilință mintală. Mă vei întreba: cum? Reflectând pur și 
simplu asupra următoarelor gânduri: «Avem nevoie de o 

“viaţă întreagă pentru a înțelege că nu putem înțelege totul» 
(Confucius); «Ultimul pas al rațiunii este de a accepta că 
există lucruri care o depășesc» (Runbeck). 


Credincios sau credul, necredincios și grozav... 


De fapt, înseamnă același lucru. Adică, un credincios 
adevărat nu spune că «Dumnezeu există», ci spune «Eu 

cred că Dumnezeu există»; un adevărat necredincios nu 
neagă existenţa lui Dumnezeu, ci spune «Eu cred că 
Dumnezeu nu există». Sunt două persoane cinstite deoarece 
nu absolutizează, ci își exprimă într-un mod simplu părerea... 
Mai târziu se va vedea, cu siguranță, cine a avut dreptate. 

Lumea, însă, este plină de contradicții. Vei întâlni probabil 
și persoane care sunt gata să-și dea viaţa pentru a 
demonstra că «Dumnezeu există». Asta înseamnă că l-au 
întâlnit cu adevărat și ar trebui să te înclini înaintea lor. Nu 
găsești ușor persoane care-și dau viaţa pentru a dovedi că 
«Dumnezeu nu există»... 

Oricum ar fi, afei; se împart în două categorii, cei care 
gândesc și cei care o fac pe grozavii. Cei care gândesc pot 
fi cuprinși uneori de îndoială, ca și credinicioșii de altfel. 
Odată un ateu m-a întrebat dezamăgit: «Dacă ar fi adevărat 
că o dată cu moartea se sfârșește totul și că dincolo de ea 
nu există nimeni și nimic, la cine am să mă mai laud că am 
avut dreptate?». 

Eu nu i-am răspuns, dar poate că un credincios serios și 
simplu i-ar fi răspuns: «Și dacă ar fi adevărat că dincolo de 
moarte ar exista Cineva și ceva, la cine mă voi scuza că nu 
am înteles acest lucru pe când mai eram încă pe pământ? ». 

Întăriţi de aceste impulsuri, să pătrundem acum ușor în 
domeniul religios, ținând seama de faptul că aparţinem unei 
culturi impregnate în întregime de creștinism și că, așadar, 
nu-l putem ignora. Poţi studia istoria fotbalului fără să te 
referi și la cine a stabilit regulile sau la campioni? 

Încearcă să te gândești la istoria României (și nu numai), 
la artă, la muzică, la arhitectură, la tradiţie, la sărbători, la 
literatură, la obiceiuri, la viaţă, făcând abstracţie de factorul 
religios sau creștin. Chiar și cei ironici au de câștigat de pe 
urma religiozității... Gândește-te la acest lucru. 

O precizare asupra religiozității, a religiei, a credinței 


Religiozitatea este o dispoziţie înnăscută; fiecare om care 
se naște este înclinat să se întrebe asupra sensului vieții. 

Religia este totalitatea răspunsurilor date de-a lungul 
istoriei la aceste întrebări esenţiale. Motivele sunt diferite. 

Credinţa este însă o adeziune personală, liberă, la un fel 
sau altul de religie, prin asumarea tuturor consecinţelor. 

Și ca să facem o comparație, fiecare om se naște 
predispus să se bucure de un spectacol, fiecare 
experimentează mai multe tipuri de spectacol până ce alege 
un gen de spectacol nume... Diferenţa constă în faptul că 
în «spectacolul creștin» Dumnezeu stă în culise... și 
așteaptă să intre ultimul în scenă. 


Căi Și scurtături 


«Eu sunt calea». Această frază a fost rostită de Isus. 
Mai există și alte «căi» pentru a ajunge la Dumnezeu? Poate 
că da. 

Dacă ești totuși convins de existenţa lor, nu ar trebui să- 
ti fie greu să admiţi și existenţa lui Isus Cristos. În cazul în 
care ai îndoieli asupra vieții și faptelor sale, te sfătuiesc să 
citești best-seller-ul religios al secolului, scris de Vittorio 
Montessori, cu titlul «lpoteze asupra lui Isus». 

Între timp, eu voi încerca, în limita bunului simţ, să mă 
alătur dorinţei tale de căutare. 

Am fost învățat mereu, și nu știu dacă am făcut-o de nevoie, 
să respect părerile altora, să respect ideile altora. Le respect 
atunci când sunt «idei», adică atunci când sunt elaborate cu 
sinceritate, însă nu le mai respect atunci când sunt idei greșite... 

Ideia că «religia» este o cale pentru a ajunge la 
Dumnezeu nu este greșită. Însă ceea ce ne poate pune în 

dificultate: este marea diferenţă dintre aceste «idei 
călăuzitoare» pentru a ajunge la Dumnezeu. Fiecare 
încearcă să te atragă de partea sa... | 

Dacă privim cu atenţie, observăm că fiecare «religie» 
este asemănătoare cu alta în sensul că te învață să mergi 
spre Dumnezeu. În fiecare religie, mai mult sau mai putin, 
există un adevăr de crezut (transmis într-o măsură mai mare 
sau mai mică), o serie de norme morale pentru o bună 
conduită și, în fine, o serie de /;fur;sau ceremonii ori forme 
de cult adresate lui Dumnezeu. 

Acest lucru se știe din timpuri străvechi. Aceste «căi» 
sunt re/igii naturale, în sensul că izvorăsc din inima omului 
și capătă formă istorică într-o epocă sau alta, într-o cultură 
sau alta. Acestea sunt religiile omului, cele inventate de el. 
De aici rezultă următoarea concluzie: re//gianu este o inepție, 
ci un fapt /storic. Poate fi explicat în diferite feluri, dar nu 
poate fi negat; și nici nu se poate spune că religia izvorăște 
din teamă sau din impulsuri interioare obscure și 
inconștiente. Ar fi prea simplu. 

În fiecare religie există o «credinţă», o «lege morală», un 
«cult». Nu există întotdeauna echilibru între aceste trei 
elemente. Unele exagerează în formele de cult (ca de 
exemplu religiile primitive), sau în legea morală (ca cele 
orientale, în general), altele în credință (ca cele politeiste). 

Bineînţeles că nu le putem trece în revistă pe toate. Tu o 
poți face, tinând însă cont de faptul că nu este suficientă 
cunoașterea teoretică a unei religii pentru a o «întelege». 
Trebuie să o trăieşti.. 

Se știe că fiecare religie «naturală» reprezintă pentru om 
ò cale de parcurs, mai mult sau mai putin panoramică, cu 
mai multe sau mai puţine servicii, o cale spre Dumnezeu.. 
Sunt căi eu capabile să păstreze viu în inima omului 
dorul de infinit.. 


97 


Scurtătura 


Să încercăm să ne punem în locul lui Dumnezeu. Un 
Dumnezeu care se respectă și care nu este sadic nu poate 
rămâne insensibil și inert la vederea tuturor acestor eforturi 
«supraomenești» de a ajunge ia el. 

Atunci «vorbește» din înălțime, arată «scurtătura»... 

«Revelarea» acestei căi sau scurtături coincide tocmai 
cu începutul treptat al religiei «sopra», adică supranaturale... 
Acest termen indică nu numai faptul că nu am fi putut-o 
inventa vreodată cu mijloacele naturale, dar și că 
«satisfacţiile» propuse de Dumnezeu «sunt deasupra» 
așteptărilor noastre «naturale»... Ce părere ai? 

Va fi un drum abrupt, asemenea cărărilor de munte, dar 
care duce direct la ţintă. Religia «revelată» este religie 
«pentru om»... Este frumos atunci când se spune: «pentru 
noi oamenii, și pentru a noastră mântuire s-a coborât din 
ceruri...»! 

Dumnezeu și-a trasat drumul cu o precizie de necrezut. 

Atunci când i-a spus lui Moise: «Eu sunt Domnul 
Dumnezeul tău, să nu ai alți dumnezei în afară de mine», a 
pus bazele, cu mii de ani în urmă, pentru o altă afirmaţie a 
Fiului: «£u sunt Calea». 

Şi nu se oprește aici, ci adaugă: «Sunt Adevărul și TO 

Dacă-ți place jocul de cuvinte, încearcă să te distrezi 
amestecând aceste trei afirmaţii: calea pentru a ajunge la 
adevăr este viaţa (iubire), adevărul este viață (de iubire) și 
așa mai departe. Dar când adaugi această ultimă frază: 
«adevărul vă va face liberi», atunci întelegi întru totul viața 
creștină. 

Adevăr, iubire, libertate sunt miezul aspirațiilor fiecărui 
om, și Cristos, trimis de Tatăl, se află în centru/ acestei 
răspântii pe unde, mai devreme sau mai târziu, într-un fel 
sau altul, fiecare va trebui să treacă... 

Și, ca și cum nu ar fi fost îndeajuns, cu o lovitură de 
maestru adaugă: «fără mine nimic nu puteţi face». Tocmai 
acest «nimic» mă surprinde. Așadar nu putem face chiar 
«nimic» pe plan uman dacă-l eliminăm pe Cristos. Acest 
lucru înseamnă că Cristos este Omul «adevărat», omul 
realizat, omul «doc», dacă pot spune așa... 

Numai prin El vor putea să cadă diferitele lanţuri și bariere 
dintre rase, ideologii, culturi, graniţe de state, lanţuri ale noilor 
colonizări și noi forme de sclavie... 

Numai dacă suntem «oameni adevăraţi» putem să ne 
spunem părerea asupra planetei noastre, pentru ca aceasta 
să devină tot mai mult o «planetă a iubirii»... 

Numai dacă suntem atenți la exigentele și cerințele 
«adevărului», ale «libertăţii», ale «vieții» și iubirii care vin 
din partea semenilor noștri, atunci vom fi «religioși»... 

Acum înţelegi de ce, slujind ideologiilor, ideilor, îndoielii 
înseși, îţi lipsește libertatea adevărată? Înțelegi de ce Cristos 
a pornit o luptă cruntă cu moartea, învingând-o? Pur și simplu 
pentru că moartea este «minciuna» cea mai mare, cea mai 
mare «prostie», iar Dumnezeu nu o suportă... Moartea ar fi 
însemnat anularea adevărului că existăm, ar fi fost un rău 
care nu mai putea fi îndreptat, ar fi fost neexistenţă. Cristos 
este izvor de viaţă... 

Pentru a-l urma pe această «cale», există totuși «servicii» 
de care trebuie să te folosești: sacramentele, rugăciunea 
personală, viaţa Bisericii. Dacă nu le folosești, riști să rămâi 
fără benzină... Atunci când în viată suntem în încurcătură, 
ne adresăm «specialiștilor». Cristos este «specialist» în ce 
privește viața. El a înviat. Eşti mulțumit? 

«Credinţa în ceva» și «credința, da, dar...» 


Atunci când îi întreb pe unii adolescenți dacă cred sau 
nu, aflu și răspunsuri noi. Însă un răspuns mai vechi și 
obișnuit este acesta: «Da, cred în ceva; trebuie să existe 
„ceva” deasupra noastră», și spunând acestea, uneori 
privesc tavanul... Și tavanul este, de fapt, «ceva deasupra», 
din punct de vedere al poziţiei... 

Lăsând gluma deoparte, spunând că credem în «ceva» 
e ca și cum am spune că credem în «haine», dar nu ne 
decidem să îmbrăcăm vreuna... Nu putem să apreciem 
croiala sau moda și apoi să umblăm goi. 

Cuvântul «ceva» arată de fapt o realitate vagă, imprecisă, 
nedefinită, ceva asemănător unui buletin de identitate 
indescifrabil... 

Să luăm ca exemplu prietenia: este «ceva» în care toți 
spun că cred. Există persoane care cred în valoarea prieteniei, 
dar nu au nici un prieten sau nu sunt prieteni cu nimeni... 
Trebuie să întruchipăm prietenia. Chiar și cu credinţa în 
prietenie ne putem simți singuri. Împreună cu un prieten, nu! 

Dumnezeu este Cineva, nu ceva. Are un nume, un chip 
omenesc (Cristos), o /sforie (dramatică, de iubire...), o istorie 
de iubire, pentru că, după cum am mai spus, istoria nu se 
construiește fără iubire... 

Credinţa nu este «ceva» care ne dă de gândit mai mult 
decât cotaţiile la bursă sau care ne înflăcărează mai mult 
decât echipele de fotbal, ci înseamnă a reflecta cu Cineva 
care e mai important decât cotaţiile la bursă și a ne înflăcăra 
împreună cu El pentru reușita «echipei umanităţii» în 
campionatul iubirii... 

Mai rămâne să analizăm «credinta, da dar...». «Dar-urile» 
sunt periculoase. Atunci când se spune că o persoană este 
bună, «dar»..., de fapt se insinuează îndoieli. Când cineva 
spune că crede în Dumnezeu... «dar, dacă L-aș vedea aș fi 

mai sigur că există», insinuează îndoiala asupra existenţei 
lui și deci nu are «credință». A avea credință înseamnă să 
crezi în existenţa lui fără să pretinzi să-l vezi «faţă în faţă» 
(asta ar fi o constatare). 

«/ndliciile» existenței și ale /ucrăriisale ar putea fi zâmbetul 
unui copil, ivirea zorilor, liniștea amurgului, blândețea unei 
femei, dulceața unei priviri, susurul pârâului, bărbăţia unui 
om, candoarea unei copile, mângâierea iubitului, lacrima 
de emotie, mireasma unei flori... Pot fi și altele. 

Atunci când omul a învăţat să scrie (cu 3000 de ani înainte 
de Cristos), Dumnezeu s-a pus și el pe treabă și a început 
«să dicteze» «versiunea» sa despre faptele oamenilor... 
Biblia. La sfârșit, «la împlinirea timpurilor», Dumnezeu «s-a 
ascuns» în Cristos și s-a ascuns atât de bine că doar câte 
un «norocos», câte o persoană «de duh» a reușit să-l 
descopere. Şi astăzi se mai ascunde.. . Încearcă să-l vezi 
în «pâine și vin»... dacă reușești! 

Acestea sunt modalităţile pe care Dumnezeu le alege 
pentru a-și «revela» existenţa. Sunt modalităţi discrete, 
modalități «divine»... Ce satisfacţie am mai avea la o 
vânătoare de comori dacă am avea comoara dinaintea 
ochilor? Ce premiu ai avea curajul să pretinzi? 

Nu rămâne în fața opțiunii de a crede ca și cum te-ai afla 
dinaintea unui accident... așteptând să se întâmple altceva. 
Dumnezeu nu are nevoie de șovăielile tale, ci de credinţa ta. 
Nu-i poţi spune unui judecător «cred că am văzut», «am văzut, 
dar...». Nu ti se cere să mărturisești că l-ai văzut «faţă în 
fată», ci să mărturisești că «într-un oarecare mod» /-a; 
întâlnit... Şi acest lucru mă face să observ din nou imaginația 
extraordinară a lui Dumnezeu care permite să fie «întâlnit» 
pe căi de neînchipuit. Gândește-te la Saul din Tars, la Sfântul 
Augustin, la Francisc din Assisi... dar și la modul în care tu îl 
întâlnești, și care va fi doar. al tău! ÎI întâlnim pe Dumnezeu 
acordând «atenție» pe drumul vieţii acelora alături de care 

trăim. Nu este ușor să-l întâlnim în biblioteci, în ascunzători, 
poate chiar în sacristie... Îl găsim mai degrabă mergând.pe, . 
drum, cu desaga pe umăr... și nu privind la nori! 


Dumezeu organizează concursul și-l câștigă 


Începând discursul «religios» în acest mod, am riscat 
mult. Să încercăm, așadar, să revedem drumul acestei 
«revelații» pas cu pas..., ba chiar, cu puţină imăginație, să 
încercăm să mergem mai departe. 

De câte ori nu am fost întrebat: ce făcea Dumnezeu înainte 
de a crea lumea? Ce era înainte ca Dumnezeu să fie? Dacă 
totul are un început, cine l-a creat pe Dumnezeu? Cum și-a 
dat seama că era Dumnezeu? Există un răspuns simpatic 
pentru toate aceste întrebări: pregătea iadul pentru curioși! 

Un răspuns «rational» sigur că nu există întrucât este 
vorba de dimensiuni pe care noi nu le cunoaștem, dar putem 
înțelege de ce mintea omenească își pune astfel de întrebări. 

Mintea omenească gândește după anumite «scheme» 
luate din realitate. În filosofie aceste scheme se numesc 
«categorii mintale». De exemplu, mintea omenească, atunci 
când vrea să și-l «imagineze» pe Dumnezeu, și-l imaginează 
ca pe o persoană puţin mai mare, mai puternică, mai puţin 
rea și așa mai departe... Această minte așadar se 
străduiește să aplice celui pe care-l numește Dumnezeu 
«categoria» «mărimii», a «puterii» și toate celelate. Dacă 
mintea pisoiului ar trebui să și-l i imagineze pe zeul pisoilor, 
Și l-ar imagina mare, blând.. 

Categoriile sau schemele de care nu reușim să ne lipsim 
în modul nostru omenesc de a gândi și de a vorbi sunt 
tocmai «timpul» și «spațiul». Adică, mintea noastră 
încearcă să-l introducă în timp și spațiu pe Dumnezeu, 
care există însă într-o dimensiune supra-temporală și 

supra-spatialã. La Dumnezeu nu există „înainte”, „după”, 
„în timpul”. Dumnezeu este... Pentru Dumnezeu nu există 
un loc «spaţial» în care să trăiască. Acolo unde este iubire, 
acolo e Dumnezeu... 

De aceea, atunci când ne punem astfel de întrebări, nu 


„găsim un răspuns. WMu-/ găsim pentru că. întrebarea este 


pusă greșit. Îmi-amintesc de anecdota în care Einstein, 


aflându-se în dificultatea de a explica teoria relativităţiiunor 


persoane care nu aveau cunoștințele corespunzătoare 
pentru a-l înțelege, le-a spus următoarea anecdotă 
chinezească: «Era un om care. se născuse orb. Nu văzuse 
niciodată soarele și cerea explicaţii oamenilor care vedeau. 
Cineva i-a spus: „Soarele are forma unui vas de alamă”. 
Orbul lovi un vas de alamă și-i auzi sunetul. Apoi auzi 
dangătul unui clopot și se gândi că era soarele». Aplicând-o 
la problema noastră ne-ar putea sugera ceva... 

Probabil într-o zi, în care timpul nu se număra în minute 
ci în suflu de lubire, Dumnezeu a organizat un concurs pentru 
«inventatori»... fiind singurul concurent. Atunci se hotărî să 
fie totdeauna unicul inventator, inventatorul inventatorului 
său, inventatorul inventării, al timpului, al spaţiului, al 


istoriei... și-și puse amprenta peste toate... 


Nu putem ști nimic altceva și nici ce alte moduri de a 
inventa mai cunoștea. 

Sigur este că a ieșit imediat învingător în «concurs» și 
s-a sărbătorit... acordându-și ca premiu creația. În 
întregime, într-o clipă de intuiție triumfătoare. O «lucrare» 
care este și «dar». Probabil că bucuria sa era atât de mare 
încât îl copleșea și a luat forma soarelui, a stelelor, a 
câmpiilor, a apelor, a înălțimilor, a munţilor, a vântului, a 
vieții... 

Cum să-ţi vorbesc despre creaţie? Cum să te fac să 
înţelegi mai bine că este vorba despre o alegere în bucurie, 
bucuria de a dărui, bucuria răsunătoare de a fi?... 


~ 

Să încetăm să mai presupunem că totul a apărut «din 
întâmplare», dintr-o unică și fericită «combinaţie explozivă» 
căreia i-ar fi urmat apoi o lungă perioadă de stabilizare. În 
general, atunci când explodează ceva are loc o 
«destabilizare»... Dacă, pentru a merge la frizer trebuie să 
luăm o hotărâre, crezi că pentru a face cosmosul poate lipsi 
hotărârea? Dacă atunci când rea/izezi un proiect te simti 
mulțumit și demn de a primi complimente, crezi că în spatele 
lumii nu există nici un «proiectant» demn de «complimente»? 

Bineînţeles că ti-ar fi plăcut să dai și sfaturi unui 
Dumnezeu singuratic și începător. Dar, așa cum știi, 
răbdarea este o calitate importantă în lumea divină... Va 
veni și vremea în care să faci ceva mai mult decât să-i dai 
un simplu sfat... Va trebui chiar să-i «dăm» o Mamă așa 
cum se cuvine, o Mamă pe măsura lui Dumnezeu, o Mamă 
Fecioară. Dar să o luăm încetul cu încetul... 


Vimindu-ne de la început... 


Acum să-l observăm împreună pe acest Dumnezeu atent 
să amestece ideile pentru a le găsi pe cele mai bune. Toate 
sunt idei mărete, așa cum i se cuvine unui Dumnezeu. Dar 
la un moment dat el alege una: va fi Tată. Vrea să fie Tată 
și-și găsește imediat un Fiu pe care să-l iubească. 

Oare astfel este Treimea? Eu mă declar de partea acelora 
care, deși consideră misterul ca fiind abso/utu/ simplităţii, 
nu înțeleg nimic... Dar cine a spus că trebuie să înțelegem 
cu mintea? Și dacă e de ajuns doar să ne bucurăm cu toată 
fiinta noastră? | l 

Continuu să observ și văd că, într-adevăr, cei trei își 
schimbă rolurile între ei. Dar atunci este unu sau sunt trei? 

Un adolescent glumet și inteligent, Daniel, mi-a spus într-o 
zi că a găsit numărul de telefon al lui Dumnezeu. Întrebat 

„de mine, răspunse: «Este 6361». Adică: «Doamne, ești Trei 
sau ești Unu?»”. 

Ştim cu toții că visul îndrăgostitului este de a deveni «una» 
cu iubita lui. Poate că «meseria lui Dumnezeu» se poate 
face în diferite moduri, dar este mereu o meserie atât de 
'«unică» încât trebuie să fie cu adevărat «unul»... Aceasta 
este adevărata democraţie, împărtășirea autentică, lubirea 
de cristal... lubirea este specialitatea Case; în planul divin. 
Dar misterul rămâne, din fericire..., dacă nu, ce fel de 
Dumnezeu ar mai fi acesta? Misterul nu constă în problema 
punerii împreună a celor două istorii cu «trei» și «unu», dar, 
mai mult ca niciodată, pentru «a fi» trebuie «să fii din 
iubire»... 

Aici mintea se blochează și cine știe de câte ori se va 
mai bloca... 

Poate că e bine să amintim că ne putem «bucura» de o 
floare și fără să cunoaștem toată botanica, că ne putem 
arunca în mare și fără să cunoaștem formula chimică a 
apei... Nu se spune că trebuie să avem carnet de Al a 
pentru a ne «bucura« de Dumnezeu: se spune doar că, 
simplitate, putem miza pe cartea «raţionalului» fără a risca 
să cădem în «raționalism», adică fără a risca să eliminăm 
din viaţă tot ceea ce nu ne intră în «cap». Atunci ce ar mai 

„face «inima»? - 

O dată depășită această primă rezistenţă «mintală» și 
acceptând idea că putem trăi în alianţă cu «ceva» misterios, 
îți va fi ușor și plăcut să accepti și alte «ciudățenii» ale acestui 
«Cineva» care face cât Trei... 


* Aici este vorba de un joc de cuvinte: 6361, literal „sei tre sei uno", înseamnă și 
„eşti trei, ești unu”. (n.trad.) 


Omul: o „rădăcină pătrată” din Dumnezeu 


_Dacă l-am fi lăsat să lucreze pe acest prim muncitor, cine 
știe ce ar mai fi făcut! În a șasea zi, i-a venit o idee genială: 
s-a gândit la bărbat și la femeie. 

E minunat să-l auzi deodată spunând: «Să-l facem pe 
om!». Cu pământul cald încă, începe să se «joace» cu sine 
încercând să-și facă autoportretul. Îi plămădește pe Adam 
și pe Eva! Semnificaţia numelor caut-o singur. El, «relaţie 
de iubire», inventează două «ființe capabile să se relaționeze 
în iubire». El, «creator din iubire», se gândește la două ființe 
capabile să fie «rodnice în iubire»... 

Un premiu pe măsura lui Dumnezeu! Cel mai bun premiu 
este cel de a nu distruge în noi «autoportretuh său... 

lată că apar ca dintr-o vrajă sexualitatea, fecunditatea, 
complementaritatea, tandreţea. Dumnezeu a oferit primul 
buchet de flori primei perechi de oameni... 

Sunt martor la prima întâlnire istorică dintre îndrăgostiţi. 
Fără să-mi dau seama că sunt invitat la prima căsătorie din 
istoria omenirii... 

Adam, gol, în răcoarea amurgului, are o întîlnire care îi 
poate revela în sfârșit adevărata sa identitate masculină, 
ca persoană, ca iubit. Singurătatea nu-i oferise încă mare 
lucru... 

Și Eva, atât de pură și de tânără, se apropie de el lăsându- 
se vrăjită, furată de vis... Îl aud pe Adam care-i șoptește: 
«Asta, da!». Așa cum poate ai exclamat și tu când ai întâlnit 
persoana care dădea sens visurilor tale de adolescent 
îndrăgostit... Cum te-ai bucurat și tu, auzindu-l șoptind pe 
el, de mii de ori așteptat și sperat! 

Toţi îndrăgostiţii sunt la fel! 

Adam și Eva sunt «goi», adică se dăruiesc în întregime 
unul altuia, fără rezerve, fără măști, așa cum sunt. Adevărul 
nu se acoperă niciodată și acesta este adevărul lui 

Dumnezeu despre dragostea omenească. Dragostea 
adevărată nu are nimic de ascuns și în acest lucru constă 
începutul minunat al iubirii... 

„Şi din iubire și cu iubire, iată că explodează «plăcerea» 
adevărată, fantezia, plinătate de bucurie... Nu acea bucurie 
epidermică și tehnică a culturii noastre fără fantezie, nu acea 
bucurie calculată cu zgârcenie și suspiciuni. 

«Plăcerea» înțeleasă de Dumnezeu constă în frumusețea 
de a privi, în ascultarea sunetelor creaţiei, în mireasma 
florilor, în gustul bucatelor alese, în abandonarea în bratele 
ființei iubite, în freamătul impulsurilor interioare... 

Ne-am fi putut «bucura» de Dumnezeu cu întreaga 
noastră ființă, imediat. Așa cum s-au petrecut lucrurile cu 
primii elevi al istoriei... 

Totul este pregătit pentru Adam și Eva. În așternutul lumii, 
prima îmbrăţișare, primul surâs... Și fu seară și apoi 
dimineaţă, o nouă zi. 

lar a șaptea zi, Dumnezeu, văzând că tot ceea ce făcuse 
era bun, s-a odihnit! 

Cine știe cât a durat această odihnă!? Cine știe cât o fi 
trecut de la acel «creșteți și vă înmulțiţi» din ziua a șasea 
până în «ziua a șaptea», și până și-a suflecat din nou 
mânecile pentru a repara... Cine știe! Nici măcar oamenii 
de știință! Poate «astăzi» este «a șasea zi». Devine «om». 


z 
E bine să ai încredere..., dar să nu ai, e mai rău 


Continuu să trag cu ochiul. Adam și Eva, îndemnați de 
Creator să se iubească, să fie «un singur trup», să «crească 
și să se înmulțească«, să «stăpânească pământul», primesc 
o «misiune», o misiune de încredere. 

Să ne imaginăm că este vorba de o temă în clasă. Trebuie 
să facem o frumoasă temă despre încredere, o temă vastă... 

Ei trebuie să o facă, bineînţeles, fără «greșeli», fără a 
cădea în capcana neîncrederii. Pot să consulte orice 
material; au la dispoziţie întreaga creatie, care vestește gloria 
Creatorului; pot să preia idei, chiar să copieze... 

Dar Dumnezeu pune o condiție: «Cartea aceea să nu o 
deschideți!». Pot lua notițe de oriunde, numai din «cartea» cu 
greșeli, nu... Nu ai simțit niciodată o subtilă «curiozitate» sau 
«nerăbdarea» de a face exact ce-ţi este interzis? Asta li s-a în- 
“tâmplat și celor doi! Sau, mai corect, au fost îndrumați cu viclenie 
de un anumit «sfătuitor» care pusese deja mâna pe acea 
«carte» cu greșeli și care acum se distra dând sfaturi greșite... 

Nu te-ai amuzat, niciodată sugerând «răutăcios» 
răspunsuri greșite unui prieten de-al tău care se afla în 
încurcătură în timp ce era ascultat la lecţie? 

Asta i s-a întâmplat și «Satanei». Toţi «ispititorii» sunt la fel! 

Fac o mică paranteză ca să spun ceva despre existența 
răului înainte de crearea lui Adam și a Evei. Pornind de la o 
constatare simplă, adică a faptului că răul există deoarece 
cineva îl săvârșește, mă bazez doar pe explicaţiile din Biblie, 
care susţin că răul a intrat în lume deoarece Satana și 
discipolii săi au hotărât în mod «democratic» să-l comită 
dinainte, «îndepărtându-se» de Dumnezeu... 

Răul nu este o entitate abstractă sau vagă. Răul există 
întrucât «cineva» îl săvârșește. Nu există pete în stare pură. 
Nu există «boli» în stare pură, există persoane bolnave. 

Probabil că în grădina lui Dumnezeu a avut loc ceva foarte 
asemănător cu o «autogestiune» îndrăzneață și obraznică... 
și El a trebuit să lase aceste spirite independente și mândre 
să plece în voia soartei. 

Probabil că așa a început iadul. Un fel de voinţă ciudată 
de a exista fără a face parte din Fiinţă; e ca și cum cineva 
s-ar lovi singur peste picioare «înfuriindu-se» apoi că nu 
mai poate alerga. Satana este «furios»... pe cine? 


Capcana ispitei 


ÎI aud pe «sfătuitor» cum îi informează pe cei doi că 
acea «carte cu greșeli» nu este atât de periculoasă pe cât 
cred ei, dat fiind că el însuși a rămas «viu și nevătămat» 
după ce a folosit-o. Le spunecelor doi să depășească tabu- 
urile (ia uite ce informat e!), să fie serioși, să nu se lase 
influenţaţi de prima impresie, să fie prudenti cu Dumnezeu. 
În fond, răul nu este chiar atât de rău pe cât se spune. 
Este doar inversul binelui. E ca și cum cineva ar fi puțin 
«stângaci» printre persoane dreptace. Putem să acceptăm 
medalia fără reversul ei? Putem spune că, de fapt, 
cunoaștem realitatea fără să experimentăm și laturile ei 
negative? Sau măcar să le încercăm... Ce rău e în asta? 
Se poate repara oricând. 

Acest lucru par să-l fi înţeles și cei doi. Sunt chiar convinși 
de el. Între această evidenţă «raţionalistă» și puțin «sofistă» 
și cea precedentă, de «încredere», o aleg pe prima. O fac 
pe intelectualii. Vor să experimenteze «negativitatea» răului 
pentru a se convinge de negativitatea lui. Se hotărăsc să 
«deschidă» cartea cu greșeli, așa, doar pentru a trage o 
ocheadă, după care ar fi închis-o... 

Răul a fost comis. În acea clipă își dau seama că au 
greșit grav, deoarece nu mai izbutesc să închidă cartea..., 
Dumnezeu își va da seama, pentru că ei nu mai reușesc să 
așeze paginile așa cum erau la început, și câte o pagină 
nenumerotată rămâne pe dinafară... 

Ce dezastru! Nu reușesc să-și termine tema, sunt în 
încurcătură! Apoi se consolează reciproc gândindu-se: 
«Dumnezeu va înțelege, suntem primii oameni, nu poate să 
ne pretindă să avem experienţa strămoșilor noștri; iar apoi, nu 
aveam de gând să “copiem” greșelile, voiam doar să vedem 
cum au fost făcute. Și chiar de-am fi greșit, doar nu ne va 
omorî!» 


Și în timp ce gândeau astfel, Dumnezeu îi descoperă în 
postura caracteristică celui care vrea să dea de înțeles că 
nu are nimic de ascuns..., dar o fac într-un mod atât de 
evident, încât stârnesc suspiciuni... 

«Ce aţi făcut? Aţi deschis cartea cu greșeli!». Cei doi, pentru 
prima oară în istoria omenirii, dau vina unul pe altul; fiecare îl 
acuză pe celălalt, ceea ce dovedește că amândoi sunt vinovați. 

«Ce v-am spus eu?». 

«Da, dar ne-am gândit...». 

«Încrederea nu este un experiment; încrederea nu se „în- 
cearcă”. Încrederea este un mod de a fi. Aţi greșit. Nota patru!». 

Mă gândesc la zecele politic, la sindicatele școlare, la 
organizaţiile de elevi, la reprezentanți, la asociaţii... Este 
imposibil din punct de vedere material să organizezi o 
delegație care «să-i explice» lui Dumnezeu «în mod 
democratic» ce s-a întâmplat... 

Primii doi elevi ai vieții au fost picaţi la examen. Vor fi oare 
admiși la sesiunea din toamnă? Se va putea rezolva problema”? 

M-am gândit să vă prezint într-un mod «școlăresc» aceste 
texte biblice pentru a vă arăta pe viu cât de ușor este să 
«îmbraci» adevărul cu veșminte diferite fără să ataci 
esentialul. Acest procedeu se cheamă «gen literar» și a fost 
adoptat de Dumnezeu care se adaptează la cultura și la 
mentalitatea diferiților autori sacri, realizatori ai povestirilor 
biblice. Acest Dumnezeu este așadar și un mare literat! 

În noi toţi, ca descendenți din Adam și Eva, există o 
curiozitate rațională de a cunoaște natura exactă a păcatului 
«original». Poate că aceasta nu va fi descoperită niciodată, 
atâta timp cât le va fi clar tuturor că greșeala s-a născut 
dintr-un sentiment de neîncredere, din neîncrederea în ceea 
ce spusese Creatorul. lar Dumnezeu nu admite concurenți 
atunci când vrea să trezească «încrederea». 

Încearcă să fe pui în locul lui. Încearcă să-ţi imaginezi 
ce-ai simți atunci când ai afla că un «prieten» în care aveai 

încredere, te-a înșelat. Același lucru i s-a întâmplat și lui 
Dumnezeu... 

` Care sunt consecinţele? Conform unui scenariu logic, 
sunt simple și fatale. Tema neterminată și greșită este, din 
nefericire, refolosită sau copiată de roata timpului. Copiile 
succesive, adică noi, pagini umane diferite, ieșim din mașina 
de copiat cu această marcă a greșelii. 

Și ce este mai rău, în mod ciudat, copiile sunt mai rele 
decât originalul. 

Nu mai sunt în stare să observ și să trag cu coada 
ochiului. Este umilitor să asiști la o pedeapsă. Mă ridic și 
mă îndrept suferind pe drumul unei imposibile întoarceri. 
La orizont apar lumini ciudate, care învăluie imaginile în culori 
întunecate: cadavre, tunuri, sânge, chipuri care imploră, 
lacrimi, ruguri, calamităţi, sinucideri, poluări, sechestrări, 
copii tremurând, furturi... l 

Prima greșeală se multiplică, se specializează, sporește, 
generează moartea. Acceptarea răului duce la moarte... 

Întreaga istorie «a omenirii» se află aici, la orizont; mă 
simt neputincios, văd că prevalează «neumanul», 
«Ssubumanul»... Încet-încet, în sufletul meu îndurerat se 
naște o furie ascunsă împotriva acelui Dumnezeu care «s-a 
încrezut» atât de ușor în doi «naivi», aflați la primele lor 
experienţe de «viață»... Nu putea fi mai atent? Dar aproape 
imediat îmi dau seama că dacă nu le-ar fi dat libertatea de a 
greși, nu le-ar fi putut da nici libertatea de a face binele... 

Mă uit înapoi, pe furiș, și-l văd furios, arzând de mânie... 
în timp ce în spatele lui mi se pare că văd chipul unei femei 
foarte frumoase... care, însă, dispare imediat... 

Cine mai înțelege? Îmi mai rămâne o ultimă fărâmă de 
«demnitate» rănită și mă gândesc, ba chiar strig din tot 
sufletul, ca să mă audă - da, ca să mă audă -, ca să-și 
deschidă bine urechile: «Ce amestec am eu? Cu ce sunt 
vinovat? Adam și Eva să se descurce! Le-a cerut cineva 

ceva? Îi cunoaște cineva? Mi-au cerut, cumva, părerea? În 
fond, e treaba lor și a Lui!». 

Deodată, ca un fulger puternic pe un cer senin de vară, 
răsună în mine un glas profund care răspunde, nu cu răutate, 
dar gata să-mi taie răsuflarea: «Egoistule, chiar și numai 
pentru faptul că te gândești doar la tine ai greșit! Nou Adam 
mic și meschin...». 

Îmi dau seama că sunt pus la zid... Nu mai am scăpare. 
Orizontul din fața mea va fi spatiul istoriei mele, așa cum va 
fi și pentru toţi, un spaţiu de moarte «anunţată»... fără 
înviere, încă! 

Mă hotărăsc să mă alătur Evei, atât de tristă și de 
înfricoșată; să-l urmez pe Adam, atât de tulburat și de 
dezorientat... Condamnati, toţi trei, să cerșim sensul vieții, 
fărâme de speranţă, gesturi de iubire... Este deja un început 
de iad această alungare din paradis..., şi când te gândești 
că era doar un paradis pământesc! 

Auzim zgomotul porții care, trântindu-se, se închide în 
urma noastră: poarta fericirii... Niciunul nu privește 
înapoi... 

După puțin timp, încep să mă simt în plus și mă hotărăsc 
să-mi continuu drumul singur. Nu-mi iau rămas bun la 
plecare... Îndepărtarea de Dumnezeu duce la îndepărtarea 
de creaturile sale... ` 

Plec de unul singur, cu inima întristată de moarte, cu 
mintea răvășită, fără o Evă cu care să împărtășesc cel puţin 
truda vieţii, amărăciunea unui vis destrămat, geamătul unei 
dureri fără sfârșit... 

Încep să meditez, să reflectez. Greşeală. Ar trebui să 
încep «să mă încred»...Din încredere va izvori iubirea. Cine 
mă va ajuta? 

Deocamdată mă simt ca un condamnat la moarte. O voi 
întâlni oare pe Eva mea, cu care să încerc să o iau de la 
capăt? Sper acest lucru și pentru că acea imagine, pe care 

am zărit-o în spatele lui Dumnezeu, o consider mai mult 
decât o promisiune. 

Pare a fi o «fecioară»... Dar pentru a o lua de la capăt e 
nevoie de «Spirit»..., după ce am ajuns unde am ajuns! 


Prețul răscumpărării 


A avut loc prima «răpire» din istoria omenirii. Lui 
Dumnezeu i-a fost «suflată de sub nas» creatura sa. 
Răpitorul, prin cartea sa de vizită, a dat de înțeles imediat 
ce fel este: șiret, prefăcut, însetat de putere, ispititor, 
molipsitor; nu suportă singurătatea în care s-a ascuns 
împreună cu «discipolii» săi și atunci pretinde să-și lărgească 
«împărăţia», atrăgându-i pe reprezentanții rasei umane. 

Din ceea ce ne putem imagina deja, prețul de 
răscumpărare pentru creatura sa va fi foarte mare. Dumnezeu 
va trebui să-l trimită pe însuși Fiul său prin puterea 
Duhului...Ce mister! 

Să lăsăm acest mister de mântuire să se desfășoare și 
să acționeze în învălmășeala evenimentelor omenești! 
Dumnezeu nu se dă bătut dinaintea acestei înfrângeri 
aparente și-și începe lucrarea de departe, discret, pentru 
a-și recăpăta creatura. Toate aceste gesturi sunt povestite 
în acea enciclopedie a mântuirii, în care fiecare cuvânt ne 
îndrumă spre Dumnezeu. 


Încercarea de apropiere 


Nu putem ști care au fost primele iniţiative ale lui 
Dumnezeu. Asta și datorită faptului că întreaga istorie este 
în sine o «iniţiativă» de iubire și de comuniune; însă putem 
să le rernarcâăm pe cele «revelate» de El. 

Astfel se pierd, aparent fără sens și fără importanță 
istorică, secole întregi de eforturi omenești depuse în 
încercarea de a regăsi acel «paradis pierdut». În labirintul 
«evenimentelor» lipsește deocamdată acel Eveniment care 
va da sens tuturor celorlalte. Și totuși seva istoriei mântuirii 
începe să curgă încă din timpurile cele mai vechi, ascunsă 
încă, dar eficientă. 

În orice epocă există oameni care, cu eforturi lăudabile, 
încearcă să plătească într-un fel oarecare prețul de 
răscumpărare, «sacrificând$ zeilor darurile pământului, 
animalele, însăși creatura nevinovată, pentru a potoli mânia 
lui Dumnezeu... Dar aceste eforturi nu sunt de ajuns. Pentru 
a vindeca o suferință «infinită» este nevoie de o dragoste 
«infinită». Dintotdeauna, gravitatea unei jigniri se măsoară 
mereu după importanța și măreţia persoanei jignite..., iar 
aici este vorba de o măreție «infinită». 

Va veni vremea când, la împlinirea timpurilor, Dumnezeu 
însuși va decide să taie scoarța îmbătrânită a arborelui 
timpului pentru a altoi vlăstarul mântuirii... 

Dumnezeu «ucenic în cele omenești» începe de departe 
și « cu răbdare» (cuvânt care prevestește «pătimirea», 
crucea...) să se familiarizeze cu omul invitându-l, provocân- 
du-l, șoptindu-i promisiuni, amenințându-l, iertându-l. Se 
folosește de mesaje, promisiuni, simboluri, persoane, 
evenimente, întâmplări. istorice. Încheie alianțe, iată 
caracteristica acestui Dumnezeu: dorește să fe luat în serios 
atunci când coboară la masa tratativelor și să fie respectat 
așa cum se cuvine. Discursul despre încredere a devenit 
indispensabil pentru oricine vrea «să facă legământ» cu el. 

lată că acum încep «repetițiile generale» ale întrupări;... 
Cu Noese învoiește să reclădească o omenire nouă, pornirtd 
aproape de la zero... cu Avram își dovedește capacitatea 
de a forma un popor... cu Moise își arată voinţa sfântă de 
a-l face pe acest popor să cânte cântul eliberării... cu David 

își dovedește capacitatea de a conduce o împărăţie...prin 
profeţi vrea să-i atenţioneze pe cei neglijenţi asupra 
pericolului de a privi istoria cu prea multă ușurință. Chiar și 
pentru Dumnezeu, se pare că examenele nu se termină 
niciodată... Ajungând la împlinirea timpurilor, iată examenul 
de maturitate umană... Dumnezeu devine Om! 

Spiritul său, după o înştiinţare delicată și cuviincioasă, 
își sădește cu dragoste sămânţa în pământul Feciorelnic 
care e Maria din Nazaret..., iar din aceasta înmugurește 
într-un mod minunat Omul cel nou. 

Acest «examen» face din Dumnezeu un Dumnezeu 
«pentru» oameni, care va fi pentru totdeauna Sa/vator, 
Răscumpărător, Mântuitor... 

Deși e greu de crezut, e totuși adevărat ce s-a prorocit 
despre el, că se va naște din fecioară, că se va numi 
Emanuel, că se va.naște într-un oraș mic și necunoscut, 
Betleem, că va avea o soartă nu prea fericită sau legată de 
neamul său... Toate aceste «profeţii», notate cu precizie și 
minuţiozitate cu multe secole în urmă, te Zăpăcesc Cine a 
prevestit vreodată despre tine, care citești, sau despre mine, 
care scriu, în termeni atât de specifici și unici? 


Maria din Nazaret, mamă a lui Isus și fecioară 


E surprinzător: o Mamă fecioară! Aparent, cei doi termeni 
par a se contrazice. Din perspectiva noastră omenească, 
cea care devine mamă, își «pierde» fecioria. Dar, din 
perspectiva lui Dumnezeu, Maria, pentru a putea fi Mama 
tuturor, trebuia să fie Fecioară pentru fiecare. Știu bine că 
este ridicolă această încercare de a explica imposibilul prin 
raționamente omenești, atunci când-ne aflăm în fața unuia 
dintre cele mai uimitoare mistere ale credinţei, dar nu pot 
să fac mai mult decât atât. 

Tocmai pentru că e Fecioară, Maria este Mamă prin 
excelență sau tocmai pentru că este Mama lui Dumnezeu 
rămâne fecioară faţă de fiecare... 

Sinteza este una din specialităţile care au încântat 
întotdeauna. Mai rar avem ocazia să cunoaștem persoane care 
«sintetizează» în sine calităţi, uneori contradictorii, așa cum 
sunt veselia și seriozitatea, simplitatea și analiza minuțioasă... 

Ei bine, în Maria s-a realizat o simplă «sinteză» a două 
valori care, doar în gândirea noastră limitată, sunt 
contradictorii. Maternitatea și fecioria sunt două feţe ale 
aceleași medalii. Aș vrea să amintesc două dintre multele 
încercări întreprinse pentru a face mai ușor de cuprins minţii 
noastre acest mister. l 

S-a spus cu privire la fecioria și maternitatea Mariei: 
«Dumnezeu putea să o facă, era normal să o facă, și de 
aceea a făcut-o». 

S-a folosit și următoarea imagine: „Precum raza de soare 
străbate geamul fără a-l sparge, tot astfel Isus s-a întrupat 
în Maria lăsând-o neatinsă”. ja 

Cred că ești convins că o capodoperă nu trebuie 
analizată, ci contemplată pentru a te bucura de ea... 

Maria este capodopera «umană» realizată de Dumnezeu. 
Misterul nu este provocare pentru rațiune, ci îndemn adresat 
inimii. Doar cel ce are «intuiţie», «inimă» poate înțelege arta. 

Noi occidentalii, atât de raţionaliști (iluminismul european 
și scientismul «flecar» își au vina lor!) și atât de eficienți, 
atât de pedanti și de calculati, atât de însetaţi după «bilanţuri» 
și argumentări, nu am înteles încăfaptul că tot ceea ce există 
are un sens chiar și atunci când nu reușim să dăm la toate 
o explicaţie «rațională»! 

E ca și cum ne-am simţi «mulțumiți» fără să știm de ce... 
Poate că ti s-a întâmplat vreodată. Cine renunţă la mulţumire 
pentru că nu-i cunoaște motivul? 


116 


Evenimentul Isus 


Și iată că Omul-Isus e printre noi; un om cât se poate de 
ciudat, care trăiește o viaţă normală timp de vreo treizeci de 
ani, ca apoi să se dezvăluie brusc în următorii trei ani. Trei 
ani de «creștinism», și apoi dispare... Va fi de ajuns pentru 
a lăsa o urmă în istorie? 

Judecând după fapte, se pare că da. S-au scris atât de 
multe lucruri despre el, atâtea reflecții, ipoteze, încât a 
devenit, fără îndoială, personajul cel mai «incomod» din 
istoria omenirii... O fi existat cu adevărat? Cine-mi dă 
certitudinea că nu e doar o idee mitologică bine elaborată? 
Cum putem fi siguri că era Dumnezeu? Minunile sale pot fi 
dovedite ca atare sau sunt niște halucinații? 

Cine știe de câte ori nu ti-au trecut prin cap astfel de 
întrebări? 

În loc să-ţi cer să-mi răspunzi, te-aș invita să continui. 
Adică, să continui să-te întrebi. Sunt singur că odată ce vei 
încheia cu propria-ţi conștiință un pact de onestitate 
intelectuală, nu-ţi va fi greu să accepti, după aceste întrebări, 
provocările discrete și surprinzătoare ale lui Dumnezeu. 

lată întrebările: cei care vor să organizeze o revoltă își 
caută aliaţi care să semene cu ei sau nu? Cum se face că 
Isus alege oameni cât mai diferiţi și fără importanţă culturală? 
Cum se face că devine imediat popular, deși mai fuseseră 
și alți predicatori mai «nobili» decât el? Cum se face că, 
deși predică o doctrină nepopulară și aproape 
autovătămătoare (întoarce celălalt obraz, celui care-ţi ia 
haina dă-i și cămașa, fă bine celui care te urăște...), reușește 
să atragă poporul? De ce, fără a promite marea cu sarea, 
totuși este urmat? Cum se poate ca, fără sprijin politic, 
religios sau diplomatic, să răzbească de unul singur? De ce 
îi pune pe gânduri atât pe conaționalii lui, cât și pe romani și 
pe oricine întâlnește? Crezi că e «normal» unul care predică 

despre moartea sa nedreaptă și care prevestește în amănunt 
propria înviere? Dacă l-ar fi crezut măcar prietenii săi, nu l-ar 
fi înmormântat, ci pur și simplu ar fi așteptat «a treia zi» pentru 
a asista la evenimentul cel mai incredibil..., nu? Cum se face 
că, trăind într-un orășel atât de neînsemnat, are «vederi» 
atât de universale și perspective atât de largi? Ce putere face 
ca îndemnurile adresate oamenilor din timpul său să rămână 
valabile și «noi» chiar și pentru oamenii de astăzi? 

De ce se abandonează unei morţi nedrepte, dacă știe că 
este nevinovat? De ce nu-și folosește puterile miraculoase 
ca să se ajute pe sine în momentele dificile? De ce 
evangheliile sunt atât de simple și de populare, deși conţin 
relatări foarte dramatice? De ce aceia care-l acuzau de 
înșelătorie nu au găsit nici o dovadă împotriva lui? Poţi să- 
mi explici de ce biserica pe care întemeiat-o, și al cărei cap 
a rămas, a supravieţuit întotdeauna în ciuda diverselor sale 
greșeli istorice? De ce atât de mulți oameni de vârste și 
culturi diferite au primit moartea pentru a-și mărturisi 
credința? De ce, chiar dacă nu te interesează, te simți 
oarecum deranjat când trebuie să te ocupi de El? 

Aceste Întrebări ar trebui să te facă să reflectezică poate 
e mai simplu din punct de vedere logic să accepti credința 
ca pe ceva rațional, decât să o consideri «iraţională»... 
Persoana lui Napoleon îţi inspiră aceleași întrebări? 

Realităţile extraordinare ne uimesc întotdeauna. În ceea 
ce-l privește pe Cristos, nimic nu este extraordinar, e doar 
mister! 


Mormântul go! 

Acest lucru reprezintă, pentru mulţi, marea găse/n/fă a 
lui Dumnezeu. Nu a voit ca cineva să asiste la «învierea» 
Fiului său. Din fericire! Credinţa nu se bazează pe constatări. 

Putem să facem o asemănare cu jocul de «puzzle». Dacă 
din cele cinci mii de piese, care împreună ar reprezenta un 
peisaj, ar lipsi vreuna, nu ne-ar fi greu să ne dăm seama 
care lipsește. 

.Privim toate piesele din «puzzel»-ul vieţii lui Isus și 
acceptăm, după metoda lui Galilei, doar acele fapte dovedite 
din punct de vedere istoric. 

Ne aflăm în fața unui omcare, din punct de vedere istoric, 
a existat (acest lucru este confirmat de mărturiile istoricilor 
romani din primul secol, și care nu pot fi puse la îndoială), 
care avea o bună sânătate fizică și mentală, și care-și 
avertizează cu seninătate prietenii să nu se preocupe pentru 
moartea sa, întrucât avea să /nvie puţin mai târziu (mărturii 
de netăgăduit). Este înmormântat în mare grabă din cauza 
sărbătorii Paștelui care se apropia, și care, după cum mulți 
o ştiu, începea în noaptea de vineri și dura până în noaptea 
de sâmbătă; este înmormântat provizoriu, învelit într-o pânză 
îmbălsămată, ca și trupul, cu mir, aloe și alte parfumuri 
(precizările îi aparțin lui loan care a fost prezent la scenă); 
este /nmormântal, urmând ca, în prima zi a săptămânii (care 
pentru evrei este duminica), să se realizeze adevărata 
«mumificare». 

Până în acest punct nimeni nu face vreun gest care să 
presupună o oarecare «credință» în învierea apropiată. 
Poate Maria, Mama lui...Prietenii se mulțumesc să spere, 
dar nu cu speranţa care e siguranță bazată pe lucruri crezute 
cu adevărat, ci de o speranţă vagă și ciudată, capabilă, totuși, 
să pregătească drumul spre credință... 

Este un moment de întuneric. Este pierderea simţurilor, 
prăbușirea visurilor, înmormântarea unei magií prea 
frumoase ca să fie și adevărată... 

Este ceea ce atâția au trăit și trăiesc înainte de a ajunge 
la mormânt duminică dimineaţă, cu toate cele necesare 
pentru înmormântarea definitivă, fără să bănuiască ceva... 

Este ceea ce mulţi experimentează înainte de a se afla, 
pe neașteptate, dinaintea «mormântului gol», un gol pe care 
să înceapă să reclădească o credinţă zdrobită. 

Dumnezeu, parcă s-ar juca. Mai întâi înmormântarea și 
apoi, pe nevăzute, dispariţia; ca și cum ar vrea să sublinieze 
stilul său discret, delicatețea, retinerea sa în a se impune, 
respectul său «laic» faţă de libertatea omului... | 

Dumnezeu pare să contrapună «Golul» său «golului» 
nostru într-o provocare de natură dramatică... 

Dacă credinţa este un răspuns liber, în mod normal, nu 
poate să treacă pe drumul limitat al simțurilor. 

«Golul» simțurilor, neputinta de a mai percepe vreun 
simptom «uman» este drumul pe care trebuie să-l parcurgă 
inima... 


Logica ciudată a lui Dumnezeu 


Duminică dimineaţă... «De ce-l căutaţi printre morţi pe 
Cel viu? Ce v-a spus el?». De câte ori am parcurs drumul 
spre mormânt, mai întâi cu femeile și apoi cu loan și Petru, 
oarecum ca un intrus. 

De câte ori am revăzut rădăcinile credinței mele. Ele 
provin tocmai din acel mormânt gol, dar înainte de a se 
prinde șovăie, suspectează, urmăresc ce se mai petrece. 
De fapt, prima reacţie «omenească» dinaintea «golului» este 
de a suspecta furtul cadavrului, o înșelătorie, o greșeală. 
Cine ar fi fost interesat să fure un cadavru atât de incomod? 
Prietenii săi? Dușmanii, care ar fi putut mai apoi să fure 
cadavrul, când «prostia» despre înviere ar fi început să 
circule? Greșit. 

Suntem chiar în afara celei mai elementare logici de tip 
«polițienesc». Pilat însuși, aducându-i-se la cunoștință că 
se întâmplase ceva deosebit în acea noapte, i-a sfătuit în 

mod nevinovat pe cei care păzeau mormântul să 
răspândească interesanta «interpretare» a dispariției 
cadavrului, tocmai pentru a evita ca «vestea» învierii să 
ajungă la urechile unor persoane care i-ar fi putut periclita 
cariera. l-a sfătuit să spună: «Spuneti tuturor că, în timp ce 
dormeați, prietenii lui au furat trupul». Uneori politicienilor le 
lipsește simțul umorului! 

Datorită acestui lucru, putem fi siguri că zorile credinței 
nu sunt doar o lumină orbitoare (așa cum i se va întâmpla 
lui Saul). Faptul de a vedea sau de a «fotografia» nu înlătură 
întotdeauna și oricum îndoiala; rămâne teama de a nu fi 
văzut bine! 

lată de ce mormântul gol nu este dovada credintei, ci 
oferirea ei, așa cum omului secolului al XX-lea îi este oferită 
acea surprinzătoare «mărturie a Învierii» reprezentată de 
Giulgiu, pentru a-l studia și analiza cu toate instrumentele 
pe care le deţine știința modernă. Acest lucru nu este oare 
discreție și previziune? 

La un moment dat, Isus, după dispariţia sa, apare viu și 
este considerat imediat «din punct de vedere uman» o fantomă. 

Credinţa întârzia încă să răsară! Va răsări în mod minunat, 
prin darul divin deductiv. Dumnezeu ne face să deducem că 
singura piesă care lipsește din puzzle este acolo... De fapt, el 
respectă gândirea omenească, deși se adresează inimii. 

Legătura logică dintre așezarea cadavrului în mormânt 
și apariţiile succesive lansează în credinţă... invitaţia la a 
ne cufunda în ea! 

Dumnezeu ne însoțește până la limitele «raţionale» ale 
credinţei, iar apoi se dă la o parte cu delicatete, așteptând 
alegerea noastră liberă. 

Această poveste se aseamănă atât de mult cu povestea 
oricărei îndrăgostiri pe cale să devină «iubire»: atâtea indicii, 
aluzii, emoții, atâtea ipoteze, care ne conduc în pragul hotărârii 
de a ne «dărui» viața din iubire, de a ne cufunda în iubire. 

În fața «golului» viitorului, doi îndrăgostiţi nu au altceva de 
făcut decât să-l umple cu siguranţa și încrederea că se vor iubi 
întotdeauna. Abia atunci putem vorbi de viață trăită din iubire! 

În acestsens, «a crede» nu înseamnăa aduna probe pentru 
a completa albumul îndoielilor, ci a accepta că din album lipseşte 
o imagine, exact cea din inima ta și pe care nu merită să o 
lipești în album doar pentru a-l vedea completat, cu atât mai 
mult cu cât ești sigur că este vorba tocmai de aceea... 

Ciudăţenia acestui Dumnezeu este însăși cea a /ubirii. Se 
știe că iubirea nu are de-a face cu raţionalul! La fel se știe că 
pentru credință, nu are vreo importanță ca cineva să creadă 
«după» cea văzut minunea. Dumnezeu răstoarnă logica. Împo- 
triva regulei comode «experimentează pentru a crede», el 
opune regula sa incomodă: «crezi» și vei vedea că ai avut 
dreptate. 

Amintește-ţi cum îi lăuda Isus pe cei pe care-i vindecase, 
cu acea expresie minunată: «Credinţa ta te-a mântuit»... 
Ca și cum nu el îi vindecase, ci convingerea lor că el ar fi 
făcut acest lucru! 

Această credință, această «încredere» nu are nimic 
de-a face cu naivitatea, ci este pur și simplu convingerea 
profundă că Dumnezeu știe să-și facă bine meseria, în ciuda 
împietririi inimii noastre. 

Credinţa este un fel de «capitulare» umană, în care 
suntem învinși de ipotezele și de provocările divine, un fel 
de fugă a raţiunii, dar care duce la abandonarea deplină în 
brațele credinței... 

Așa cum au făcut femeile în dimineaţa zilei de duminică, 
sau Petru și loan putin mai târziu, ori impresionanta și uimita 
Magdalena, sau prostănacii de discipoli care se întorceau la 
Emaus, ori șmecherul de Toma, decis să nu-și sli 
demnitatea de «raționalist», sau ca mii și mii de fraţi ai noștri.. 

Începutul credinţei este agonia raţionamentului pur, așa 
cum începutul iubirii este agonia calculului... 

Logica lui Dumnezeu va rămâne mereu o enigmă. Nu 
degeaba Bernanos, renumitul romancier francez, va spune 
în încheierea celebrului său roman Jurnalul unui preot de 
fară, «totul este har». 

Este o logică ciudată deoarece, în mod aparent, credința 
pare să se hrănească din moarte. 

Dar, de fapt, învierea lui Isus este cea care generează 
credinţă, și nu moartea lui. Cum se face că, cu cât sunt mai 
numeroși martirii, cu atât se răspândește mai mult 
creştinismul? Tertulian, un scriitor creștin din primele secole, 
va afirma: «Sânge de martiri, sămânță pentru noi creștini». 
Această răspândire «molipsitoare» are loc din simplul motiv 
că cel care moare, moare pentru «credință», adică moare 
având în sine convingerea «vie» că Isus a înviat, și această 
convingere «vie», semănată și udată cu sânge, dă rod. 

Acest lucru nu trebuie să te sperie. Adevăratul creștin, 
prin însăși esenţa sa, este pregătit pentru martiriu. Cuvântul . 
«martiriu», în greacă, este sinonim cu «mărturie». Fiecare 
epocă își are formele proprii de martiriu și fiecare persoană 
are «predispozițiile» proprii la martiriu: martiriu crud și violent, 
sau tăcut și încet, martiriul neînţelegerii și al jignirii, martiriul 
neputinței de a ajuta atunci când ar fi atât de lesne, martiriul 
înțelegerii greșite și al marginalizării, martiriul trădării, al 
abandonării, al judecății făcute în pripă, martiriul unei semințe 
condamnate să putrezească, al unei rădăcini călcate în 
picioare și înglodate, ascunse și urâte... 

Acesta este martiriul pe care Dumnezeu, cel biruitor 
asupra morţii, îl cere tuturor, un Dumnezeu care este biruitor 
tocmai pentru că este dezarmat..., un Dumnezeu care, de- 
acum, ar trebui să-ţi placă pentru c: că și tu te prezinti dezarmat 
pe scena istoriei. Hotărăște-te, alege! Pa 

Nu cădea în capcana deate opri dinaintea mormântului 
gol ca dinaintea unui accident, așteptând să se mai întâmple 
ceva! Nu aștepta la coadă dinaintea mormântului, oftând: 


123 


«Cine știe la ce mă așteptam!». Pe Domnul îl poţi vedea 
doar urmându-l. Celor care își arătau curiozitatea de a ști, 
EI le răspundea cu seriozitate: «Veniti și vedeți». 

Atunci când Isus, pironit pe cruce, a rostit acele 
îngrozitoare cuvinte, «totul s-a împlinit», le rostea și pentru 
tine, le.spunea şi le-a spus ca să te facă să înţelegi că el își 
«recitase» rolul cu exactitate; nu le-a spus pentru a încheia 
o istorie, ci pentru a invita pe fiecare să scrie «capitolul» 
istoriei proprii..., acea istorie care pleacă mereu de la un 
mormânt gol și care se umple de sens și de dragoste, atunci 
când cineva o dorește. 


Sacramente rituri sau sacramente semne? 


«Capitolul» istoriei proprii nu-l putem scrie chiar singuri 
pentru că ar semăna cu acele «eforturi» umane ale 
fondatorilor de religii «umane», eforturi generoase şi 
lăudabile, dar care nu sunt pe deplin eficiente. 

Atunci când Cristos spunea după ce înviase: «Voi fi cu 
voi până la sfârșitul timpurilor», nu se referă doar la o 
prezență morală. Această formă de prezenţă se numeşte 
prezență sacramentală. | 

Sunt persoane care urmăresc sacramentele doar din 
exterior și le consideră doar ceremonii frumoase, pline de 
farmec şi de mister, și sunt persoane care le preţuiesc pentru 
ceea ce sunt, adică /nfâ/niri cu Cristos, capabile să lase un 
«semn» deosebit în personalitatea creștinului. 

Uneori auzim spunându-se: «Am fost botezat, dar eram 
mic și nu înțelegeam nimic». Sau: «Am făcut prima 
împărtășanie, dar pe urmă am renunțat». Ori: «Am primit 
mirul, dar pe urmă m-am plictisit să mai merg la întâlniri»; 
sau: «Nu înțeleg de ce trebuie să-i spun preotului păcatele 
mele, din moment ce și el face păcate; îi mărturisesc direct 

lui Dumnezeu», « Putem să ne iubim și dacă nu ne căsătorim 
în Biserică », și alte fraze de acest gen... 

Dar Isus nu voia să se amestece în viaţa ta; voia doar 
să-ți sugereze un mod, poate unic, de a fră; viața «din plin». 
Sacramentele nu sunt «aperitive» care să deschidă apetitul 
pentru creștinism. Sunt moduri de a trăi. Sunt întâlniri cu 
tăria «spirituală» a lui Cristos pentru a face ca viața să devină 
«nemuritoare». 

Astfel, prin «botez» devii creștin cu toate drepturile cu 
care se poate mândri un fiu în fața tatălui. Și nu te supăra 
dacă la botez nu înţelegeai nimic. Important nu este 
momentul în care primim un dar, ci persoana de la care îl 
primim și motivul. Ai refuza un cadou doar pentru că ţi-a 
fost oferit când nu înțelegeai nimic? 

«/Împărtășania» este hrană continuă pentru a crește în 
Cristos. Este ridicol să ne hrănim doar o singură dată... 

«Mirul» reprezintă «carnetul» de conducere al 
creștinismului. Cel care vrea să-și ia carnet de conducere 
știe ce vrea. Mirul te ajută să trăiești viața de creștin cu 
seriozitate, cu convingere, fără murmur, sigur de tine... 

La fel și « pocâința». Atunci când te duci la doctor, trebuie 
să lași deoparte rușinea și reținerea și să-i împărtășești totul 
cu sinceritate. Şi medicul se îmbolnăvește, dar asta nu 
înseamnă că nu trebuie să apelezi la el. Și apoi, preotul nu 
este doar doctor, ci este administratorul iertării lui Dumnezeu. 
Cel care se simte tulburat și merge la psiholog, poate fi 
ușurat de sentimentul de vinovăţie, dar celui care merge la 
preot și se mărturisește i se șterge vina. 

«Căsătoria» este o alegere de iubire omenească, prin 
care se dezvăluie modul lui Dumnezeu de a iubi: iubire 
serioasă și indestructibilă, rodnică și rezervată, iubire care 
durează veșnic. Cei care se căsătoresc în Biserică nu o fac 
de dragul ceremoniei, ci pentru că vor să cânte acest cânt 
pentru întreaga viață. Dumnezeu îi «binecuvântează» pe 

cei doi care și-au promis «fidelitate» și se încrede în ei. 

Prin «ordinul sacru» al preoţiei persoana se consacră pentru 
totdeauna slujirii lui Dumnezeu. Cine ar îndrăzni să susţină că 
poate să îndeplinească singur această misiune grea? 

În «ungerea bolnavilor», legată de fantasme înfricoșătoare, 
nu este decât prezența lui Cristos în momentele în care toți 
dau bir cu fugiţii sau sunt indiferenți. Ce bun e Isus! 

Acestea sunt sacramentele. Nu te poți mântui singur cu 
forța sau ridicându-te singur... 


Alo, Dumnezeu ?... Eu sunt! 


Linia e liberă. Timp e destul, chiar foarte mult, o veșnicie... 
ce-ar fi să-i răpesc câteva minute. 

«Cine e?». 

«Dumnezeu? Eu sunt! Mi-am notat câteva întrebări 
interesante; pot să ţi le pun?». 

«Ce nu am spus încă și ai vrea să știi?». 

«Nişte răspunsuri potrivite pentru băieți și fete...». 

«De acord...». 

«De ce nu te manifești într-un mod deosebit, pentru 
ca lumea să creadă o dată pentru totdeauna că exiști?». 

«Pentru că cine e prin natura sa „deosebit”, nu poate 
face mai mult. Să-ţi explic. Pentru voi, creaturile, 
„deosebit” și „extraordinar” sunt sinonime și se referă la 
lucruri care se întâmplă o dată și care provoacă o 
curiozitate incredibilă. Pentru mine, „deosetbit” și 
„extraordinar” însemnă pur și simplu regula zilnică a vieții, 
obișnuita „căldură” a soarelui și răcoare a apei, unduirea 
valurilor, plânsul unui prunc, mireasma unei flori, erupția 
unui vulcan, plutirea ceţei, succesiunea anuală a 
anotimpurilor cu straie mereu noi... Ce este mai 
„deosebit”: un arbore care cade sau tăcerea unei păduri 

care crește? Voi vreţi mereu explicații „științifice”..., dar, 
înainte de a le căuta, de ce nu contemplați în tăcere 
„minunatul” spectacol al vieţii?». 

«Acesta este un tablou minunat..., dar dezastrele, 
nevinovatul care suferă, nedreptatea care se înmulțește, 
să nu-mi spui că sunt „minunate'”». 

«Este un lucru dureros. Este nevoie de un supliment de 
credință. Raţionamentele nu slujesc la nimic. De când l-am 
văzut pe fiul meu suferind și murind, vă asigur că nici o 
suferință nu este în zadar. Până și crucea pe care îl ţintuiseră 
părea un eșec; însă vă dați seama că era foarte necesară, 
datorită greșelii „infinite” a lui Adam și a Evei, adică a 
voastră... Pentru greșeli foarte mari, remedii pe măsură. 
Eu am reparat în singurul mod posibil, acela de a nu vă lua 
libertatea de a greși pentru că v-aș fi luat-o și pe cea de a 
face binele. Sunt și eu coerent. Rănile care se văd, de fapt, 
sunt urmarea remușcărilor rușinoase ale lui Adam și ale 
Evei... Nu mi-ați acordat altă alegere potrivită cu dorința 
voastră de libertate». 

«Întruparea! O ideie minunată! Nu vreau să intru în miezul 
problemei pentru că e „corect' ca Dumnezeu să aibă 
secretele lui și o intimitate care trebuie respectate. Mi-ar 
plăcea foarte mult să-mi povestești de la început acest 
eveniment unic din istoria omenirii». 

«Nu sunt gelos pentru secretele mele, iar în ce privește 
intimitatea mea, a fost deja încălcată de cei care au intrat în 
Împărăția mea. Oricum, când m-am gândit la întrupare, am 
înțeles imediat că aveam nevoie de un trup neprihănit și 
„necorupt” de Satana, așa cum e trupul vostru. Dar pentru a 
avea acel trup, trebuia să fie „născut ca și voi. În acest 
moment am avut o ideie genială (sunt și „glumeț'!): aveam 
nevoie de o mamă care, ca să nu mă nască „corupt”, trebuia 
să fie ea însăși „neprihănită”. Știi că un Dumnezeu care se 
respectă poate orice. Un Dumnezeu oferă libertatea, dar știe 

și să o controleze. Este un joc de echilibru care-mi reușește 
întotdeauna. Atunci, am început să combin generații și 
generaţii, cu privirea aţintită spre ea. O alesesem deja pentru 
ca ea să mă poată alege pe mine. M-am îndrăgostit de ea. 
Cunoscând regulile voastre de politețe, l-am trimis la Nazaret 
pe Gabriel al meu, atât de grăbit și de distrat încât nici nu i-a 
mulțumit atunci când ea a spus „da”. Acel „da” care se va 
auzi pentru totdeauna... Atunci „Duhul” meu a săvârșit în taină 
ceea ce și voi considerați încântător. Restul se cunoaște. În 
noaptea de Crăciun a trebuit să mă descurc oarecum singur, 
pentru că voi eraţi ocupați cu politica și nu puteaţi să staţi 
după durerile unei evreice proaspăt căsătorită cu losif». 

«Apropo de losif, cum de l-ai convins?». 

«S-a convins singur, ca-ntr-un vis... Îl visase mereu pe 
Mesia și nu-i venea să creadă că era atât de aproape de 
el... Fiecare persoană este chemată să împărtășească 
aceeași voință cu Dumnezeu și el a fost de acord să fie 
„tată”, chiar dacă în realitate nu era. A fost de acord să fie și 
soț, chiar dacă în realitate nu era. A fost primul și ultimul om 
care a trăit o iubire „supraomenească”. A fost un om minunat, 
un fel de umbră a mea, simbolul discreţiei și tandreţei mele. 
Voi spuneţi că „fiecare are crucea lui”. Poate că aceasta a 
fost crucea lui losif: să trăiască un destin care-l depășea. 
Dar voi nu cunoașteţi gingășia curată și pură dintre el și 
Maria, limbajul privirilor mai puternic decât forța cuvintelor, 
îmbrăţișarea unui destin cu o tărie mai mare decât cea a 
braţelor, unirea în iubire dincolo de gesturile unirii...». 

«De ce tocmai moartea pe cruce, eșecul omenesc?». 

«Pentru a vă face să înțelegeţi că moartea este un eșec. 
Eu sunt un Dumnezeu al vieții. Dacă un lucru trebuie să 
dăinuiască în timp, trebuie să fie mereu nou. Împărăţia mea 
trebuia să dăinuiască și trebuia, așadar, să înlătur orice lucru 
vechi. Moartea era un lucru vechi și a trebuit să-l arunc. Numai 
Fiul meu putea să facă acest lucru. A dat impresia că a 

luat-o asupra sa, dar știa deja că se va lepăda de dânsa. 
Moartea a pierdut în acel duel uimitor. Eu am fost singurul 
spectator..., și câțiva curioși. O moarte „dreaptă”, cu siguranţă 
că vouă, oamenilor, vi s-ar fi părut mai acceptabilă. Dar tocmai 
acest lucru este esenţial. Te poți chiar îndrăgosti de o moarte 


„dreaptă” sau „meritată”, și atunci nu te mai poți elibera de 


ea. Era însă nevoie de o moarte „nedreaptă”, „violentă”, 
„imorală”, „respingătoare” pentru a fi repudiată și aruncată. 
Nu aveam de ales. Restul l-aţi făcut voi cu acel proces ciudat, 
intentat după intenţii proprii, cu „opinia voastră publică” 
majoritară în acea dimineaţă de vineri... Şi tot voi l-ați 
înmormântat, pierzând timp și bani, iar eu nu am pierdut ocazia 
de a lăsa un semn pe giulgiul în care fusese înfâșurat...». 

__«Decel-ai ales pe Avram și nu ai vorbit printr-un megafon 
întregii lumi contemporane lui?». 

«Din simplul motiv că întotdeauna trebuie să pornești de 
jos și să o iei treptat. Dacă aș fi ales să fac să circule o idee 
aș fi fost un ideolog. Am ales să fac să circule o persoană 
„credincioasă”, ca să transmită credinţa și, din când în când 
făceam câte un ocol și schimbam direcţia ca să vă fac să 
înțelegeţi adevăratele mele intenții. Prin fiul meu am mers 
drept la ţintă. O istorie umană trebuie construită cu oameni, 
iată de ce am început pur și simplu cu un om.... O istorie 
religioasă trebuie construită cu Dumnezeu, iată de ce l-am 
trimis pe Fiul meu ca să devină Om. Țara făgăduită, Israel, 
regele, nu erau decât indicii precise ale încăpățânării mele 
de a vrea să am întreaga omenire, în veșnicie, în Împărăția 
mea. Cu condiţia să creadă în Fiul meu...». 

«Ce crezi despre ateism, dacă totul pare atât de 
evident?». 

«Ateismul este efortul ridicol al lui „e” mic de a nega 
existenţa luir„E” mare sau chiar a alfabetului. Mă lasă indiferent 
aroganța ateismului, dar îmi este milă de așa zișii „atei”». 

«De ce?». 

«Pentru că trăiesc într-atât în prezența mea ascunsă încât 
nu reușesc să mă uite, așa cum un pește distrat nu-și dă 
seama că este „în apă'». 

«l-ai creat pe Adam și pe Eva adulți sau adolescenți?». 

«Eu nu măsor cu ajutorul timpului. l-am creat capabili să 
iubească. ». 

«Nu înţeleg». 

«Şi cine ţi-a cerut să înțelegi?». 

«Scuză-mă. De ce toate acele consecinţe catastrofale 
din cauza „unei singure” greșeli?». 

«Eu nu măsor și nu număr. Sunt un Dumnezeu de 
„Calitate”. Poate că a fost doar „o” greșeală, dar gravitatea a 
constat în faptul că porunca mea a fost pusă la îndoială. 
Acest lucru m-a făcut mereu să-mi pierd controlul». 

«Ce spui de progresul de astăzi?». 

«Eu am creat atomul și mai aștept și astăzi premiul Nobel. 
Adică, adevăratul progres nu constă în a pierde timpul cu 
secretele naturii fără să știi ce vrei, ci în a ști unde vrei să 
ajungi în iubire. Uneori progresul vostru seamănă cu un tren 
frumos în care sunteți invitați să călătoriţi gratis, unde sita 
este confortabil, dar despre care nu știți încotro merge.. 

«Tu ești o ființă „puternică”. Ce crezi despre Aaron 

«Adevărata „putere” este iubirea. Fiului meu i-am dat într- 
adevăr toată puterea în cer și pe pământ, pentru că știu că 
este Iubire, și deci nu poate să facă nici un rău. Puterea 
dăunează pentru că nu este slujire, ci „stăpânire”, stăpânire 
asupra lucrurilor, asupra națiunilor, asupra conștiințelor: 
barierele dintre națiuni, dintre oameni, sunt bariere cu care 
vă „delimitați” „puterea”. Tine minte că poarta cea mai 
ferecată este poarta care poate fi lăsată deschisă.. 

«De ce trebuie să te rugăm, dacă tu cunoști Ai AR ce 
anume avem nevoie?». 

«Întrebarea este pusă greșit. Rugăciunea nu trebuie să 
fie „datorie”, ci discuţie între prieteni, necesitate, bucurie, 

poate chiar o supărare. Eu mă bucur când mi-o împărtășiți. 
Rugăciunea înseamnă a vorbi „cu” mine pentru a putea mai 
apoi să vorbiți „despre” mine, nu doar cu vorbele, cât mai 
ales cu fapta. Persoanei care se roagă, eu îi dezvălui lucruri 
mihunate. Şi apoi, este adevărat că eu cunosc deja, dar ce 
știți voi despre cum știu eu? lar apoi îmi place să primesc și 
complimente». 

«De ce nu-ţi demonstrezi existența?». 

«Ti-am spus deja. Nu sunt un matematician care trebuie 
să demonstreze ceva, ci sunt un artist care-și expune cu 
simplitate lucrările... Dacă voi nu înţelegeți...» 

«De ce nu s-a căsătorit Fiul tău?». 

«Cine ar fi înțeles un Dumnezeu făcut Om, care pentru a 
„arăta” iubire faţă de toţi s-ar fi legat de o persoană anume? 
Nu era suficient să arate iubire, ci „să arate” cum se iubește...». 

«Nu te înțeleg». 

«De fapt... Nu știi că există lucruri care, ca să poată fi 
„înţelese”, trebuie „acceptate” ca adevărate, adică mai întâi 
trebuie să le crezi. Dificultatea ta de a înţelege vine din 
incapacitatea ta de a-ţi imagina infinitul...» 

«Cum va fi Paradisul?». 

«Sigur că nu va fi o veșnică vacanţă unde te plictisești 
jucând cărţi sau vizionarea „eternă” a fi Imului cu faptele mele. 
Va fi o viaţă în toată regula, fără mizeriile acestei vieți 
muritoare. Veţi sta la masă și veţi gusta adevărata 
specialitate a vieții cu mireasmă puternică de iubire..., iar 
eu „vă voi servi” veșnic, serviciu „complet'» 

«Și iadul? Nu-i ierţi pe toți?». 

«Pe cel care nu acceptă să fie servit îl las fără „hrană”... 
Pentru mine Paradisul înseamnă bucuria de a dărui. Dacă 
nu aș ierta, Paradisul meu ar fi i gol... „dar nu pot să impun 
iertarea celui care nu mi-o cere sau care o refuză cu dezgust. 
ladul este suferința pentru refuz». 

«Ce spui despre sfinți?». 

«Sunt oameni buni care nu s-au străduit să devină sfinți 
ca să fie lăudaţi. Le-am spus eu că au fost buni. Sunt ca 
niște mici capodopere». 

«Ce crezi despre preoți și călugărițe?» 

«Ceea ce cred și despre celelalte persoane. l-am ales 
ca să amintească faptul că lumea de dincolo există. Nu puteţi 
trăi „liniștiţi” fără să vă gândiţi la ce e dincolo de timp...». 

«Dar unii s-au ascuns bine la marginile lumii acesteia!». 

«Fără ironii politice. Ai refuza să bei doar pentru că 
robinetul sau sursa de apă ar arăta urât? Și apoi cine ţi-a 
dat voie să judeci?». 

«Spune-mi ce părerea ai despre Biserica „ta”». 

«Este o adevărată familie. Din când în când se trezește 
câte unul care vrea să fie „tatăl veșnic” și care vrea să o 
facă desăvârșită..., și atunci fondează o mișcare sau alta. 
Câte n-am văzut în două mii de ani! Biserica o fi având 
riduri, dar este totuși „mama” ta. Respect-o și ajut-o. Nu te 
opri să-i numeri ridurile... Ai putea fi chiar tu un rid! Și evitaţi 
să vă mai „etichetaţi”. Există doar o singură carte de vizită: 
„dacă vă veţi iubi unii pe alții”... Siglele, apartenenţele și 
alte lucruri pe care nu le mai amintesc nu sunt scrise în 
evanghelia Fiului meu. În primul rând, trebuie să-mi fiţi mie 
pe plac..., și nu „superiorilor” voştri. Lor le-am spus chiar 
prin fiul meu: „Printre voi să nu fie așa”..., privitor la cei care 
voiau să-și împartă „locuri”, „roluri”, „putere”...». 

«Unii spun că omul se trage din maimuţă...». 

«Spune-i să meargă să se roage la grădina zoologică...». 

«Spune-mi părerea ta obiectivă despre Satana». 

«Este un iubitor de libertate care se acoperă cu lanțuri. 
M-am simțit și eu neputincios atunci când l-am văzut 
complotând împotriva mea. Ti-am spus deja că este împotriva 
firii mele să constrâng pe cineva să mă iubească pentru că 
sunt Dumnezeu. Nu-l urăsc pe Satana, pentru că se urăște 
singur...». 

Astfel, i-am mulțumit cu simplitate și i-am promis că-l voi 
mai suna și altă dată. Dar, chiar, tu de ce nu-l „suni? 


Dragă Tată 


Dragă Tată, voiam să scriu o încheiere frumoasă, așa 
cum se obișnuiește la sfârșitul unei cărți. Dar mi-am zis că 
ar fi fost mai frumos să te las pe tine să închei. Tu te pricepi 
atât la cărţi, cât și la adolescenți. Continuă «să scrii» pe 
paginile vieții lor sugestiile, gândurile, divagaţiile și reproșurile 
tale... Dar, mai ales, să scrii drept și atunci când li s-ar 
întâmpla, lor sau mie, să mergem strâmb... 

Dragi prieteni și prietene, nu știu cum să încredințez cu- 
vintelor sarcina de a purta spre voi dragostea pe care v-o pori... 

Ascultati încă un sfat: rămâneți tineri și puri, și hotărâți-vă 
o dată pentru totdeauna să deviniți «adulţi»..., adică să 
deveniți «copii» pentru a putea căpăta biletul de intrare în 
Împărăţia cerurilor. 

Atunci când viaţa se va «complica» sau când drumurile 
încurcate ale nefericirii și neatenţiei vă vor îndepărta de 
«Izvor»..., amintiţi-vă ceea ce Tatăl nostru scrie în ultima 
pagină a Cărţii sale: «Și cel însetat să vină, cel ce voiește 
să ia în dar apa vieţii» (Cartea Apocalipsei 22,17). 

totalitatea dimensiunilor sale: corporală, 
psihologică, sexuală, socială. Autorul, care se 

